
Умумий хулосалар

   ФОЙДАЛАНИЛГАН АДАБИЁТЛАР

Кириш
Узбекистан Республикаси Президенти ўтган 26 йиллик даврда кўлга киритилган ютукларга тўхталиб, ...бугунги кунга келиб биз уз олдимизга куйган асосий максадимизга эришдик.. деб таъкидлайди.
Бунинг тасдиғини мамлакатимизни ислох этиш ва демократлаштириш жараёни цеч канон ортга кайтмайдиган, катьий ва изчил туе олгани, одамларимиз уэгариб, уларнинг сиёсий ва фукаролик фаоллиги ошаётгани, онгу тафаккури юкса)щб, ён-атрофда булаётган барча вокеа-ходисаларга дахлдорлик туйгуси, эртанги кунга ишончи ортиб бораётгани мисолида куриш, англаш кийин эмас.
Низомга кўра, университет талабалари (бундан буён матнда талабалар деб юритилади) билимини назорат қилиш ва баҳолашнинг мақсади — юқори малакали, рақобатдош, мамлакатда ўтказилаётган демократик ва ҳуқуқий ислоҳотларнинг юқори талабларига, замонавий халқаро стандартларга жавоб бера оладиган юридик кадрларни тайёрлаш ҳамда талабаларда мустақил таълим олиш, таълим сифатини бошқарган ҳолда юридик фаолиятнинг тегишли соҳаларида тизимли таҳлил қилиш ва бошқарув кўникмаларини ривожлантириш, талабаларнинг модулларни ўзлаштиришида бўшлиқлар ҳосил бўлишининг олдини олиш, уларни аниқлаш ва бартараф этишдан иборат. Шунингдек, модуль алоҳида ўқув фани бўлиб, ўзида билимга оид ҳамда касбий жиҳатларни қамраб олади ва талабанинг фан дастурини ўрганиши натижасида шаклланган билим, кўникма ва малакаларини назорат қилишнинг тегишли тури билан якунланади.[footnoteRef:1] [1: ] 

“2017-2021 йилларда Ўзбекистон Республикасида олий таълим тизимини тубдан такомиллаштириш Дасутрини ишлаб чиқиш” билан боғлиқ Президент қарори лойиҳаси натижасида:
 (
Биз 2017-2021 йилларда олий ўқув юртлари тизимини янада ривожлантириш дастурини қабул қилиб, ушбу соҳадаги мавжуд муаммоларни бартараф этишга, олий таълим тизимини янги сифат босқичига кўтаришга қаттиқ бел боғлаганмиз.
Шавкат Мирзиёев
)1)	академик соҳа, ўқув дастурлари ишлаб чиқилиб, тасдиқланади, бунда:
-	ўқув жараёнини ташкил этиш;
[bookmark: _GoBack]-	пуллик хизматлар кўрсатиш ва молиялаштиришнинг қўшимча манбаларини излашда олий ўқув юртлари ваколатларини кенгайтириш йўли билан уларнинг мустақиллиги босқисчма-босқич ривожлантирилади.
2)	миллий кадрларнинг рақобатдошлигига ва умумжаҳон амалиётига асосланган олий таълим миллий тизимининг сифати ошишига олиб келади.
-	Болония жараёни иштирокчи мамлакатлари дипломларини ўзаро тан олиш;
 (
Биз бу йўналишдаги ишларимизни танқидий баҳолаган ҳолда, 2017-2021 йилларда олий ўқув юртлари тизимини янада ривожлантириш бўйича дастур ишлаб чиқишимиз ва уни ҳаётга тадбиқ этишимиз керак бўлади.
Шавкат Мирзиёев
)-	ўқитувчи ва талабалар билан алмашув дастурларини амалга оширишга қўмаклашувчи 1999 йил 19 июндаги Болония декларациясига қўшилиш масаласи кўриб чиқилади.
Илм-фан тараққиётининг янги босқичи: фан, илмий-тадқиқот, инновацион ютуқларни рағбатлантириш ва уларни амалиётга жорий этишнинг самарали механизмларини яратиш ҳамда ихтисослашган лаборатория, юқори технология марказлари ва технологияларни жорий этиш.2016 йил 30 декабрда Ўзбекистон Президенти Шавкат Мирзиёевнинг мамлакатимизнинг етакчи илм-фан намояндалари билан учрашувида қайд этилганидек, фан, таълим ва ишлаб чиқариш интеграциясини янада такомиллаштириш муҳим ахамиятга эга. Бугун жаҳоннинг етакчи университетлари, илмий марказлари ва фанлар академиялари билан илмий ҳамкорликни янада мустаҳкамлашни замоннинг ўзи талаб қилмоқда.Мамлакатимиз ва жамиятимизнинг замон талаблари даражасида ривожланишини илм-фансиз тасаввур қилиш қийин. Илм-фан тараққиётида фундаментал тадқиқотлар муҳим аҳамият касб этади. Айнан улар орқали янги билимлар ўзлаштирилади ва назариялар шакллантирилади. Келгуси амалий тадқиқотлар ва инновацион ишланмалар учун мустаҳкам асос яратилади. 
Бугунги замон барча соҳалар қаторида илм-фанни ҳам янги босқичга кўтаришни талаб қилмоқда.Бу борадаги ишлар бугун изчил ва тизимли давом этмоқда. Давлатимиз раҳбари Шавкат Мирзиёевнинг 2017 йил 17 февралда қабул қилинган Ўзбекистон Республикаси Фанлар академияси фаолиятини такомиллаштириш ва рағбатлантириш тўғрисидаги фармонида мамлакатимиз ижтимоий-иқтисодий тараққиётида илм-фаннинг ўрнини янада мустаҳкамлаш,академиклар фаолиятини ҳар томонлама қўллаб қувватлаш, юқори малакали кадрлар тайёрлаш сифатини оширишни рағбатлантириш мақсадида бир қатор муҳим чора-тадбирлар белгиланган.[footnoteRef:2] [2: ] 

Президентимиз Фармонида мамлакатимиз ижтимоий-иқтисодий тараққиётида илм-фаннинг ўрнини янада мустахкамлаш, академиклар фаолиятини ҳар томонлама кучайтириш, юқори малакали кадрлар тайёрлаш сифатини оширишни рағбатлантириш каби қатор муҳим чора-тадбирлар белгиланди. 
Агар иқтисодий жиҳатдан энг тараққий этган давлатлар тажрибасига назар ташласак, бу юксалиш замирида илм-фани тубдан ривожлантириш турганига гувоҳ бўламиз. Мисол учун, Японияни олайлик. Иккинчи жаҳон урушидан сўнг “Кунчиқар юрт” жудаям оғир ахволга тушиб қолган эди. Ўша вақтда бу ўлкада асосий эътибор инсоннинг бошини “тўйдириш”, яъни унга кучли билим беришга қаратилди. Натижада илм-фан тарққиётига ажратилган сармоя бугунги кунгача ўзининг ижобий самарасини кўрсатиб келяпти. Бугун илф-фанга қаратилаётган эътибор ҳам узоқни кўра билиш,ёруг келажак сари ташланган қадамдир. 
Президентимиз Шавкат Мирзиёевнинг етакчи илм-фан намояндалари билан бўлган мулоқотида кўп масалалар муҳокама қилиниб, таклиф ва мулоҳазалар ўртага ташланди, яъни қуйидаги долзарб масалалар тилга олинди:
1. Мамлакатимизда юқори салоҳиятга эга,жаҳон миқёсида эътироф этилган олимлар кўплиги, улар ўз мактабларини яратиши, шогирдлар тарбиялаши лозим.
2. Жаҳоннинг етакчи институтлари, илмий марказлари ва Фанлар академиялари билан илмий ҳамкорликни янада ривожлантириш. Ўзбек олимлари жуда ҳам катта захира тўплаганлар, уни ривожантириш зарур.
3. Юқори салоҳиятга эга кадрлар тайёрлаш максаласини такомиллаштириш, илмий кадрлар ва юқори малакали мутахассислар, дунё даражасидаги янги олимлар авлодини тайёрлаш даркор.
4. Илм-фан тараққиётида фундаментал тадқиқотлар муҳим аҳамиятга эга. Айнан улар орқали янги билимлар ўзлаштирилади ва назариялар шакллантирилади,келгуси амалий тадқиқотлар ҳамда инновацион ишланмалар учун мустаҳкам асос яратилади. 
5. Илм-фан иқтисодиётнинг барча тармоғи тараққиётида катта ўрин тутади, давлат эса бу йўлда аввало олимларга суянади. Чунки, илм-фан ва ишлаб чиқариш ўртасида интеграция бўлиши - долзарб масала.
 (
Агар сен халқингни бир йил боқмоқчи бўлсанг, буғдой эк, ўн йил боқмоқчи бўлсанг дарахт эк, агар асрлар давомида боқмоқчи бўлсанг билим эк.
Конфуций
(милоддан аввалги 551-479 йиллар)
Хитой файласуфи
)Ўзбек халқининг тарихий-маданий ва интелектуал меросини кўзқорачиғидек асраб-авайлаш ҳамда кўпайтириш, шунингдек, ёш авлодни умуминсоний ва миллий анъаналар ҳамда қадриятлар руҳида тарбиялашга алоҳида эътибор қаратиш зарур. Таъкидлаш керакки, мазкур масала давлат сиёсатининг устувор йўналишларидан бири ҳисобланади.Ўзбекистон Республикаси Президенти Шавкат Мирзиёев мамлакатимизни 2016 йилда ижтимоий иқтисодий ривожлантиришнинг асосий якунлари ва 2017 йилга мўлжалланган иқтисодий дастурининг энг муҳим устувор йўналишларига бағишланган Вазирлар Маҳкамасининг 2017 йил 14 январдаги кенгайтирилган мажлисидаги маърузасида, Фанлар академияси аъзолари билан ўтказган учрашув ва мулоқоти давомида бу борада асосан иккита асосий вазифани  ҳал этиш лозимлигини баён этди:
1. Илмий муассасаларнинг моддий-техник базасини илғор хорижий марказлар даражасида ва олимларнинг талабларига мувофиқ, сезиларли равишда мустаҳкамлаш керак. Бунда, албатта, давлатнинг эҳтиёжари ва унинг мақсадли вазифалари инобатга олиниши шарт.
2. Академикларни хар тарафлама қўллаб-қувватлаш, жумладан, моддий рағбатлантириш бўйича аниқ чора-тадбирларни ишлаб чиқиш ва амалга ошириш лозим.
2017 йилнинг 1 январидан бошлаб академикларга энг кам ойлик иш ҳақининг 
10 баробари миқдорида жисмоний шахслар даромадига солинадиган солиқлардан озод этилган ойлик ганорар белгиланади. Бундан ташқари, улар учун санаторий муассасаларида ҳар йили бепул соғломлаштириш курсидан фойдаланиш ҳуқуқи назарда тутилди. Академиклар илмий, таълим ва ишлаб чиқариш жараёнларига кенг жалб этилиб, уларга юқори малакали кадрлар тайёрлашда фаол иштирок этишлари учун зарур имкониятлар яратилмоқда.
Ўзбекистон Республикаси Президентининг 2017 йил 17 февралдаги “Фанлар академияси фаолияти, илмийтадқиқот ишларини ташкил этиш, бошқариш ва молиялаштиришни  янада такомиллаштириш чора-тадбирлари тўғрисида”ги қарори илм-фан соҳасида тўпланиб қолган муаммоларни ҳал этишига қаратилган кенг кўламли аниқ мақсадли ишларни амалга оширишни кўзда тутади. Мазкур қарор мунособати билан замонавий талаблар асосида Фанлар академиясининг асосий вазифа ва фаолиятининг устувор йўналишлари белгилаб берилди.
1. Илмий тадқиқот инфратузилмасини янада мустаҳкамлаш мақсадида Фанлар академияси таркибида бир қатор илмий-тадқиқот муассасалари ташкил қилиниб, қатор муассасалар Фанлар академияси таркибига қайтарилди. Бу эса турли фан тармоқлари бўйича мавжуд илмий салоҳиятни мужассамлантириб ижтимоий-иқтисодий муаммоларни ҳал этиш имкониятини беради;
2. Фанлар академияси бошқарув аппарати ташқилий тузилмаси янада такомиллашади. Унинг таркибида физика-математика, техника фанлари, кимё-биологияфанлари, ижтимоий-гуманитар фан бўлимлари, Фанлар академиясининг Навоий бўлими ташкил этилмоқда. 
3. Фанлар академиясининг Қорақалпоғистон ва Навоий бўлимлари, Хоразм Маъмун академияси раислари мавқеи академия вице-президенти даражасига тенглаштирилди. 
4. Илмий-тадқиқот муассаларининг хўжалик ва тадбиркорлик фаолитидан тушган соф фойданинг 10 фоизи ажратмалари ҳисобидан шаклланадиган, салмоқли натижага эришган ФА илмий ходимларини рағбатлантириш жамғармаси ташкил этилмоқда.
5. Ўзбекистон Бош вазири раҳбарлигида Фан ва технологиялар бўйича давлат комиссияси тузилиб, унинг зиммасига илмийтехника соҳасида ягона давлат сиёсати ишлаб чиқилиб, унинг устувор йўналишлари белгиланди. Ўзбекистон Республикаси Фан ва технологиялар агентлиги ташкил этилмоқда. 
6. Фан ва технологиялар бўйича давлат комиссияси қошида юридик шахс мақомига эга бўлган илмий-техник фаолиятни қўллаб-қувватлаш ва ривожлантириш жамғармаси ташкил этилиб, қуйидаги мақсадга йўналтирилмоқда:
1) илмий-тадқиқот ва олий таълим муассасаларида янги типдаги ва замонавий юқори технологик асбоб-ускуналар билан жиҳозланган лаборатория ташкил этилмоқда;
2) олимларимиз томонидан давлат илмий-техник дастурлари доирасида яратилган интеллектуал мулк объектларини чет элда рўйхатдан ўтказиш харажатларини қоплайди;
3) замонавий лабораторияларни илмий асбоб ва ускуналар билан узлуксиз таъминлайди;
4) илмий тадқиқот ва олий таълим муассасаларининг жаҳондаги етакчи илмий электрон маълумотлар базасидан эркин фойдаланиши учун сарфланади;
5) ёш олимларнинг етакчи хорижий илмий марказлардаги қисқа муддатли илмий стажировкаларини молиялаштиради.[footnoteRef:3] [3: ] 

Ўзбекистон Республикаси Президентининг қарори лойиҳасида қуйидаги масалалар акс эттирилди:
1)	илмий-тадқиқот муассасаларининг инновацион инфратузилмасини ривожлантириш, истиқболли соҳаларда қичик инновацион корхоналар, технологияларни ташкил этиш (биотехника, фармацевтика, озиқ-овқат саноати, электроника, роботтехникаси, металлургия, нанотехнология);
 (
Нафақат академик илм-фанни балки олий ўқув юртларидаги илм-фанни ривожлантириш зарур. Бунга Фанлар академияси аъзолари билан яқинда ўтказилган учрашув ва узоқ муддатли мулоқот давомида қатъий ишонч қилдим.                
  Шавкат Мирзиёев
)2)	интеллектуал мулк объектларига бўлган ҳуқуқларни (муаллифлик ҳуқуқи, турдош ҳуқуқлар, ихтироларга оид ҳуқуқлар ва бошқалар) бузганлик учун жавобгарликни кучайтириш, шунингдек, бу соҳадаги давлат назоратини кучайтириш.
Ўзбекистон Республикаси Президентининг 2017 йил 16 февралдаги “Олий ўқув юртидан кейинги таълим тизимини янада такомиллаштириш тўғрисида”ги Фармони қабул қилинди. Бу фармонга мувофиқ фан номзоди ва докторлик илмий даражасини бериш масаласи қайта кўриб чиқилди.
Умуман, иқтисодиётнинг инновацион тараққиётини таъминлаш илм-фаннинг ролини кучайтиришда амалга оширилаётган тизимли ишларнинг давоми бўлиб, 2017-2021 йилларда Ўзбекистон Республикасини ривожлантиришнинг 5 та устувор йўналиши бўйича Ҳаракатлар стратегиясини муваффақиятли амалга оширишга хизмат қилади.
Республикамизда  таълим тизимини ислоҳ қилишнинг сўнгги - сифат босқичи амалга оширилмоқда. Бу босқичда юқори малакали, рақобатбардош мутахассислар тайёрлашга замин бўла оладиган барча омиллар - ўқитиладиган фанлар, уларнинг дастурлари ва ўқитиш мазмунлари сифат жиҳатидан яхшиланишини тақозо этмоқда. Шу жумладан, олий ва ўрта махсус таълим тизимида физика фанининг ўқитиш методикаси бўйича бир қатор муаммолар ўз  ечимини кутмоқда. Бу муаммоларнинг аксарияти, физиканинг айрим бўлимларидан берилаётган билим, кўникма ва  малакаларнинг ўқувчилар томонидан ўзлаштириш самарасини давр талаби даражасида эмаслиги билан боғлиқ. Ҳозирги кунда бу муаммоларнинг  янада долзарблиги ошиб бормоқда, чунки ўқув жараёнига инновацион ва компьютер технологиялари жадаллик билан жорий қилинмоқда. Шу билан бирга физика фани ҳам тез суратлар билан ривожланиб бормоқда. Ўқув жараёнида такомиллаштирилган методлардан фойдаланиб лаборатория машғулотларини кўрсатиш, шунингдек, мустақил таълимдан фойдаланиш талаб этилади. Бу услубларни ўқитиш жараёнига тадбиқ этиш инновацион характерда бўлиб, айрим қийинчиликларни юзага келтириши мумкин. Чунки инновацион  усуллар  педагогика фанида  янгича ижодий ёндошишни ва  оммавийликни талаб этади. Бу ҳолатларнинг юзага келиши юқоридаги муаммоларнинг ҳар бирини синчиклаб тадқиқ этиш лозимлигини кўрсатади.
Лаборатория машғулотларидан фойдаланиб ўқитишнинг методик муаммоси шундаки, бу услублар қўшимча педагогик восита сифатида қўлланилади ҳамда бу воситалар анъанавий дарслар (маъруза, лаборатория, амалий ва семинар машғулотлар)да қўлланилади. 
Қийинчиликлар юзага келишининг яна бир сабаби шундаки, ўрта махсус ўқув юртларида  физика фанига ажратилган соатларнинг етишмаслиги, шунингдек ўқитувчиларнинг лаборатория машғулотларидан фойдаланиб дарс ўтиш малака ва кўникмаларнинг етарли даражада эмаслигидадир. Лекин шуни ҳам таъкидлаш керакки, аниқ фанлар чуқурлаштириб ўтиладиган академик лицейларда вазият бироз ижобий, чунки уларда дарс соатлари ҳамда лаборатория машғулотдан фойдаланиш имкониятлари етарли.
Юқорида келтирилган муаммоларнинг таҳлили, биз танлаган мавзунинг янада долзарблигини кўрсатади. Бу муаммоларнинг ҳал этилиши нафақат физика ўқитиш самарадорлигини оширишга олиб келади, балки умумий ўрта таълим тизимида ишлайдиган ўқитувчи кадрларни тайёрлашга ҳам мувофиқ келади.
Тадқиқот методи. Тадқиқот мавзуси доирасида илмий–адабиётларни таҳлил қилиш; ишлаб чиқилган илмий тадқиқотни педагогик тажриба-синов тарзида ўтказиш, уларнинг натижаларини статистик таҳлил қилиш ва асослаб бериш. 
Тадқиқотнинг илмий фарази: 
-Физиканинг Электродинамика бўлимининг энг муҳим кўринишларини ўзида акс этган  лаборатория машғулотлари жамланса;
 -лаборатория машғулотлари ахборотининг мазмундорлик-технологик тузилмаси ишлаб  чиқилса;
-лаборатория машғулотсининг мазмундорлик-технологик тузилмаси асосида уларнинг кўрсатишни  муаммоли дастури яратилса;
-Ушбу услубни педагогик-психологик жиҳатлари таҳлил қилинган ҳолда ўқитиш жараёнига тадбиқ қилишнинг илмий-услубий асослари ишлаб чиқилса;
Физиканинг «Электродинамика»  бўлимининг ўқитишни сифат жиҳатдан  салоҳиятини кўтаришга ёрдам беради ва ўқувчиларнинг бу бўлим бўйича  ўзлаштиришлари осонлашади.
Тадқиқотнинг илмий ва амалий аҳамияти. Физика курсининг «Электродинамика» бўлимини ўрганишда муаммоли услубдан фойдаланишнинг услубий афзаллиги, экспериментал ускуналарга кўникма ҳосил қилиш, ўқитишда муаммоли ёндошувни  ўзлаштириш ва физика дарсида ўқувчилар фаоллигини оширишнинг энг самарадор усулларидан бири қилиб белгиланди.
Ўқув жараёнида қўлланадиган кўргазма воситалари ва улардан самарали фойдаланиш имкониятлари таҳлил қилинди.
Лаборатория машғулотлари ахборотининг ўқув мазмундорлик технологик тузилмасини яратиш асосида, унинг мазмундорлик таҳлили амалга оширилди.
Лаборатория машғулотлари мазмундорлик-технологик тузилмаси асосида тажрибани ўқув жараёнига муаммоли услубда тадбиқ этиш дастурини яратиш орқали монологик ўқитиш тизимидан, диологик тизимга ўтишнинг педагогик-психологик жиҳатдан таҳлил қилинди. 

I- БОБ  Физика ўқитишда жараёнида лаборатория машғулотларининг роли

Ўзбекистон республикасининг қабул қилган «Кадрлар тайёрлаш  миллий дастури», «Таълим тўғрисида»ги қонуни ва уларни ҳаётга жорий қилиш бўйича республикамиз Президентининг фармонлари ва бошқа расмий хужжатларда янги илғор педагогик технологияларни ўқувга жорий қилиш долзарб муаммо экани таъкидланади. 
Жумладан, ўқитиш ва тарбиялаш жараёни хозирги замоннинг талабларига жавоб бера оладиган методлар, услублар, воситалар, усулларнинг ҳар хил шакллари асосида инновацион(янгиликка асосланган), ўқитувчи билан ўқувчилар фаолиятини уйғунлаштириш асосида ўқитишни амалга ошириш мухим масалага айланмоқда. Бу жараёнда таълим ва тарбия маҳсулдорлигини ошириш учун ўқувчиларнинг психологик хусусиятлари катта аҳамиятга эга бўлиб, психологлардан Б.Г.Ананьев, Н.В.Кузмина, Н.Ф.Тализина, М.Г.Давлетшин, И.С.Кон, В.Т.Лисовский, В.А.Токаревалар тадқиқотлари Э.Ғозиев томонидан чуқур тахлил қилинган. Педагогик-психологик ҳолат тайёрлаб қўйилган тақдирдагина ўқувчилар илмий билимларни муваффақиятли ўзлаштира оладилар. Ўқитиш жараёнида ўқувчиларнинг фикрлашини ривожлантиришга, аввало, уларнинг билимларини ўзлаштиришдаги фаол фаолияти туфайли эришилади. Шунинг учун ўқувчиларни фаол изланиш фаолиятига жалб қилиш ўқитувчининг  муҳим вазифаларидан биридир.
Ўқувчиларнинг дарсдаги фаолиятига, билим олиш  ва англашга ҳамда ана шу билимларни амалда қўллашга собитқадамлилик билан интилиш ўқитувчининг пухта ўйланган услуби натижасида эришилади. Дарс жараёнида у ёки бу физикавий тушунчаларни ўзлаштиришлари учун ўқувчилар ўрганишлари лозим бўлган мавзу режасини ўқитувчи ўтилаётган дастур асосида олдиндан мақсадга мувофиқ тарзда уюштиради.
Республикамизда педагогика фанида ўқитиш жараёнини фаоллаштириш юзасидан анчагина тажриба тўпланган. Кейинги ўн йиллар мобайнида ўқитишнинг самарали услубларига салмоқли хисса қўшилди. Дарсларнинг тури ва тузилиши турлича бўлиб, улар ҳар бир дарснинг мазмунига ва унда ҳал қилинадиган мақсадга қараб аниқланади. Ўқитувчи дарснинг мазмунига қараб, ўқитишнинг турли услуб ва кўрсатмаларидан бирор хилини  қўллайди.
Ҳалқ таълими олдига ҳаётнинг ўзи қўяётган янги ўқув тарбия вазифалари ўқитувчининг иш тизимига жиддий ўзгаришлар киритмоқда. Чунончи педагогика фанида ўқувчилар фикрлашини фаоллаштиришнинг энг таъсирчан шартларидан бири бўлган муаммоли ўқитишни жорий қилина бошлаганига  кўп вақт бўлганига қарамай, ўқитишнинг бу услубига тадқиқотчилар кўп эътибор бермоқдалар [13, 14, 38, .
Руҳшуносларнинг айтишларича, одам ўзида бирор нарсага қизиқиш эхтиёжи пайдо бўлган пайтдан бошлаб фикрлай бошлайди. Фикрлаш эса ҳамиша муаммо ва жумбоқдан, таажубланиш ёки хайратланишдан бошланади. Шахснинг фаол  фикрлаш жараёнига жалб қилиниши ана шу муаммоли вазият билан белгиланади, бу жараён ҳамиша бирор вазифани ҳал қилишга мўлжалланган бўлади.
Ўқувчилар фикрини фаоллаштиришни талаб этадиган масала-муаммоларни ечиш пайтида ўқувчиларда фикрлашнинг энг фаол шакллари намоён бўлади.
Муаммоли дарсларда ўқувчилар билим олиш ва бу билимларни амалда мустақил қўллаш усулларини эгаллаб олишлари учун уларга янги билим ва машқлардан тузилган масалаларни ечиш таклиф қилинади. Олинган билимларнинг қанчалик чуқур ва онгли ўзлаштирилганлигини текшириб кўриш учун ҳам масалалардан  фойдаланилади. Бу эса мавжуд ўқитиш назариясига муайян ўзгаришлар киритишни талаб этади. Шунинг учун хозирги вақтда, кўпинча анъанавий дидактика деб аталадиган эски ўқитиш назарияси ўрнини мактабнинг янги ўқув-тарбия вазифаларини ҳал қилишга қодир бўлган янги дидактика эгаллаши керак деган фикрлар айтилаётганлиги тасодифий эмас. «Биз аминмизки,-деб ёзади М.И.Маҳмутов,-янги дидактиканинг тез шаклланиш жараёни давом этмоқда, бу дидактика аввалги услубий тузилманинг асосий қоидаларини ҳам, шунингдек психология, кибернетика ва х.к. лар ривожланиши натижасида вужудга келган янги педагогик технология қоидаларини ҳам ўз ичига оладиган муаммоли ўқитиш тамойилларига асосланади» 38 .
Кейинги йилларда муаммоли ўқитиш фақат бизда эмас, балки бошқа мамлакатларда ҳам руҳшунос олимлар, услубиётчилар, ижодий ишлаётган ўқитувчиларнинг эътиборини тобора кўпроқ жалб қилмоқда.
«Ўқув муаммоси» тушунчаси юқорида тилга олинган             манбаларда батафсил таърифлаб берилган. «Ўқув муаммоси» амалий ёки назарий қийинчиликлардан иборат бўлиб, унинг ҳал қилиниши ўқувчининг  тадқиқотчилик фаолиятининг бошланишидир. Бу қийинчилик одатда мақсадга мувофиқ тарзда ташкил этилган вазиятдан олган билим, кўникма ва малакаларга амал қилган ҳолда, қийинчиликларни енгиб ўтишга интилади ва шу тариқа янги билимлар ҳамда янги тажриба орттиради.
Юқорида келтириб ўтилган таърифда ўқувчиларнинг янги билимлар ҳосил қилиш учун уларнинг муайян қийинчиликларни, албатта енгиб ўтишлари тақозо этилади ва бу қийинчилик ўқувчиларнинг тадқиқотчилик фаоллиги натижасида енгиб ўтилади деган фикр, айниқса, эътиборни ўзига жалб этади.
Кейинги йилларда касб-ҳунар коллежлари ва академик лицейларда математика, тарих ва физика ўқитишда муаммоли ўқитиш соҳасидаги каттагина тажриба тўпланди. Муаммоли ўқитиш юзасидан экспериментал иш олиб борган Қозон шахридаги мактабларнинг иш тажрибаси ғоят катта эътиборга сазовордир.
 Физика фанини ўқитишнинг муаммоси физикадан лаборатория машғулотлари бўйича услубий қўлланмаларини яратишдан иборат бўлмай, балки ўқувчиларни маъруза жараёнида тушунчалар кўлами кенг, мустақил фикрлашга ундай оладиган ва кўникмаларни шаклланишида муҳим туртки бўладиган услубни қўллаш масаласидан ҳам иборатдир. Физика фанини ўқитиш муаммосини  такомиллаштиришда муаммоли усулга алоҳида эътибор берилади. Изланишлар шуни кўрсатадики, муаммоли ўқитиш оддий ўқитишдан юқори даражада маълумот сақлаши ва ўқувчини тажрибага қизиқишини орттириши билан фарқланади. Муаммоли ўқитишда маърузачи ўқитиш мақсадини тўғри қўя олиш ва тушунчанинг шакллантириш жараёнини режалаштириш аудиторияга фақат фактлар етказиб бериш билан чегараланиб қолмай, балки фаоллаштириш усулини қўллаб билим берилади. Муаммоларни таҳлил қилиб, ўқувчилар мустақил хулосага келадилар. Маърузачи ёрдамида ўрганилаётган қонун ва қоидаларни тўғрилигига  хулоса ясайди.
Ўқувчиларнинг ўзларида янги билим олиш кўникмалари шаклланади, диққати ва тасаввури ошади, гипотеза ва далиллар билан ўзининг ҳаракатини исботлаш хусусияти кучаяди. Шундай қилиб, муаммоли ўқитиш бу-ўқитувчини ва ўқувчи орасида янги ўқув маълумотни беришда юзага келадиган муаммоли холатлар ечимини топиш орқали уларнинг онги ривожлантирилади. Муаллиф Р.И.Малофеев ўзининг 32 китобида муаммоли ўқитиш аниқ мисоллар орқали фронтал тажриба ўтказишни ташкил қилиш, тажрибани умумий ғоясини топиш, режа тузиш, иш бажариш, олинган маълумотлар устида ишлаш якунларига шакл беришлар хақида ёзган. Бу фаол усулни мавзу ўтилганда ҳам такрорлаш ва мустахкамлашда ҳам қўллаш мумкин. Бу қўлланма ўрта мактаблар учун бўлса ҳам  жуда кўп ғоялари олий ва турли ўқув юртлари учун фойдалидир. Маъруза  ўқитилиши жараёнида тажрибани танлаш ҳам катта аҳамиятга эга, чунки эътиборни ўзига жалб қиладиган ва аввалги тажрибалар билан боғланадиган бўлиши лозим. Акс ҳолда, ўқувчиларда қизиқиш уйғота олмайди. Олинган янги билимлар орасида олдинги билимлар билан боғлиқлик бўлиши керак. Тажриба натижаларини олдиндан кўрсатиш вақтинчалик қизиқиш уйғотади холос. В.Г.Гайфуллиннинг «Физика дарсида муаммоли усулни ташкил этиш» китобида шу масалаларга катта эътибор берилган 14. Муаллиф ўқувчиларнинг бор билими ва берилаётган билим мазмуни боғланган бўлиши кераклигини ва бу билим мустаҳкам, ҳамда чуқур бўлишини таъкидлайди. Муаммоли ўқитиш фаол ақлий ривожлантиришни  ўстиради, ўқувчиларда ўқув жараёнини фаоллаштиришга урғу беради. Физика фанини ўқитишнинг барча босқичларида бу тажриба маърузанинг асосий элементи бўлиб қолади, чунки у ўқувчиларни фаол фикр юритишга ундайди, ўрганилаётган  ҳодисага диққат-эътиборини оширади ва тингловчига керакли маълумотни етказиб беришни таъминлайди. Н.М.Зверева қўлланмаси 20да ўқувчилар муаммо қўйиши, унинг ечимини топиш, ўқувчиларнинг билимларини мустаҳкамлаш ва   фикрлашларини ривожлантириш усуллари кўрсатилган.
Шуниси мухимки, баён этилган фикрлар замонавий психологик ва дидактика хулосаларига, муаллифнинг умумлашган педагогик тажрибасига, ҳамда ўқитувчиларнинг иш тажрибасига суянади. Ўқувчиларнинг фикрлаш қобилиятини фаоллаштириш усуллари ичида қуйидагилар кўрилади:
1.Физик тажриба қўлланилиши;
2.Ўқитувчининг ўрганилаётган физик ҳодисанинг фан, техника ва ҳаётдаги аҳамиятига эътибор бериши;
3.Физик масалалар ечиши; 
                4.Дарслик материалидан фойданиш.



1.1 Ўрта маҳсус касб ҳунар коллежларида лаборатория машғулотларининг ҳолати.

Олий ўқув юртлари, академик лицей ва касб-ҳунар коллежлари ва мактабларда лаборатория машғулот техникаси ва услубий соҳасидаги изланишлар физика ўқитиш услуби муаммоларининг долзарб йўналишларидан биридир. 
Физикани ўқитишда ўқитувчи қанчалик моҳирона ўз фикрини баён этмасин, барибир табиатда юз берадиган ҳодиса ва жараёнларни ўқувчи англаб олиши қийин. Шу сабабли табиатда содир бўладиган жараёнларни ўз кўзи билан кўриб, мантиқан фикрлаб ҳамда у бўй сунадиган қонун қоидаларни ўзлаштирса, ўқитишнинг самараси янада ошади. Шу муносабат билан илмий-методик изланишлар табиий ҳодисаларнинг моҳиятини очиб беришда ва ўқитишнинг самарадорлигини оширишда имкон яратади.
 Бу борада ўқув юртларида шундай йирик ислоҳотлар амалга оширилиши, ўқитиш жараёнини такомиллаштириш йўлидаги изланишлар физика фанини ўқитишни юқори даражага олиб чиқиши ва дунё стандартларига мос келадиган ёш мутахассислар тайёрлаш давр талаби эканини муттасил назарда тутиши лозим. Шу боисдан ўқитиш жараёнига юқори педагогик технологияларни киритиш, ўқувчиларнинг олган назарий билимларини  амалиётга узвийлик билан боғлаб, мустаҳкам пойдеворга эга бўлган мутахассисларни тайёрлаш олий ўқув юртлари алоҳида эътибор берадиган кечиктириб бўлмайдиган муаммолардан биридир.
Физика ўқитиш жараёнида назарий ва амалий кўникмаларнинг уйғунлигини юзага келтириш ўқитувчидан катта билим ва маҳоратни талаб қиладики, унинг маҳсулини ўқув маълумотларни чуқур ва мустаҳкам ўзлаштирган ўқувчида кўриш мумкин. Лаборатория машғулотларни маърузада берилган  физикавий қонун, ҳодиса ва жараёнларни тўғрилигини ишонарли тарзда ўқувчиларга етказади.
Натижада ўқувчилар ўрганилаётган физик ҳодиса ёки қонуниятларни кузатувчи, қўлловчи ва таҳлил қилувчи ҳамда уларга илмий асосда ёндошувчи шахс сифатида шаклланадилар. Физика ўқитишда, лаборатория машғулот  бир томондан чуқур маълумот манбаи, бошқа томондан ҳақиқатнинг мезони бўлиб хизмат қилади. Физик тажрибалар инсон онги ривожида энг самарали қурол эканини таъкидлашимиз лозим. Бир қатор олий ўқув юртларида лаборатория машғулотларнинг юқорида санаб ўтилган ўқув-услубий моҳиятидан келиб чиққан ҳолда уларга катта аҳамият берилмоқда. Бу борада Ўзбекистоннинг услубиётчи олимлари А.А.Абдуқодиров, М.Зиёхўжаев, Б.М.Мирзаҳмедов, Д.Ш.Шодиев, Б.Л.Фарберман, М.Жўраев, О.Қ.Қувондиқов, Э.Н.Назиров, А.Байдедаев ва бошқалар шулар жумласидандир. 
               Республикамиз мустақиликка эришгандан кейин ўзбек тилига давлат мақоми берилди. Шу муносабат билан таълим соҳасида ўзбек тилига жуда катта эътибор берила бошланди. Бу борада таълим тизимини ислоҳ қилиш жадаллик билан олиб борилмоқда. Қилинган амалий ишларга бир назар ташласак, «Кадрлар тайёрлаш миллий дастури» ва «Таълим тўғрисида»ги қонун2,3 шулар жумласидандир. Мустақиллик шарофати билан республика ёшлари дунё миқёсидаги нуфузли Олий ўқув юртларида билим олиб қайтмоқдалар. Мураббий ва мутахассислар эса, малака ошириб қайтмоқдалар. Бир сўз билан айтганда, ёшларнинг дунё миқёсига чиқа оладиган билимли, жисмонан бақувват ва ақлан етук бўлишлари учун алоҳида эътибор берилмоқда. Ёшлар ҳам бунга жавобан ўз куч-ғайратларини намойиш этиб, Ўзбекистонни дунёга танитмоқдалар. Бу ишларнинг барчаси замон талабига мос  ёшларнинг майдонга чиқаётганининг белгисидир. «Замон талабига мос мутахассис тайёрламоқчи эканмиз, биринчи навбатда ўқув юртларимизнинг шакли, қиёфаси, таркиби ва моддий базаси ҳам замонавий бўлиши шарт» 8.  Шундай экан, давр талабига мос янги таълим технологияларини ва турли ахборот узатиш воситаларини киритган ҳолатда, рақобатбардош кадрлар салмоғига қараб физика ўқитиш услуби салоҳиятини кўтаришимиз лозим. Бу борада қилинган ишларга назар ташлаб, илмий изланишлар ва тадқиқотларни қисқача кўриб ўтайлик.
Ўзбекистон Республикаси халқ таълими вазирлиги қошидаги Қори Ниёзий номидаги Ўзбекистон педагогика фанлари илмий-тадқиқот институтида 1997 йилда ҳимоя қилинган Қ.Ш.Турсуновнинг «Белгили моделлардан фойдаланиш асосида умумтаълим мактабларида физика ўқитиш самарадорлигини ошириш» мавзусидаги номзодлик диссертациясида68 физика тили бу асосан физик формулалар тили ҳисобланиб, улардан ўринли ва изчил фойдаланиш имкониятлари қаралади. Унда физикадаги формулаларнинг белгили модели таклиф этилади. Бу илмий изланишда белгили моделлардан  амалий дарсларда кенг фойдаланиш  яхши натижалар бериши, ўқувчилар билимини оширишда сезиларли таъсир қилиши, самарали дидактик восита экани илмий талқин қилиниб, тажриба орқали тасдиқланиб, илмий иш якунида хулосалар ва таклифлар келтирилади.
«Турли муҳитларда электр токи бўлимини системали ёндошув асосида ўқитиш методикаси» мавзудаги Г.Узоқованинг  диссертациясида, асосан, мактаб физика курсида  «Турли муҳитларда электр токи» бўлимидаги мавзуларни ўрганиш жараёнида ўқувчилар билимини системали шакллантириш  ва таълим сифатини ошириш тадқиқ қилинган. Бу ишда мавзуни баён этишда дедуктив ва индуктив-умумлаштирувчи баён уйғунлиги; ўқувчиларда физика қонунлари тўғрисидаги предметга оид методологик  ва илмий билимларни шакллантириш таъкидланади. Системали  ёндошув  асосида «Турли муҳитларда электр токи» бўлимини ўқитиш методикаси келтирилади.
Физиканинг «Оптика» бўлими бўйича Х.М.Маҳмудованинг диссертациясида [8,  физика ўқитишда  лаборатория практикумларини бажариш ва ўз-ўзини текширишни тест-тренинг усулини кўрсатиб ўтади. Бу ишда муаллиф ўқув жараёнига янги ахборот технологияларини қўллаб, лаборатория машғулотларини ўтказиш ва уни такомиллаштириш йўлларини таҳлил қилади. Физикадан лаборатория машғулотларида ўқувчиларнинг тажриба ўтказишида умумий физика курсидан маъруза эшитган ёки мустақил ўрганаётган назарий материалларни амалиётда қўллашга ва кузатишга, ўлчаш натижаларини таҳлил килишга, ҳамда умумлаштиришга ўрганишлари ва пировардида,  физик қонуниятларнинг объективлигига ишонч ҳосил қилишлари ва уларда илмий тафаккур мантиқини ривожланишига асос бўла олиши таъкидланади.
Олий таълим физика курсининг фундаментал назариялари ва экспериментларини ўқитиш самарадорлигини оширишга бағишланган Г.Н.Юнусованинг диссертациясида фундаментал эксперимент ва ҳодисаларни компьютер воситасида динамик моделлаштиришга эришилган. Тадқиқотчи танлаган квант механик мазмунидаги экспериментлар Резерфорд  тажрибаси, атомларининг ионлашиши энергиясини аниқлашга оид  Франк Герц тажрибаси, электр ва магнит майдонлари спектрал чизиқларнинг ажралиш ҳодисасини кузатувчи  Штарк ва Зееман эффектлари каби анъанавий ўқитишда намойиш қилиш имконияти бўлмаган мавзуларни ўқитиш ишланма ва уни ташкил қилиш методикаси кўриб ўтилади.
Ю.Пўлатовнинг “Университетларда физика ўқитувчиларини касбий тайёрлашда физик экспериментларнинг роли” мавзусидаги докторлик диссертатцияси  университет талабаларининг методик тайёргарлигини чуқурлаштиришда юзага келадиган камчиликлар таҳлил қилиниб, уларнинг педагогик-психологик қирралари, талабаларни мустақил экспериментал ишларига эътибор ва муаллифлар томонидан яратилган оригинал тарздаги физик экспериментлар  ҳақида маълумотлар баён этилган. Шунингдек, диссертациянинг муқаддима қисмида университетларда талабаларни касбий маҳоратини оширишда физика экспериментларидан фойдаланишнинг услубий-дидактик масалалари ёритилган.
З.С.Боҳодированинг техника олий ўқув юрти талабалари учун мўлжалланган «Профессиональная  направленность      обхеобразавательной подготовки студентов» номли диссертациясида 12 физикадаги қонунлар, назариялар ва гипотезалар келгусида уларнинг фаолиятининг асосини  ташкил қилиниши таъкидланади. Физика бу техника демакдир. Шунингдек,  умумий техник фанлараро боғланиш ҳам бу ишнинг мазмунини бойитган.
Техника олий ўқув юртларида лаборатория практикуми масалаларига қаратилган Ш.М.Хайдарованинг «Педагогические основи формирования профессионалной направленности физического лабораторного практикума в вузе» номли диссертациясида   ҳам бўлғуси муҳандисларни ижодий қобилиятларини ривожлантириш имконини берувчи Электродинамикага оид лаборатория практикумлари келтирилади. Бу ишда шунингдек, изланиш жараёнида муҳандислар ва бўлгуси муҳандислар билан олиб борилган анкета савол-жавоблари таҳлил қилинади.
А.Б.Айбиндернинг «Форми совершенствования демонстрационного эксперимента по физике» номли диссертациясида физикавий тажрибани ўрганиш учун унинг руҳий-педагогик жиҳатларини ўзлаштириш  бўйича қатор тавсиялари мавжуд [9]. Бу илмий изланиш  психологик ва педагогик жиҳатдан ўқувчиларнинг билимини, ҳамда физикага қизиқишини ошириш учун фойдалидир. Ишни асосий мазмунига назар ташласак, тажриба ўтказиш давомида имкон қадар аниқлик ва ўқитувчи, ҳамда ўқувчи орасидаги узвий боғланишни йўлга солиш катта аҳамиятга эга эканлиги асослаб берилади. Физика дарсида ўтказиладиган тажрибаларни руҳий қабул қилиш учун синов саволлари берилган. Бир неча тажрибалар ичидан танлаб олиш усули ишлаб чиқилган ва қайта ишланган. Ишнинг аҳамияти шундаки, физик-техник саволлар физик тажрибаларда таълим психологияси билан боғланган.
С.Ю.Маҳмудованинг «Мактаб физика таълими мазмунини намойишли тажрибалар асосида такомиллаштириш» номли диссертацияда физика таълими мазмунини такомиллаштириш учун янги намойишли тажрибалар тайёрлаш ва уларни бажариш методикасига тўҳталиб ўтилган. Физика таълими мазмунини намойишли тажрибалар асосида такомиллаштиришга оид йўриқномалар ишлаб чиқилган ва ўқув методик мажмуалар  яратилган  
Ж.Э.Ўсаровнинг «Академик лицейларда физика таълими самарадорлигини ошириш жиҳатлари» мавзусидаги диссертациясида академик лицейларда физика ўқитиш даражасини кўтариш билан боглиқ омилларни ва таълим сифати, ҳамда унинг самарадорлигини ошириш йўлларини белгиловчи манбаларни аниқлаш, физика таълими самарадорлигини таъминловчи ўқув-услубий қўлланмалар яратишга доир кўрсатмалар мазмунини ишлаб чиқиш ва жорий этишга бағишланган .
А.М.Худойбергановнинг «Академик лицейларда атом ва ядро физикаси бўлимларини ўқитиш мазмуни ва методикаси» мавзусидаги диссертацияси аниқ ва табиий фанлар йўналишидаги академик лицейларнинг физика курсида атом ва ядро физикаси бўлимларини ўқитиш методикасини ишлаб чиқишга ва академик лицейлардаги ўқув жараёнига тадбиқ этиш, ҳамда бу бўлимларни ўқитиш самарадорлигини ошириш йўлларига багишланган 
Ўтган асрнинг 40-50-йилларида проф.А.Б.Млодзевский,     М.Л.Грабовский ва бошқалар томонидан  ишлаб чиқилган  фундаментал қўлланмалар серияси ва кейинчалик, битта китобга жамланиб, проф.В.И Иверонова таҳрири остида чоп этилган қўлланма 7 лаборатория машғулотларнинг  замонавий ўқитиш услубларидан ва кўргазмали қуроллардан маърузада фойдаланишда етакчи рол ўйнайди.
           Ўқувчиларнинг физика дарсларига  фаоллигини ошириш, техникага қизиқишини орттириш мақсадида тажрибалардан кенг кўламда фойдаланиш жуда катта  мувафаққиятларга олиб келишини П.П Головиннинг физика техника тўгаракларига берган тавсиялари тадқиқотларида  кўришимиз мумкин [17]. У шундай тизим блокларини яратдики, улар ёрдамида электрон ўйинчоқлар Ҳаракат қилади ва гапира олади. Албатта,  бу тизимларни  яратишда муаллиф магнит тасмадан ва электромагнит асбоблардан   фойдаланган. У  худди мультфильм сифатида тайёрланган бўлиб, у ўқувчиларга Электродинамиканинг асосий тамойилларини  назария ва амалиёт ҳамкорлигида етказади. 
           Изланишлар шуни кўрсатадики, физика курсининг «Электродинамика» бўлими бўйича кенг миқёсда тадқиқотлар олиб борилган. Жумладан, 1992 йилда Японияда Като Масаюки «Магнит майдонидаги индукция ва кучланиш» мавзусида тадқиқот олиб борган. У уюрмали токнинг мавжудлигини магнит майдон диполининг икки тизим асосида, яъни  магнит стрелкаси ва айланма ток асосида тадқиқ қилган. Магнит майдон асосини электрон ва спин ташкил этишини таъкидлаган [15].
Англияда эса, Difz Emic [8] томонидан «Ҳаракатланувчи электр майдоннинг педагогик аспектлари» мавзусида изланишлар олиб борилган. Магнит майдонида ҳаракатланувчи тўгри ўтказгичларнинг индукция электр юритувчи кучи  масалаларини классиклар томонидан қандай ечилганлиги кўрсатиб ўтган. 
 Мафер Мануф [8] томонидан 1992 йилда   «Магнит материаллари» тўғрисидаги изланишларида анъанавий магнетиклар; ферромагнетик, парамагнетик ва диамагнетик материаллар  фарқи тўғрисида тўхталиб ўтилади. Кинг Жон Маррисон [7] томонидан Калифорния Технология институтида талабалари билан бўлган синовда,  лабаратория практикуми чизмалар асосида тахлил қилиниб, уларни билими баҳолаб борилди. Бу услуб асосида лаборатория машғулотларини бажаришда талабаларни амалий томондан ошганлигини кўрсатди.
 С. Турсунов ва Ж. Камоловларнинг ҳам муаллифлигидаги китоби  техника ва биокимё ихтисосидаги мутахассислар учун мўлжалланган бўлиб, турли билим юртлари учун тавсия қилинади. Бу китобда электр ва магнетизм бўйича лаборатория машғулотлар назарияси ва бажарилиш тизимини берилган. Бу қўлланмадаги физик ҳодисалар тажрибалар  техникасига таянган ҳолда назарий формулалар орқали ифодаланади.
Ўрта мактабда физика фанини ўқитиш методикасига бағишланган А.И. Бугаевнинг қўлланмасида мактабда физика ўқитишнинг назарий жиҳатларига ва лаборатория машғулотларини ўтказиш техникасига тўҳталиб ўтилган 
«Физический эксперимент в школе» қўлланмасида лаборатория машғулот қўйилиши техникасига тўҳталиб ўтилган ва мактаб  ўқитувчиларига тавсиялар берилган. Қўлланмада оригинал тарздаги лаборатория машғулотлари ва лаборатория практикумларининг йўриқномалари келтирилган 
Б.М. Мирзахмедов, Н.Б.Гофуров ва Ф.Ф. Тошмуҳамедовларнинг методик ўқув қўлланмасида ўрта мактабларда физика ўқитиш методикаси бўйича деярли физиканинг барча бўлимларидан ўқув тажрибалари кўриб ўтилган. Унда ўқув тажрибаларини ўтказиш техникаси ва методикаси келтирилган 
Т.Азимов, А.Исломбеков, Ю. Пўлатов ва бошқалар томонидан «Электродинамика  ҳақидаги таълимотларнинг янги саҳифалари»   қўлланмаси босилиб чиққан бўлиб, бу ишнинг ўзига хослиги шундаки, муаллифлар янги физик техникани  физикавий намойиш соҳасига жалб этганлар [10]. Бу китоб Ўрта ва Олий ўқув юртларининг физика хоналарини қўшимча жиҳозлаш учун тавсия қилинган. Янги жиҳоз ва экспериментларни ўз ичига олади. Бу  аппарат ва экспериментлар  ўқитувчилар меҳнатининг самарадорлигини ва ўқитишнинг кўргазмалилигини оширишга имкон беради. Унда асосий классик тажрибаларни бажариш бўйича йўл–йўриқлар кўрсатилади. 




1.2 Ўрта маҳсус касб ҳунар коллежларида лаборатория машғулотларининг ўрганиш.

Таълим олувчиларнинг фаоллиги ва мустақил ишлаши, ўқув жараёнида қўйилган масалаларга ижодий ёндашуви ҳамда изланишларига юқори  талаб қўйилгандагина сезиларли самара беради. Бўлажак физика ўқитувчиларининг касбий тайёргарлигида ижодий таълимнинг самарали воситаларидан бири, умумий ўрта таълим мактаблари ва ўрта махсус, касб-ҳунар таълими муассасаларида физика ўқитишнинг экспериментал муаммоларини ечиш бўйича кўникмаларни шакллантиришга йўналтирилган топшириқлар системаси ҳисобланади. Экспериментал кўникмалар, талабалар билан ўтиладиган амалий ва лаборатория машғулотларида, уларнинг ижодий фаолияти асосида ривожланиши мумкин. 
     Бунинг учун, умумий физика курсига тегишли  лаборатория ишларининг мавзуси бўйича:
1) мақсад аниқланади, яъни таълим мазмунининг мақсадларига мослиги аниқлаштирилади;
2) назарий маълумотлар билан таништирилади, берилган катталикларнинг физик моҳияти ва физика таълими мазмунидаги ўрни аниқланади;
3) лаборатория иши учун керак бўладиган жиҳозлар танланади;
4) лаборатория иши қурилмаси йиғилади, ўлчов асбоблари ва бошқа асбобларни лаборатория столига жойлаштиришда мантиқий кетма-кетлик ва ташқи кўринишга эътибор берилади;
5) лаборатория топшириқларини бажариш босқичлари аниқланади;
6) мақсадга йўналтирувчи саволларга жавоб қидириш устида ишланади (бу саволлар талабанинг умумий ўрта таълим мактаблари ва ўрта махсус, касб-ҳунар таълими муассасаларида олган билимларига таянган ҳолда тузилади);
7) тажрибалар ишни бажариш тартибида кўрсатилган бандлар асосида бажарилади;
8) тажриба натижалари ҳисобланади; 
9) тажриба хатоликлари аниқланади;
10) лаборатория иши мавзусига мос топшириқни бажаришга киришилади (топшириқни бажариш талабадан назарий, ҳамда экспериментал билим ва кўникмаларни талаб этади,  талабада изланувчанлик, интилувчанлик, адабиётлар устида ишлаш, ўз-ўзини назорат қилиш ва ўз-ўзини баҳолаш кўникмаларини ҳосил қилади, ўз-ўзига ишонч туйғуларини уйғотади).
11) топшириқларга методик кўрсатмалар таклиф этилади;
12) ҳар бир ўқув топшириғига керакли адабиётлар тавсия этилади.
     Лаборатория топшириқларининг экспериментал кўникмаларни шакллантирувчи дидактик жиҳатлари қуйидагилардан иборат: мақсадга йўналтирилган ўқитишни таъминлаш; экспериментал масалаларни ечишнинг кенг тарқалган умумий усулларини, берилган ўқув материалини танлаш; ташкиллаштириш ва тавсия қилишга асосланган реал жараённи моделлаштириш; у ёки бу усулнинг илмий асосланганлиги ва мақсадга мувофиқлигини тушунишни фаразловчи методик маданиятни шакллантириш. Шу талаблар асосида тадқиқотимизда лаборатория топшириқларини лойиҳалаштириш ва системалаштиришга ҳаракат қилдик.     Топшириқларни тайёрлашда: а) назарий ва амалий таълимнинг узвий боғланишини рўёбга чиқаришга, бўлғуси физика ўқитувчиларининг экспериментал кўникмаларини шакллантиришга, изланувчанлик фаолиятини ривожлантиришга; б) ўқитишнинг репродуктив ва продуктив методларидан оқилона фойдаланишга, ўқитишнинг инновацион усулларини киритишга; в) ўқитишнинг индивидуал, гуруҳ ва жамоа шаклларининг мувофиқлаштирилганлигига; г) ҳисобот шакли ва  натижавий фаолиятни баҳолашга; д) физика ўқитишнинг замонавий ҳолатига қай даражада таянишига эътибор қаратилди.
Лаборатория топшириқларининг мазмуни, умумий физика курсини ўқитиш дастурига мос келиши ва таълим мазмуни талабларидан келиб чиққан ҳолда талабаларнинг ижодий ва амалий фаолиятларини шакллантира олишига таянади. Тавсия этилаётган топшириқлар, экспериментал характерда бўлиб, ўқитувчи раҳбарлигида талабалар томонидан бажариладиган амалий ва назарий жараёнлар кетма-кетлигидан иборат. Топшириқларнинг мавзуси бажарилган лаборатория ишининг мавзусига мос бўлиши талаб этилади. Унинг асосий мақсади - физик тушунчалар, қонунлар, назарияларни шакллантиришга, фикрлаш, мустақиллик, экспериментал кўникма ва малакаларни шакллантириш ва ривожлантиришга, шу жумладан, физик ҳодисаларни кузата билиш, оддий тажрибаларни, ўлчашларни бажара олиш, асбоб ва материалларни ишлата билиш, тажриба натижаларини таҳлил қилиш, умумлаштириш ва хулосалар чиқаришга ёрдам беришдир. [15]
     Топшириқлар, Электродинамика лабораториясидаги мавжуд ишлар учун тузилган ва уларнинг мазмуни, лаборатория машғулотларида ўрганиладиган, ўқув материали билан узвий боғланган. Бy эса, топшириқларни бутун семестр давомида мунтазам бажаришга, шу билан бирга физика ўқитишни экспериментал асосда олиб боришга имкон беради. 
     Ҳар бир мавзу бўйича топшириқларни тузишда бирор физик ҳодиса, ёки қонуниятни ўрганиш учун назарий билимлар билан бирга экспериментал кўникма ва малакаларнинг муҳимлигига эътибор қаратилади. Топшириқлар, талабаларнинг билиш имкониятларига мос тушади, улар талабаларнинг кўникма ва малакаларини, билимлар тизимини босқичма-босқич шакллантиришга ёрдам берадиган даражада аста-секин мураккаблашиб боради. Бундан ташқари, топшириқлар талабалар тафаккурининг ривожланишига ҳам ёрдам беради, чунки улар талабаларни ақлий фаолият (таҳлил қилиш, синтез, таққослаш, умумлаштириш ва ҳоказо) кўрсатишга ундайди ва ўз-ўзини назорат қилиш имконини яратади. Талабаларнинг фикрлаш қобилиятларини ривожлантириш ва ўз-ўзини назорат қилишларини фаоллаштириш, топшириқларни бажариш жараёнида тегишли муаммолар қўйиш йўли билан амалга оширилади. Муаммолар, талабаларнинг диққатини, ўрганилаётган ҳодисаларнинг муҳим томонларига жалб этади, ўз ишларини ва олинган натижаларни англаб етишга йўналтиради. [20]
     Тадқиқотларнинг кўрсатишича, топшириқлар учта асосий — таълим берувчи, ривожлантирувчи ва тарбияловчи вазифаларни бажаради, улар физика ўқитишни фаоллаштиришнинг самарали воситаси  бўлиб хизмат қилади. Топшириқлар талабаларнинг экспериментал кўникма ва малакаларини, назарий билимлари тизимини шакллантиришга, фикрлаш қобилиятларини, ўрганилаётган ҳодисага ижодий ёндошишни, шунингдек касбий-педагогик тайёргарликларини ривожлантиришга ёрдам беради ва борган сари кучайиб борувчи ўқитиш тамойилини амалга ошириш учун шароит яратади. 
     Топшириқларни мунтазам бажариш натижасида талабаларда назарий билимларни амалиётга қўллаш кўникмалари шаклланади. Айни вақтда улар талабаларнинг мустақиллиги ва ташаббускорлигининг ривожланишига ёрдам беради, уларда фанга ва педагогик фаолиятга бўлган қизиқишни уйғотади. Кузатувчан, диққатли ва қатъиятли бўлиш, пухта ишлай билиш каби хислатларни шакллантиради. Топшириқлар, талабаларнинг кейинги курсларда ўқитиладиган электротехника, радиотехника ва мактаб физика эксперименти техникаси дастурларида кўзда тутилган лаборатория ишларини ва практикумларини бажаришга тайёргарлик кўришларига имкон беради. 
Педагогика олий таълим муассасаларидаги умумий физикадан лаборатория ишлари таълимнинг устувор талабларига ҳамоҳанг мақсадларга эга. Ҳар бир лаборатория ишини  шу мақсадларда амалга ошириш учун уларнинг умумий самарадорлигини  маълум мезонлар асосида баҳолаш мумкин. Бакалавриат физика таълимида мавжуд баъзи лаборатория ишларининг экспериментал кўникмаларни шакллантиришдаги имкониятлари баҳоланди. Бунда ҳар бир лаборатория ишининг қуйидаги талабларга жавоб бериши ва мезонларга мос келишига эътибор қаратилди:
1. ¡рта умумтаълим мактаблари, академик лицей ва касб-ҳунар коллежлари дастурлари билан узвийлиги;
2. Назарий билимларни чуқурлаштириш;
3. Умумлашган экспериментал кўникма ва малакаларни шакллантириш;
4. Предметлараро боғланишларни амалга ошириш;
5. Талабаларнинг ижодий қобилиятларини намоён қилиш;
6. Талабаларнинг мустақил ишлаш кўникмаларини шакллантириш;
7. Физик назарияни ўзлаштиришга ёрдам бериш;
8. Олинган эксперимент натижаларидан кейинги лаборатория ишларида фойдаланиш;
9. Бўлажак ўқитувчиларнинг илмий дунёқарашини шакллантириш;
10. Тажриба натижаларини қайта ишлашда мавжуд статистик методларнинг қўлланилиш имконияти (хатоликларни ҳисоблаш);
11. Касбий экспериментал кўникмаларни эгаллашга қаратилганлиги;
12. Назарий асосларга математика методларини қўллаш.
Мисол тариқасида, Электродинамикага тегишли «Амперметр ва вольтметр ёрдамида резисторларнинг номаълум қаршиликларини аниқлаш» мавзусидаги лаборатория ишини юқоридаги мезон бўйича баҳолаймиз, бунда ҳар бир кўникмага оид кўрсаткичнинг статистик вазнини 0; 1; 2; га тенг деб оламиз (1.1-расм).

1.1 - расм. Лаборатория ишининг баҳоланиш кўрсаткичлари.
Берилган расмдан кўринадики, юқорида кўрсатилган талаблар асосида, мазкур лаборатория иши баҳоланганда 10 балл тўпланди. Бу миқдор керак бўлган жами 24 баллнинг 41,7% ини ташкил қилади. Кўрсаткичнинг бу даражада пастлиги лаборатория иши мазмунини бойитиш зарурлигини маълум қилади. [19] 
Лаборатория ишининг мазмунини бойитиш мақсадида қуйидаги ишларни амалга оширилди: 
1) лаборатория ишларининг тавсифи қайта кўриб чиқилди; 
2) талабанинг лаборатория ишини бажаришга тайёргарлигини яхшилаш, унинг экспериментал кўникмаларини шакллантириш мақсадида ишнинг мавзусига мос содда экспериментал масалаларни ечиш тавсия қилинди; 
3) иш мавзусига тегишли назарий саволлар кўпайтирилди ва уларни мазмунан бойитиш; 
4) талаба индивидуал равишда мустақил бажариши лозим бўлган лаборатория топшириқларини ишлаб чиқилди. 
Лаборатория топшириқлари талабаларнинг назарий билим ва экспериментал кўникмаларини орттириш, ишни бажаришнинг танланган методидан бошқа, янги методлари билан таништириш, предметлараро боғланишларни ўрнатиш, назарий билимларнинг тор доирасидан чиқиб, кенг доирани қамраб олиш, ижодий фикрлашни ошириш, мустақил фаолият юритиш ва адабиётлар билан ишлаш кўникмаларини шакллантириш, касбий тайёргарлигини ошириш, ўз-ўзини назорат қилиш ва ўз-ўзини баҳолашни ўргатиш каби муаммоларни ечиш мақсадида тузилган. 

)Юқоридаги тавсияларни лаборатория машғулотлари жараёнига қўллагандан кейин эришилган кўникмалар бўйича натижаларни қуйидаги схемада кўрсатишимиз мумкин (1.2-расм):


















1.2-расм. Лаборатория ишининг қайта баҳоланиш кўрсаткичлари.

Лаборатория иши такомиллаштирилгандан кейин  баҳоланганда       22 балл (91,7%) тўпланди. [17] Бу 1.1-расмдаги схемада кўрсатилган баҳолаш натижалари билан таққослаганда, лаборатория ишининг мазмунан бойитилганлигига асосли далил бўла олади.
Лаборатория ишининг  ишлаб чиқилган талабларга жавоб беришини баҳолашнинг солиштирма таҳлили                                                                                        (1.1 жадвал)
	                    №
	
Анъанавий лаборатория практикумлари
	Вазни
	
Таклиф қиланаётган лаборатория практикумлари
	Вазни

	1. 
	Лаборатория ишига тегишли асбобларни танлаш ва берилган схема асосида занжирни йиғиш.
	1
	Лаборатория иши мавзусига яқин бошқа электр занжирлари билан ҳам танишиш ва уларни таҳлил қилиш.
	2

	2. 
	Лабораторияда қўйилган саволлар, фақат шу ишгагина тааллуқли эканлиги.
	0
	Лаборатория ишига боғлиқ бўлган мавзулар мазмунини қамраб олувчи саволлар тизими
	2

	3. 
	Назария билан тажриба орасидаги муносабатлар ҳақидаги тасаввурларнинг ривожланишида физик экспериментнинг иштирокини кўра билиш 
	1
	Оламнинг замонавий физик манзараси тўғрисидаги билимлар ва илмий ишонарлиликнинг шаклланишида, назария билан тажриба орасидаги муносабатлар ҳақидаги тасаввурларнинг ривожланишида физик экспериментнинг иштирокини кўра билиш
	1

	4. 
	Математика (тарқоқ)
	1
	Математика, электротехника, фўм (мактаб физика экспери-менти техникаси), (мақсадли)
	2

	5. 
	Экспериментни қўйиш ва амалга ошириш билан лаборатория ишларини бажаришда амалий кўникма ва малакаларни шакллантириш.
	0
	Таълимни турмуш билан боғлаш. Унинг баёнида образли фикрлашни ривожлантириш, мустақиллик, конструкторлик кўникмаларини шакллан-тириш.
	2

	6. 
	Тавсиф билан танишиш, керакли асбобларни танлаш, ишни бажариш, лаборатория ишини топширишга тайёргарлик кўриш
	0
	Лаборатория иши мавзусига доир топшириқни бажариш, экспери-ментал масалани ечиш, ўз-ўзини назорат қилиш ва баҳолаш 
	2

	7. 
	Занжирнинг бир қисмига оид Ом қонуни, ўтказгичларни улаш, ўзгармас токнинг қуввати.
	1
	Берк занжир учун  Ом қонуни, Ом қонунининг интеграл ва дифферен-циал шакллари, тармоқланган занжирлар.
	2

	8. 
	Конденсаторларни улаш, ўлчов асбобларининг кўрсатиш чегарасини ошириш ишларида.
	1
	Электротехника, радиотехника ва мактаб физика эксперименти техникаси курсларида
	2

	9. 
	Занжирнинг бир қисмига оид Ом  қонунини ўрганиш. Ўзгармас ток занжирлари. Ўтказгичларни кетма-кет ва паралел улаш.
	2
	Занжирнинг бир қисмига оид Ом  қонунини ўрганиш. Ўзгармас ток занжирлари. Ўтказгичларни кетма-кет ва паралел улаш.
	2

	10. 
	Тажрибанинг абсолют ва нисбий хатоликларини ҳисоблаш.
	2
	Энг катта эҳтимолий хатолик. Энг кичик квадратлар усули.

	2



     Бундан ташқари, лаборатория ишларини бажаришда табақалашган ёндошувни  амалга ошириш, иқтидорли талабаларга индивидуал ёндошиш имкониятлари ҳам ўрганилди. Табақалашган ёндашувни лаборатория ишларига мос тузилган топшириқлар тизимида ва экспериментал масалаларда акс эттириш мумкин. 







II БОБ Олий ва ўрта махсус ўқув юртларида физикани ўқитиш соҳаси бўйича изланишлар ва лаборатория машғулотларининг техникавий ҳолати.

Олий ўқув юртлари, академик лицей ва касб-хунар коллежлари ва мактабларда лаборатория машғулот техникаси ва услубий соҳасидаги изланишлар физика ўқитиш услуби муаммоларининг долзарб йўналишларидан биридир. 
Физикани ўқитишда ўқитувчи қанчалик моҳирона ўз фикрини баён этмасин, барибир табиатда юз берадиган ҳодиса ва жараёнларни ўқувчи англаб олиши қийин. Шу сабабли табиатда содир бўладиган жараёнларни ўз кўзи билан кўриб, мантиқан фикрлаб ҳамда у бўй сунадиган қонун қоидаларни ўзлаштирса, ўқитишнинг самараси янада ошади. Шу муносабат билан илмий-методик изланишлар табиий ҳодисаларнинг моҳиятини очиб беришда ва ўқитишнинг самарадорлигини оширишда имкон яратади.
 Бу борада ўқув юртларида шундай йирик ислоҳотлар амалга оширилиши, ўқитиш жараёнини такомиллаштириш йўлидаги изланишлар физика фанини ўқитишни юқори даражага олиб чиқиши ва дунё стандартларига мос келадиган ёш мутахассислар тайёрлаш давр талаби эканини муттасил назарда тутиши лозим. Шу боисдан ўқитиш жараёнига юқори педагогик технологияларни киритиш, ўқувчиларнинг олган назарий билимларини  амалиётга узвийлик билан боғлаб, мустаҳкам пойдеворга эга бўлган мутахассисларни тайёрлаш олий ўқув юртлари алоҳида эътибор берадиган кечиктириб бўлмайдиган муаммолардан биридир.
Физика ўқитиш жараёнида назарий ва амалий кўникмаларнинг уйғунлигини юзага келтириш ўқитувчидан катта билим ва маҳоратни талаб қиладики, унинг маҳсулини ўқув маълумотларни чуқур ва мустаҳкам ўзлаштирган ўқувчида кўриш мумкин. Лаборатория машғулотларни маърузада берилган  физикавий қонун, ҳодиса ва жараёнларни тўғрилигини ишонарли тарзда ўқувчиларга етказади.
Натижада ўқувчилар ўрганилаётган физик ҳодиса ёки қонуниятларни кузатувчи, қўлловчи ва таҳлил қилувчи ҳамда уларга илмий асосда ёндошувчи шахс сифатида шаклланадилар. Физика ўқитишда, лаборатория машғулот  бир томондан чуқур маълумот манбаи, бошқа томондан ҳақиқатнинг мезони бўлиб хизмат қилади. Физик тажрибалар инсон онги ривожида энг самарали қурол эканини таъкидлашимиз лозим. Бир қатор олий ўқув юртларида лаборатория машғулотларнинг юқорида санаб ўтилган ўқув-услубий моҳиятидан келиб чиққан ҳолда уларга катта аҳамият берилмоқда. Бу борада Ўзбекистоннинг услубиётчи олимлари А.А.Абдуқодиров, М.Зиёхўжаев, Б.М.Мирзаҳмедов, Д.Ш.Шодиев, Б.Л.Фарберман, М.Жўраев, О.қ.қувондиқов, Э.Н.Назиров, А.Байдедаев ва бошқалар шулар жумласидандир. Ўзбекистон Миллий Университети «Физикани ўқитиш услуби ва тарихи» кафедрасида ҳам бир неча йиллар давомида қатор илмий-услубий изланишлар  қилинди ва турли билим даргоҳларига тақдим этилди.
               Республикамиз мустақиликка эришгандан кейин ўзбек тилига давлат мақоми берилди. Шу муносабат билан таълим соҳасида ўзбек тилига жуда катта эътибор берила бошланди. Бу борада таълим тизимини ислоҳ қилиш жадаллик билан олиб борилмоқда. қилинган амалий ишларга бир назар ташласак, «Кадрлар тайёрлаш миллий дастури» ва «Таълим тўғрисида»ги қонун9 шулар жумласидандир. Мустақиллик шарофати билан республика ёшлари дунё миқёсидаги нуфузли Олий ўқув юртларида билим олиб қайтмоқдалар. Мураббий ва мутахассислар эса, малака ошириб қайтмоқдалар. Бир сўз билан айтганда, ёшларнинг дунё миқёсига чиқа оладиган билимли, жисмонан бақувват ва ақлан етук бўлишлари учун алоҳида эътибор берилмоқда. Ёшлар ҳам бунга жавобан ўз куч-ғайратларини намойиш этиб, Ўзбекистонни дунёга танитмоқдалар. Бу ишларнинг барчаси замон талабига мос  ёшларнинг майдонга чиқаётганининг белгисидир. «Замон талабига мос мутахассис тайёрламоқчи эканмиз, биринчи навбатда ўқув юртларимизнинг шакли, қиёфаси, таркиби ва моддий базаси ҳам замонавий бўлиши шарт»8.  Шундай экан, давр талабига мос янги таълим технологияларини ва турли ахборот узатиш воситаларини киритган ҳолатда, рақобатбардош кадрлар салмоғига қараб физика ўқитиш услуби салоҳиятини кўтаришимиз лозим. Бу борада қилинган ишларга назар ташлаб, илмий изланишлар ва тадқиқотларни қисқача кўриб ўтайлик.
Ўзбекистон Республикаси халқ таълими вазирлиги қошидаги қори Ниёзий номидаги Ўзбекистон педагогика фанлари илмий-тадқиқот институтида 1997 йилда ҳимоя қилинган қ.Ш.Турсуновнинг «Белгили моделлардан фойдаланиш асосида умумтаълим мактабларида физика ўқитиш самарадорлигини ошириш» мавзусидаги номзодлик диссертациясида68 физика тили бу асосан физик формулалар тили ҳисобланиб, улардан ўринли ва изчил фойдаланиш имкониятлари қаралади. Унда физикадаги формулаларнинг белгили модели таклиф этилади. Бу илмий изланишда белгили моделлардан  амалий дарсларда кенг фойдаланиш  яхши натижалар бериши, ўқувчилар билимини оширишда сезиларли таъсир қилиши, самарали дидактик восита экани илмий талқин қилиниб, тажриба орқали тасдиқланиб, илмий иш якунида хулосалар ва таклифлар келтирилади.
«Турли муҳитларда электр токи бўлимини системали ёндошув асосида ўқитиш методикаси» мавзудаги Г.Узоқованинг 7 диссертациясида, асосан, мактаб физика курсида  «Турли муҳитларда электр токи» бўлимидаги мавзуларни ўрганиш жараёнида ўқувчилар билимини системали шакллантириш  ва таълим сифатини ошириш тадқиқ қилинган. Бу ишда мавзуни баён этишда дедуктив ва индуктив-умумлаштирувчи баён уйғунлиги; ўқувчиларда физика қонунлари тўғрисидаги предметга оид методологик  ва илмий билимларни шакллантириш таъкидланади. Системали  ёндошув  асосида «Турли муҳитларда электр токи» бўлимини ўқитиш методикаси келтирилади.
Физиканинг «Оптика» бўлими бўйича Х.М.Маҳмудованинг диссертациясида 39,  физика ўқитишда  лаборатория практикумларини бажариш ва ўз-ўзини текширишни тест-тренинг усулини кўрсатиб ўтади. Бу ишда муаллиф ўқув жараёнига янги ахборот технологияларини қўллаб, лаборатория машғулотларини ўтказиш ва уни такомиллаштириш йўлларини таҳлил қилади. Физикадан лаборатория машғулотларида ўқувчиларнинг тажриба ўтказишида умумий физика курсидан маъруза эшитган ёки мустақил ўрганаётган назарий материалларни амалиётда қўллашга ва кузатишга, ўлчаш натижаларини таҳлил килишга ҳамда умумлаштиришга ўрганишлари ва пировардида,  физик қонуниятларнинг объективлигига ишонч ҳосил қилишлари ва уларда илмий тафаккур мантиқини ривожланишига асос бўла олиши таъкидланади.
Олий таълим физика курсининг фундаментал назариялари ва экспериментларини ўқитиш самарадорлигини оширишга бағишланган Г.Н.Юнусованинг диссертациясида фундаментал эксперимент ва ҳодисаларни компьютер воситасида динамик моделлаштиришга эришилган. Тадқиқотчи танлаган квант механик мазмунидаги экспериментлар Резерфорд  тажрибаси, атомларнинг ионлашиши энергиясини аниқлашга оид  Франк Герц тажрибаси, электр ва магнит майдонлари спектрал чизиқларнинг ажралиш ҳодисасини кузатувчи  Штарк ва Зееман эффектлари каби анъанавий ўқитишда намойиш қилиш имконияти бўлмаган мавзуларни ўқитиш ишланма ва уни ташкил қилиш методикаси кўриб ўтилади.
Ю.Пўлатовнинг “Университетларда физика ўқитувчиларини касбий тайёрлашда физик экспериментларнинг роли” мавзусидаги докторлик диссертатцияси60 университет талабаларининг методик тайёргарлигини чуқурлаштиришда юзага келадиган камчиликлар таҳлил қилиниб, уларнинг педагогик-психологик қирралари, талабаларни мустақил экспериментал ишларига эътибор ва муаллифлар томонидан яратилган оригинал тарздаги физик экспериментлар  ҳақида маълумотлар баён этилган. Шунингдек, диссертациянинг муқаддима қисмида университетларда талабаларни касбий маҳоратини оширишда физика экспериментларидан фойдаланишнинг услубий-дидактик масалалари ёритилган.
З.С.Боҳодированинг техника олий ўқув юрти талабалари учун мўлжалланган «Профессиональная  направленность      обҳеобразавательной подготовки студентов» номли диссертациясида12 физикадаги қонунлар, назариялар ва гипотезалар келгусида уларнинг фаолиятининг асосини  ташкил қилиниши таъкидланади. Физика бу техника демакдир. Шунингдек,  умумий техник фанлараро боғланиш ҳам бу ишнинг мазмунини бойитган.
Техника олий ўқув юртларида лаборатория практикуми масалаларига қаратилган Ш.М.Хайдарованинг «Педагогические основў формирования профессионалной направленности физического лабораторного практикума в вузе» номли диссертациясида  13 ҳам бўлғуси муҳандисларни ижодий қобилиятларини ривожлантириш имконини берувчи Электродинамикага оид лаборатория практикумлари келтирилади. Бу ишда шунингдек, изланиш жараёнида муҳандислар ва бўлғуси муҳандислар билан олиб борилган анкета савол-жавоблари таҳлил қилинади.
А.Б.Айбиндернинг «Формў совершенствования демонстрационного эксперимента по физике» номли диссертациясида физикавий тажрибани ўрганиш учун унинг руҳий-педагогик жиҳатларини ўзлаштириш  бўйича қатор тавсиялари мавжуд[9]. Бу илмий изланиш  психологик ва педагогик жиҳатдан ўқувчиларнинг билимини ҳамда физикага қизиқишини ошириш учун фойдалидир. Ишни асосий мазмунига назар ташласак, тажриба ўтказиш давомида имкон қадар аниқлик ва ўқитувчи ҳамда ўқувчи орасидаги узвий боғланишни йўлга солиш катта аҳамиятга эга эканлиги асослаб берилади. Физика дарсида ўтказиладиган тажрибаларни руҳий қабул қилиш учун синов саволлари берилган. Бир неча тажрибалар ичидан танлаб олиш усули ишлаб чиқилган ва қайта ишланган. Ишнинг аҳамияти шундаки, физик-техник саволлар физик тажрибаларда таълим психологияси билан боғланган.
С.Ю.Махмудованинг «Мактаб физика таълими мазмунини намойишли тажрибалар асосида такомиллаштириш» номли диссертацияда физика таълими мазмунини такомиллаштириш учун янги намойишли тажрибалар тайёрлаш ва уларни бажариш методикасига тўҳталиб ўтилган. Физика таълими мазмунини намойишли тажрибалар асосида такомиллаштиришга оид йўриқномалар ишлаб чиқилган ва ўқув методик мажмуалар  яратилган[16]. 
Ж.Э.Ўсаровнинг «Академик лицейларда физика таълими самарадорлигини ошириш жиҳатлари» мавзусидаги диссертациясида академик лицейларда физика ўқитиш даражасини кўтариш билан боғлиқ омилларни ва таълим сифати ҳамда унинг самарадорлигини ошириш йўлларини белгиловчи манбаларни аниқлаш, физика таълими самарадорлигини таъминловчи ўқув-услубий қўлланмалар яратишга доир кўрсатмалар мазмунини ишлаб чиқиш ва жорий этишга бағишланган[17].
А.М.Худойбергановнинг «Академик лицейларда атом ва ядро физикаси бўлимларини ўқитиш мазмуни ва методикаси» мавзусидаги диссертацияси аниқ ва табиий фанлар йўналишидаги академик лицейларнинг физика курсида атом ва ядро физикаси бўлимларини ўқитиш методикасини ишлаб чиқишга ва академик лицейлардаги ўқув жараёнига тадбиқ этиш ҳамда бу бўлимларни ўқитиш самарадорлигини ошириш йўлларига бағишланган[18].
Ўтган асрнинг 40-50-йилларида проф.А.Б.Млодзевский,     М.Л.Грабовский ва бошқалар томонидан  ишлаб чиқилган  фундаментал қўлланмалар серияси ва кейинчалик, битта китобга жамланиб, проф.В.И Иверонова таҳрири остида чоп этилган қўлланма19 лаборатория машғулотларнинг  замонавий ўқитиш услубларидан ва кўргазмали қуроллардан маърузада фойдаланишда етакчи рол ўйнайди.
           Ўқувчиларнинг физика дарсларига  фаоллигини ошириш, техникага қизиқишини орттириш мақсадида тажрибалардан кенг кўламда фойдаланиш жуда катта  мувафаққиятларга олиб келишини П.П Головиннинг физика техника тўгаракларига берган тавсиялари тадқиқотларида  кўришимиз мумкин[17]. У шундай тизим блокларини яратдики, улар ёрдамида электрон ўйинчоқлар ҳаракат қилади ва гапира олади. Албатта,  бу тизимларни  яратишда муаллиф магнит тасмадан ва электромагнит асбоблардан   фойдаланган. У  худди мультфильм сифатида тайёрланган бўлиб, у ўқувчиларга Электродинамиканинг асосий тамойилларини  назария ва амалиёт ҳамкорлигида етказади. 
           Изланишлар шуни кўрсатадики, физика курсининг «Электродинамика» бўлими бўйича кенг миқёсда тадқиқотлар олиб борилган. Жумладан, 1992 йилда Японияда Като Масаюки «Магнит майдонидаги индукция ва кучланиш» мавзусида тадқиқот олиб борган. У уюрмали токнинг мавжудлигини магнит майдон диполининг икки тизим асосида, яъни  магнит стрелкаси ва айланма ток асосида тадқиқ қилган. Магнит майдон асосини электрон ва спин ташкил этишини таъкидлаган [5].
Англияда эса, Difz Emic[8] томонидан «Ҳаракатланувчи электр майдоннинг педагогик аспектлари» мавзусида изланишлар олиб борилган. Магнит майдонида ҳаракатланувчи тўғри ўтказгичларнинг индукция электр юритувчи кучи  масалаларини классиклар томонидан қандай ечилганлиги кўрсатиб ўтган. 
 Мафер Мануф[13] томонидан 1992 йилда   «Магнит материаллари» тўғрисидаги изланишларида анъанавий магнетиклар; ферромагнетик, парамагнетик ва диамагнетик материаллар  фарқи тўғрисида тўхталиб ўтилади. Кинг Жон Маррисон[12] томонидан Калифорния Технология институтида талабалари билан бўлган синовда,  лабаратория практикуми чизмалар асосида тахлил қилиниб, уларни билими баҳолаб борилди. Бу услуб асосида лаборатория машғулотларини бажаришда талабаларни амалий томондан ошганлигини кўрсатди.
 С. Турсунов ва Ж. Камоловларнинг ҳаммуаллифлигидаги китоби[95] техника ва биокимё ихтисосидаги мутахассислар учун мўлжалланган бўлиб, турли билим юртлари учун тавсия қилинади. Бу китобда электр ва магнетизм бўйича лаборатория машғулотлар назарияси ва бажарилиш тизимини берилган. Бу қўлланмадаги физик ҳодисалар тажрибалар  техникасига таянган ҳолда назарий формулалар орқали ифодаланади.
Ўрта мактабда физика фанини ўқитиш методикасига бағишланган А.И. Бугаевнинг қўлланмасида мактабда физика ўқитишнинг назарий жиҳатларига ва лаборатория машғулотларини ўтказиш техникасига тўҳталиб ўтилган [10].
«Физический эксперимент в школе» қўлланмасида лаборатория машғулот қўйилиши техникасига тўҳталиб ўтилган ва мактаб  ўқитувчиларига тавсиялар берилган. қўлланмада оригинал тарздаги лаборатория машғулотлари ва лаборатория практикумларининг йўриқномалари келтирилган[10].
Б.М. Мирзахмедов, Н.Б./офуров ва Ф.Ф. Тошмухамедовларнинг методик ўқув қўлланмасида ўрта мактабларда физика ўқитиш методикаси бўйича деярли физиканинг барча бўлимларидан ўқув тажрибалари кўриб ўтилган. Унда ўқув тажрибаларини ўтказиш техникаси ва методикаси келтирилган[12].
Т.Азимов, А.Исломбеков, Ю. Пўлатов ва бошқалар томонидан «Электродинамика  ҳақидаги таълимотларнинг янги саҳифалари»   қўлланмаси босилиб чиққан бўлиб, бу ишнинг ўзига хослиги шундаки, муаллифлар янги физик техникани  физикавий намойиш соҳасига жалб этганлар[10]. Бу китоб Ўрта ва Олий ўқув юртларининг физика хоналарини қўшимча жиҳозлаш учун тавсия қилинган. Янги жиҳоз ва экспериментларни ўз ичига олади. Бу  аппарат ва экспериментлар  ўқитувчилар меҳнатининг самарадорлигини ва ўқитишнинг кўргазмалилигини оширишга имкон беради. Унда асосий классик тажрибаларни бажариш бўйича йўл–йўриқлар кўрсатилади. Шунингдек, сўнгги ўн йилликларда кашф этилган Электродинамика ҳодисаларини кузатиш воситалари ва бу билан боғлиқ зарурий назарий маълумотлар ҳам келтирилади. 
«Электродинамика» бўлими бўйича намойиш  тажрибаларига бағишланган адабиётларни умумлаштириб,  қуйидаги хулосага келиш мумкин. Физиканинг «Электродинамика» бўлимига бағишланган изланишлар  асосан назарий қисмга бағишланган ҳамда лаборатория машғулотларининг айнан бир хиллари берилган. Лаборатория машғулотлар устида изланишлар «Электродинамика» соҳасининг янги ютуқларига кам эътибор берилади.	






2.1 Лаборатория машғулотларининг хусусиятлари ва улардан самарали фойдаланиш имкониятлари


Ўқув лаборатория машғулотлари мавзу мазмунини ёритишда алоҳида ўрин тутади. Маъруза орқали узатилаётган физикавий ахборотни ўқувчилар томонидан қабул қилишда юқори ижодий фикрлаш қобилиятини таъминлаш ўқитишнинг муҳим муаммоларидандир. Намойиш эксперименти физикадан маърузанинг ажралмас қисми бўлиб, у ўқувчиларни интеллектуал, эҳтиросий ва шахсий қобилиятларини ривожлантирувчи ва шакллантирувчи омилга эгадир.
Ўзбекистон республикасининг қабул қилган «Кадрлар тайёрлаш  миллий дастури», «Таълим тўғрисида»ги қонуни ва уларни ҳаётга жорий қилиш бўйича республикамиз Президентининг фармонлари ва бошқа расмий хужжатларда янги илғор педагогик технологияларни ўқувга жорий қилиш долзарб муаммо экани таъкидланади2,3,4,6. 
Вазирлар маҳкамасининг «Ўзбекистон республикасида умумий ўрта таълимни ташкил этиш тўғрисида»  1998 йил 13 майдаги  203-сон қарори бажарилишини таъминлаш, таълим мазмунига ислоҳотларнинг бош мақсадидан келиб чиққан ҳолда зарур тузатишлар киритиш, унинг сифатини ва самарадорлигини ошириш мақсадида Вазирлар маҳкамаси қарорига мувофиқ Давлат Таълим Стандарти ишлаб чиқилган бўлиб, унда физика таълимининг мақсад ва вазифалари ўзлаштирилиши керак бўлган минимум талабларга алоҳида тўҳталиб ўтилган4 .
Умумий ўрта таълимда физика таълимининг аҳамияти унинг фан техника тараққиётида, ишлаб чиқариш соҳаларида ва кундалик ҳаётда тутган ўрни билан белгиланади. Мактабда физика ўқитиш таълимнинг умумий мақсадларига хизмат қилиш, яъни ўқувчилар илмий дунёқарашини мантиқий тафаккур қила олиш қобилиятини, ақлий ривожланишини, ўз-ўзини англаш салоҳиятини шакллантириш ва ўстириш, уларда миллий ва умуминсоний қадриятларни таркиб топтириш ҳамда ижтимоий ҳаётлари ва таълим олишини давом эттиришлари учун зарур бўлган билимлар билан қуроллантириши лозимлиги айтилади.
Умумий ўрта таълим мактабларида физикадан энг камида билимлар олиш учун зарур бўлган асбоб ускуналарга ва қурилмаларга алоҳида тўҳталиб, назарий билимлар бериш орқали, физик намойишлар ва лабаратория ишларини бажаришни амалга оширилиш учун физика хонасида ўқув асбоблари ва қурилмалари ҳар бир бўлим учун кўргазмали асбобларнинг қайсилари бўлиши кўрсатилади. 
Физикадан маъруза жараёнида қўлланадиган намойиш материаллари ўз табиати жиҳатидан бир нечта турга бўлинади:
1. Табиий экспериментлар;
2. Ўқув фильмлари;
3. Ўқув плакатлари;
4. Слайдалар;
5. Моделлар;
6. Мультимедиялар;
7. Электрон дарсликлар 
 Шунингдек диафильмлар, кинофрагментлар, кинолавҳалар ва видеолавҳалар шулар жумласидандир.
Экспериментни талқин қилишда аудиовизиуал воситалардан фойдаланиш  ҳам катта аҳамиятга эга бўлиб, булардан бири теле-видеодир. Теле-видео қуйидаги афзалликларга эга[57]:
-қурилмани қандай бўлса, шундайлигича ва яна йирик планда кўриш мумкин;
-тажрибада эстетик, техник ва бошқа талабларга эҳтиёжнинг йўқлиги;
-кадрларни тўхтатиш имконининг кенглиги;
-кам учрайдиган ва хавфли ҳодисаларни, асосий тажрибалар ва ноёб асбобларни ишончли баён қилиниши;
-машина  механизмларини асбоб ва қурилмаларини қисмларининг тузилиши ва ишлаш принципини намойиш этиш;
-физик ҳодисаларнинг молекула, атом ва ядро даражасида кўрсатиш;
-ғоят мураккаб ҳисобланган ядро физикасидаги, космосдаги, микроэлектроникадаги ва термоядро реакцияларни намойиш қилиш.      
Ҳозирги кунда техника жадал олға бораётган жамиятни ахборотлаштириш жараёни, турли таълим даргоҳларида тайёрланаётган мутахассисларнинг компъютер техникаси ва интернет тармоғи хизматларидан фойдаланиш соҳасида етарли даражада билим олишларини тақозо этади. Улар ахборот турлари, электрон ўқув қўлланмалари, мультимедия ва масофадан туриб ўқитиш услублари орқали мутахассислигига оид амалий масалаларни ечишлари ва ўзлари қизиқтирган маълумотларни ола билишлари, уларни сақлаш ва узатиш кўникмаларини ҳосил  қилган бўлишлари керак. Олий ўқув юртларида «Физика» курсини ўқитишда янги педагогик тахнологиялардан фойдаланиш лозим. Бу борада электрон дарсликлар ва интерфаол усуллардан фойдаланиш кабилар билим даражасини кўтариш ҳамда таълим сифатини ошириш ва баҳолашга оид усуллар, воситалар таълимнинг ташкилий шаклларидир. Интерфаол услублар ўқитишнинг фаол услубларидан ҳисобланади. 
Техник воситалар ўқув жараёнида маърузачини ўрнини тўла боса олмайди, ҳаётда дидактик тамойиллар лаборатория машғулот кўрсатишнинг асосий қуроли ҳисобланади. Бундай нуқтаи назардан, яъни маърузаларда кўпинча тажриба ўрнига  фильмни кўрсатиш билан алмаштириш, салбий натижаларга олиб келиши мумкинлигини кўрсатади. Бундай муносабат ўқувчиларни сунъий равишда суст кузатувчи ҳолатига тушириб қўяди, улар экспериментнинг қатнашчилари бўлмайди. Назарий баёнда лаборатория машғулотлардан унумли фойдаланиш эса, мувофаққиятга олиб келади ва  тингловчиларни фикрлашга ундайди. 
	Физикавий жараёнларни ва ҳодисаларни табиий тарзда лаборатория машғулотлари орқали кўрсатилиши, тингловчи учун ишонарлилиги, мантиқийлиги, руҳий ва қизиқишини ортиши жиҳатидан катта дидактик қудратга эгадир. Мантиқий, аналитик ва математик хулосаларни бундай эксперимент асосида рўёбга чиқарилган исботи ўқувчининг илмий маълумотларни тугал ишонарли қабул қилишини, хотирасида мустаҳкам ўрнашишини таъминлайди.
Бироқ, намойиш эксперименти қанчалик мазмунга бой, ишонарли ва юксак эҳтиросий хислатларга эга бўлмасин, ўқувчиларга етказишда фаол услублардан фойдаланиш муҳим аҳамиятга эга.
Лаборатория машғулотларнинг бой мазмуни, универсал дидактик замини улардан ўқувда кенг мақсадларда фойдаланиш имконини беради:
1.Тажриба мавзу баёнини бошлаш олдидан кўрсатилиши мумкин. Бунда намойиш қилинган ходиса дарсда ечиладиган илмий муаммо кўламини ва таянч маълумотларни белгилаб беради.
2.Тажриба назарий баёнга синхрон тарзда намойиш қилиниши мумкин. Бу ҳолда ҳар бир даъво, хулоса ўз вақтида исботини топади, назария билан тажрибанинг юқори даражада уйғунлигига эришилади.
3.Тажриба назарий баён якунида намойиш қилиниши мумкин. Ушбу ҳолда эксперимент назариянинг тўғрилигини текширувчи мезон, ўқувчи олган билимларни синтезловчи, ўқув ахборотини тушунганлигини-англаганини назорат қилиш воситаси вазифасини бажариши мумкин.
Намойиш экспериментдан мавзу мазмунини ва тушунча-ларни ёритишда самарали фойдаланилади. У анъанавий тарзда баён қилинган мавзуларни кўргазмали қилишда қонун, таъриф хулосаларни объектив исботлашда кенг қўлланилгани ҳолда, экспериментнинг бир қатор муҳим хислатларидан ўқув жараёнида фойдаланишга етарлича имкон беради:
	а) эксперимент тингловчи эътиборини ўрганилаётган мавзуга йўналтиради;
	б) унинг юқори психологик-дидактик хусусияти берилаётган ахборотни хотирада сақлашни кучайтиради;
в) узатилаётган ахборотнинг энг муҳим ўринларини очиб бериш имконини беради;
г) барқарор ва фойдали назарий тушунчаларни очиб беради, олдин узатилган ахборотни фаоллаштиради;
д) қўйилган муаммоларни ечишга йўналтиради;
е) мавзу баёнини тартиблашда, ўқувчининг билим даражасини баҳолашда ҳамда ўқувчи мустақил фаолиятида ўзини-ўзи баҳолашда қўллаш мумкин.

III БОБ Физикани ўқитишда лаборатория машғулотларининг ўрни ва улардан фойдаланиш самарадорлигини оширишнинг услубий педагогик-руҳий масалалари.

Хозирги даврда Ўзбекистон Республикаси олий ва ўрта махсус ўқув тизимида бир қатор мураккаб вазифалар ва муаммолар ўз ечимини кутмоқда. Жумладан, ўқитиш ва тарбиялаш жараёни хозирги замоннинг талабларига жавоб бера оладиган методлар, услублар, воситалар, усулларнинг ҳар хил шакллари асосида инновацион(янгиликка асосланган), ўқитувчи билан ўқувчилар фаолиятини уйғунлаштириш асосида ўқитишни амалга ошириш мухим масалага айланмоқда. Бу жараёнда таълим ва тарбия маҳсулдорлигини ошириш учун ўқувчиларнинг психологик хусусиятлари катта аҳамиятга эга бўлиб, психологлардан Б.Г.Ананьев, Н.В.Кузмина, Н.Ф.Тализина, М.Г.Давлетшин, И.С.Кон, В.Т.Лисовский, В.А.Токаревалар тадқиқотлари Э.Ғозиев томонидан чуқур тахлил қилинган. Педагогик-психологик ҳолат тайёрлаб қўйилган тақдирдагина ўқувчилар илмий билимларни муваффақиятли ўзлаштира оладилар. Ўқитиш жараёнида ўқувчиларнинг фикрлашини ривожлантиришга, аввало, уларнинг билимларини ўзлаштиришдаги фаол фаолияти туфайли эришилади. Шунинг учун ўқувчиларни фаол изланиш фаолиятига жалб қилиш ўқитувчининг  муҳим вазифаларидан биридир.
Ўқувчиларнинг дарсдаги фаолиятига, билим олиш  ва англашга ҳамда ана шу билимларни амалда қўллашга собитқадамлилик билан интилиш ўқитувчининг пухта ўйланган услуби натижасида эришилади. Дарс жараёнида у ёки бу физикавий тушунчаларни ўзлаштиришлари учун ўқувчилар ўрганишлари лозим бўлган мавзу режасини ўқитувчи ўтилаётган дастур асосида олдиндан мақсадга мувофиқ тарзда уюштиради.
Республикамизда педагогика фанида ўқитиш жараёнини фаоллаштириш юзасидан анчагина тажриба тўпланган. Кейинги ўн йиллар мобайнида ўқитишнинг самарали услубларига салмоқли хисса қўшилди. Дарсларнинг тури ва тузилиши турлича бўлиб, улар ҳар бир дарснинг мазмунига ва унда ҳал қилинадиган мақсадга қараб аниқланади. Ўқитувчи дарснинг мазмунига қараб, ўқитишнинг турли услуб ва кўрсатмаларидан бирор хилини  қўллайди.
Ҳалқ таълими олдига ҳаётнинг ўзи қўяётган янги ўқув тарбия вазифалари ўқитувчининг иш тизимига жиддий ўзгаришлар киритмоқда. Чунончи педагогика фанида ўқувчилар фикрлашини фаоллаштиришнинг энг таъсирчан шартларидан бири бўлган муаммоли ўқитишни жорий қилина бошлаганига  кўп вақт бўлганига қарамай, ўқитишнинг бу услубига тадқиқотчилар кўп эътибор бермоқдалар [13, 14, 3, .
Руҳшуносларнинг айтишларича, одам ўзида бирор нарсага қизиқиш эхтиёжи пайдо бўлган пайтдан бошлаб фикрлай бошлайди. Фикрлаш эса ҳамиша муаммо ва жумбоқдан, таажубланиш ёки хайратланишдан бошланади. Шахснинг фаол  фикрлаш жараёнига жалб қилиниши ана шу муаммоли вазият билан белгиланади, бу жараён ҳамиша бирор вазифани ҳал қилишга мўлжалланган бўлади.
Ўқувчилар фикрини фаоллаштиришни талаб этадиган масала-муаммоларни ечиш пайтида ўқувчиларда фикрлашнинг энг фаол шакллари намоён бўлади.
Муаммоли дарсларда ўқувчилар билим олиш ва бу билимларни амалда мустақил қўллаш усулларини эгаллаб олишлари учун уларга янги билим ва машқлардан тузилган масалаларни ечиш таклиф қилинади. Олинган билимларнинг қанчалик чуқур ва онгли ўзлаштирилганлигини текшириб кўриш учун ҳам масалалардан  фойдаланилади. Бу эса мавжуд ўқитиш назариясига муайян ўзгаришлар киритишни талаб этади. Шунинг учун хозирги вақтда, кўпинча анъанавий дидактика деб аталадиган эски ўқитиш назарияси ўрнини мактабнинг янги ўқув-тарбия вазифаларини ҳал қилишга қодир бўлган янги дидактика эгаллаши керак деган фикрлар айтилаётганлиги тасодифий эмас. «Биз аминмизки,-деб ёзади М.И.Маҳмутов,-янги дидактиканинг тез шаклланиш жараёни давом этмоқда, бу дидактика аввалги услубий тузилманинг асосий қоидаларини ҳам, шунингдек психология, кибернетика ва х.к. лар ривожланиши натижасида вужудга келган янги педагогик технология қоидаларини ҳам ўз ичига оладиган муаммоли ўқитиш тамойилларига асосланади» 38 .
Кейинги йилларда муаммоли ўқитиш фақат бизда эмас, балки бошқа мамлакатларда ҳам руҳшунос олимлар, услубиётчилар, ижодий ишлаётган ўқитувчиларнинг эътиборини тобора кўпроқ жалб қилмоқда.
«Ўқув муаммоси» тушунчаси юқорида тилга олинган             манбаларда батафсил таърифлаб берилган. «Ўқув муаммоси» амалий ёки назарий қийинчиликлардан иборат бўлиб, унинг ҳал қилиниши ўқувчининг  тадқиқотчилик фаолиятининг бошланишидир. Бу қийинчилик одатда мақсадга мувофиқ тарзда ташкил этилган вазиятдан олган билим, кўникма ва малакаларга амал қилган ҳолда, қийинчиликларни енгиб ўтишга интилади ва шу тариқа янги билимлар ҳамда янги тажриба орттиради.
Юқорида келтириб ўтилган таърифда ўқувчиларнинг янги билимлар ҳосил қилиш учун уларнинг муайян қийинчиликларни, албатта енгиб ўтишлари тақозо этилади ва бу қийинчилик ўқувчиларнинг тадқиқотчилик фаоллиги натижасида енгиб ўтилади деган фикр, айниқса, эътиборни ўзига жалб этади.
Кейинги йилларда касб-ҳунар коллежлари ва академик лицейларда математика, тарих ва физика ўқитишда муаммоли ўқитиш соҳасидаги каттагина тажриба тўпланди. Муаммоли ўқитиш юзасидан экспериментал иш олиб борган Қозон шахридаги мактабларнинг иш тажрибаси ғоят катта эътиборга сазовордир.
 Физика фанини ўқитишнинг муаммоси физикадан лаборатория машғулотлари бўйича услубий қўлланмаларини яратишдан иборат бўлмай, балки ўқувчиларни маъруза жараёнида тушунчалар кўлами кенг, мустақил фикрлашга ундай оладиган ва кўникмаларни шаклланишида муҳим туртки бўладиган услубни қўллаш масаласидан ҳам иборатдир. Физика фанини ўқитиш муаммосини  такомиллаштиришда муаммоли усулга алоҳида эътибор берилади. Изланишлар шуни кўрсатадики, муаммоли ўқитиш оддий ўқитишдан юқори даражада маълумот сақлаши ва ўқувчини тажрибага қизиқишини орттириши билан фарқланади. Муаммоли ўқитишда маърузачи ўқитиш мақсадини тўғри қўя олиш ва тушунчанинг шакллантириш жараёнини режалаштириш аудиторияга фақат фактлар етказиб бериш билан чегараланиб қолмай, балки фаоллаштириш усулини қўллаб билим берилади. Муаммоларни таҳлил қилиб, ўқувчилар мустақил хулосага келадилар. Маърузачи ёрдамида ўрганилаётган қонун ва қоидаларни тўғрилигига  хулоса ясайди.
Ўқувчиларнинг ўзларида янги билим олиш кўникмалари шаклланади, диққати ва тасаввури ошади, гипотеза ва далиллар билан ўзининг ҳаракатини исботлаш хусусияти кучаяди. Шундай қилиб, муаммоли ўқитиш бу-ўқитувчини ва ўқувчи орасида янги ўқув маълумотни беришда юзага келадиган муаммоли холатлар ечимини топиш орқали уларнинг онги ривожлантирилади. Муаллиф Р.И.Малофеев ўзининг 3 китобида муаммоли ўқитиш аниқ мисоллар орқали фронтал тажриба ўтказишни ташкил қилиш, тажрибани умумий ғоясини топиш, режа тузиш, иш бажариш, олинган маълумотлар устида ишлаш якунларига шакл беришлар хақида ёзган. Бу фаол усулни мавзу ўтилганда ҳам такрорлаш ва мустахкамлашда ҳам қўллаш мумкин. Бу қўлланма ўрта мактаблар учун бўлса ҳам  жуда кўп ғоялари олий ва турли ўқув юртлари учун фойдалидир. Маъруза  ўқитилиши жараёнида тажрибани танлаш ҳам катта аҳамиятга эга, чунки эътиборни ўзига жалб қиладиган ва аввалги тажрибалар билан боғланадиган бўлиши лозим. Акс ҳолда, ўқувчиларда қизиқиш уйғота олмайди. Олинган янги билимлар орасида олдинги билимлар билан боғлиқлик бўлиши керак. Тажриба натижаларини олдиндан кўрсатиш вақтинчалик қизиқиш уйғотади холос. В.Г.Гайфуллиннинг «Физика дарсида муаммоли усулни ташкил этиш» китобида шу масалаларга катта эътибор берилган 14. Муаллиф ўқувчиларнинг бор билими ва берилаётган билим мазмуни боғланган бўлиши кераклигини ва бу билим мустаҳкам, ҳамда чуқур бўлишини таъкидлайди. Муаммоли ўқитиш фаол ақлий ривожлантиришни  ўстиради, ўқувчиларда ўқув жараёнини фаоллаштиришга урғу беради. Физика фанини ўқитишнинг барча босқичларида бу тажриба маърузанинг асосий элементи бўлиб қолади, чунки у ўқувчиларни фаол фикр юритишга ундайди, ўрганилаётган  ҳодисага диққат-эътиборини оширади ва тингловчига керакли маълумотни етказиб беришни таъминлайди. Н.М.Зверева қўлланмаси 20да ўқувчилар муаммо қўйиши, унинг ечимини топиш, ўқувчиларнинг билимларини мустаҳкамлаш ва   фикрлашларини ривожлантириш усуллари кўрсатилган.
Шуниси мухимки, баён этилган фикрлар замонавий психологик ва дидактика хулосаларига, муаллифнинг умумлашган педагогик тажрибасига, ҳамда ўқитувчиларнинг иш тажрибасига суянади. Ўқувчиларнинг фикрлаш қобилиятини фаоллаштириш усуллари ичида қуйидагилар кўрилади:
1.Физик тажриба қўлланилиши;
2.Ўқитувчининг ўрганилаётган физик ҳодисанинг фан, техника ва ҳаётдаги аҳамиятига эътибор бериши;
3.Физик масалалар ечиши; 
                4.Дарслик материалидан фойданиш.



3.1 Электродинамикага оид лаборатория машғулотларидан дарс жараёнида фойдаланишнинг фаол услублари
Вазирлар маҳкамасининг «Ўзбекистон республикасида умумий ўрта таълимни ташкил этиш тўғрисида»  1998 йил 13 майдаги  203-сон қарори бажарилишини таъминлаш, таълим мазмунига ислоҳотларнинг бош мақсадидан келиб чиққан ҳолда зарур тузатишлар киритиш, унинг сифатини ва самарадорлигини ошириш мақсадида Вазирлар маҳкамаси қарорига мувофиқ Давлат таълим стандарти ишлаб чиқилган бўлиб, унда физика таълимининг мақсад ва вазифалари ўзлаштирилиши керак бўлган минимум талабларга алоҳида тўхталиб ўтилган 4 .
Умумий ўрта таълимда физика таълимининг аҳамияти унинг фан техника тараққиётида, ишлаб чиқариш соҳаларида ва кундалик ҳаётда тутган ўрни билан белгиланади. Мактабда физика ўқитиш таълимнинг умумий мақсадларига хизмат қилиш, яъни ўқувчилар илмий дунёқарашини мантиқий тафаккур қила олиш қобилиятини, ақлий ривожланишини, ўз-ўзини англаш салохиятини шакллантириш ва ўстириш, уларда миллий ва умуминсоний қадриятларни таркиб топтириш, ҳамда ижтимоий ҳаётлари ва таълим олишини давом эттиришлари учун зарур бўлган билимлар билан қуроллантириши лозимлиги айтилади.
Умумий ўрта таълим мактабларида физикадан энг камида билимлар олиш учун зарур бўлган асбоб ускуналарга ва қурилмаларга алоҳида тўхталиб, назарий билимлар бериш орқали, физик намойишлар ва лабаратория ишларини бажаришни амалга оширилиш учун физика хонасида ўқув асбоблари ва қурилмалари ҳар бир бўлим учун кўргазмали асбобларнинг қайсилари бўлиши кўрсатилади. 
Физикадан маъруза жараёнида қўлланадиган намойиш материаллари ўз табиати жиҳатидан бир нечта турга бўлинади:
8. Табиий экспериментлар;
9. Ўқув фильмлари;
10. Ўқув плакатлари;
11. Слайдалар;
12. Моделлар;
13. Мультимедиялар;
14. Электрон дарсликлар 
 Шунингдек диафильмлар, кинофрагментлар, кинолавхалар ва видеолавхалар шулар жумласидандир.
Экспериментни талқин қилишда аудиовизиуал воситалардан фойдаланиш  ҳам катта аҳамиятга эга бўлиб, булардан бири теле-видеодир. Теле-видео қуйидаги афзалликларга эга :
-қурилмани қандай бўлса, шундайлигича ва яна йирик планда кўриш мумкин;
-тажрибада эстетик, техник ва бошқа талабларга эҳтиёжнинг йўқлиги;
-кадрларни тўхтатиш имконининг кенглиги;
-кам учрайдиган ва ҳавфли ҳодисаларни, асосий тажрибалар ва ноёб асбобларни ишончли баён қилиниши;
-машина  механизмларини асбоб ва қурилмаларини қисмларининг тузилиши ва ишлаш принципини намойиш этиш;
-физик ҳодисаларнинг молекула, атом ва ядро даражасида кўрсатиш;
-ғоят мураккаб хисобланган ядро физикасидаги, космосдаги, микроэлектроникадаги ва термоядро реакцияларни намойиш қилиш.      
Хозирги кунда техника жадал олга бораётган жамиятни ахборотлаштириш жараёни, турли таълим даргохларида тайёрланаётган мутахассисларнинг компъютер техникаси ва интернет тармоги хизматларидан фойдаланиш соҳасида етарли даражада билим олишларини тақозо этади. Улар ахборот турлари, электрон ўқув қўлланмалари, мультимедия ва масофадан туриб ўқитиш услублари орқали мутахассислигига оид амалий масалаларни ечишлари ва ўзлари қизиқтирган маълумотларни ола билишлари, уларни сақлаш ва узатиш кўникмаларини хосил  қилган бўлишлари керак. Олий ўқув юртларида «Физика» курсини ўқитишда янги педагогик тахнологиялардан фойдаланиш лозим. Бу борада электрон дарсликлар ва интерфаол усуллардан фойдаланиш кабилар билим даражасини кўтариш, ҳамда таълим сифатини ошириш ва бахолашга оид усуллар, воситалар таълимнинг ташкилий шаклларидир. Интерфаол услублар ўқитишнинг фаол услубларидан хисобланади. 
Техник воситалар ўқув жараёнида маърузачини ўрнини тўла боса олмайди, ҳаётда дидактик тамойиллар лаборатория машғулот кўрсатишнинг асосий қуроли ҳисобланади. Бундай нуқтаи назардан, яъни маърузаларда кўпинча тажриба ўрнига  фильмни кўрсатиш билан алмаштириш, салбий натижаларга олиб келиши мумкинлигини кўрсатади. Бундай муносабат ўқувчиларни сунъий равишда суст кузатувчи ҳолатига тушириб қўяди, улар экспериментнинг қатнашчилари бўлмайди. Назарий баёнда лаборатория машғулотлардан унумли фойдаланиш эса, мувофаққиятга олиб келади ва  тингловчиларни фикрлашга ундайди. 
	Физикавий жараёнларни ва ҳодисаларни табиий тарзда лаборатория машғулотлари орқали кўрсатилиши, тингловчи учун ишонарлилиги, мантиқийлиги, рухий ва қизиқишини ортиши жихатидан катта дидактик қудратга эгадир. Мантиқий, аналитик ва математик хулосаларни бундай эксперимент асосида рўёбга чиқарилган исботи ўқувчининг илмий маълумотларни тугал ишонарли қабул қилишини, хотирасида мустахкам ўрнашишини таъминлайди.
Бироқ, намойиш эксперименти қанчалик мазмунга бой, ишонарли ва юксак эхтиросий хислатларга эга бўлмасин, ўқувчиларга етказишда фаол услублардан фойдаланиш мухим аҳамиятга эга.
Лаборатория машғулотларнинг бой мазмуни, универсал дидактик замини улардан ўқувда кенг мақсадларда фойдаланиш имконини беради:
1.Тажриба мавзу баёнини бошлаш олдидан кўрсатилиши мумкин. Бунда намойиш қилинган ҳодиса дарсда ечиладиган илмий муаммо кўламини ва таянч маълумотларни белгилаб беради.
2.Тажриба назарий баёнга синхрон тарзда намойиш қилиниши мумкин. Бу ҳолда ҳар бир даъво, хулоса ўз вақтида исботини топади, назария билан тажрибанинг юқори даражада уйғунлигига эришилади.
3.Тажриба назарий баён якунида намойиш қилиниши мумкин. Ушбу холда эксперимент назариянинг тўгрилигини текширувчи мезон, ўқувчи олган билимларни синтезловчи, ўқув ахборотини тушунганлигини-англаганини назорат қилиш воситаси вазифасини бажариши мумкин. [15]
Намойиш экспериментдан мавзу мазмунини ва тушунчаларни ёритишда самарали фойдаланилади. У анъанавий тарзда баён қилинган мавзуларни кўргазмали қилишда қонун, таъриф хулосаларни объектив исботлашда кенг қўлланилгани ҳолда, экспериментнинг бир қатор муҳим хислатларидан ўқув жараёнида фойдаланишга етарлича имкон беради:
	а) эксперимент тингловчи эътиборини ўрганилаётган мавзуга йўналтиради;
	б) унинг юқори психологик-дидактик хусусияти берилаётган ахборотни хотирада сақлашни кучайтиради;
в) узатилаётган ахборотнинг энг муҳим ўринларини очиб бериш имконини беради;
г) барқарор ва фойдали назарий тушунчаларни очиб беради, олдин узатилган ахборотни фаоллаштиради;
д) қўйилган муаммоларни ечишга йўналтиради;
е) мавзу баёнини тартиблашда, ўқувчининг билим даражасини бахолашда, ҳамда ўқувчи мустақил фаолиятида ўзини-ўзи бахолашда қўллаш мумкин.       
	Физикада лаборатория машғулотлар ўзида жуда кўп маълумотларни қамраб олиши, хақиқатлилиги ва ўқувчиларга кўтаринки рухий таъсири билан ҳарактерланади. Шу боис улар, ахборотларни оғзаки баён этишга қараганда, тингловчининг ўқув қизиқишларини шакллантиришнинг энг самарали воситаларидан бири бўлиб хизмат қилади. Маърузада лаборатория машғулотларининг бу хусусияти муаммоли вазиятни турли кўринишларда яратиш учун кенг имкониятга эга.
	Ўқув мақсадларига боғлиқ равишда лаборатория машғулотларининг умумий хусусияти улардан дидактик масалаларни кенг кўламда амалга ошириш учун фойдаланишга имкон беради. Шу туфайли маъруза вақтидаги лаборатория машғулотларининг ўрни аниқ белгиланиб қўйилади. Агар аниқ қонуният (ҳодиса ёки тушунча)га ўқувчиларнинг диққатини жалб этиш зарур бўлса, лаборатория машғулотлар маърузанинг бошланишида кўрсатилади ва ўқув мавзусини баён қилишда қонуният (ҳодиса ва тушунча)ларнинг барча жиҳатлари аста-секин очиб борилади. Шунингдек, тажриба  маъруза давомида ёки мазмуни баён қилиб бўлингандан кейин  намойиш қилиниши мумкин. Бу холларнинг барчасида тажрибани кўрсатиш ва унга изох бериш фаол услуб бўлиб, муаммоли баён этилиши эса ҳодисанинг муҳим белгиларини кузатиш имконини беради.
	Мавзуни муаммоли баён этиш ўқувчиларнинг фаоллигини оширади, уларни ўйлашга, таҳлил қилишга, солиштиришга ва мустақил хулосалар чиқаришга мажбурлайди, бу эса, ўқув мавзусини яхшироқ ўзлаштиришга олиб келади.
	Лаборатория машғулотларини муаммоли тарзда кўрсатишнинг муҳим босқичи ўқув муаммосини қўйиш, яъни муаммоли вазиятни яратишдир. Маъруза вақтида лаборатория машғулотлар ёрдами билан ўқувчиларнинг ўқув-қизиқувчанликларини фаоллаштириш уларни адабиётлар билан мустақил равишда ишлашларга ўргатади, ўз билимини ошириш ва тадқиқий ишлаш ўқувларини шакллантиради ва ниҳоят, ўқув мавзусини ўзлаштириш сифатини оширади.
Ушбу диссертацияда ишлаб чиқилган «Электродинамика» бўлимига оид лаборатория машғулотлар асосида уларни фаол муаммоли кўрсатиш дастурлари  кетма-кетликлари ишлаб чиқилди. Дастурларни ишлаб чиқишда тажрибаларнинг ўқув мазмундорлик хариталари асос бўлиб хизмат  қилди. Бу эса, маъруза вақтида тажрибанинг ўрнини аниқлаш ва ундан фойдаланишга имкон беради. [13] 
Лаборатория машғулотсидан самарали фойдаланишда унинг ўқув мазмундорлигини аниқлаш ва бошқариш алохида ўрин тутади. Лаборатория машғулотлари бой дидактик имкониятларга эга бўлиб, у физикавий тушунчалар, ҳодисалар қонунларини очишда муҳим аҳамиятга эга. Лаборатория машғулотларининг ўқув мазмундорлигини аниқлаш билан бир қаторда асосий физикавий тушунчалар, ҳодисаларни, қонунларни тингловчиларда мустаҳкам ўзлаштирилиши ўқитиш жараёнида тажрибаларни муаммоли кўрсатиш орқали мустаҳкамланиши мумкин. Биз бу имконни физика курсининг «Электродинамика»  бўлимига оид лаборатория машғулотларини таҳлил қилиш орқали кўрсатамиз.
«Электродинамика» мавзусини ёритишда қуйидаги тажрибаларни намойиш қилиш тавсия этилади.
1. Модданинг магнит хоссалари.
2. Токларнинг ўзаро таъсири.
3. Тўғри токли ўтказгичнинг магнит майдони.
4. Токнинг магнит майдони
5. Параллел токларнинг ўзаро таъсири.
6. Айланма токнинг магнит майдони.
7. Темирнинг магнитланишини ўрганиш.
8. Моддаларни магнитлаш ва қиздириш билан магнитсизлаш. 
9. Магнит қутбларининг ўзаро таъсирини ўрганиш.
10. Магнитсизланишнинг ҳароратга боғлиқлиги.
11. Баркгаузен сакровлари.
12. Ферромагнетикнинг магнитланиш эгри чизиги
13. Диамагнетикнинг магнит хоссалари
14. Парамгнетикнинг магнит хоссалари
15. Мейсснер тажрибаси.
16. Ернинг магнит майдон кучланганлигининг горизонтал ташкил  этувчисини аниқлаш.
17. Электромагнит индукция ҳодисаси.
18. Яхлит ўтказгичларда индукцион ток.
19. Симли галтакда индукцион токни хосил қилиш.
20. Тебрангич тебраниши ва сўнишини уюрмавий ток ёрдамида  
      кузатиш. [16]
Юқорида келтирилган лаборатория машғулотлари умумий физика курсидан «Электродинамика» мавзуси мазмунини ёритишда алохида ўрин тутади. Биз бу лаборатория машғулотларининг услуби ва техникасига тўхталиб ўтирмаймиз, чунки у адабиётларда [19,24,33, ] ўз аксини топган. Аммо, ҳар бир лаборатория машғулотларини ўқув мазмундорлигини аниқлаш ва анна шу аниқланган асосий тушунчаларнинг тингловчилар томонидан мустахкам ўзлаштирилишга қаратилган назарий маълумотлар ва амалий ўқувлар етарлича объектив баҳоланмаган. Вахоланки, ҳар бир намойиш эксперименти тамомила ўзига хос бўлган илмий-услубий ва экспериментал мазмундорликка эгадир. Лаборатория машғулотларини қайси мақсадда кўрсатилишига қараб, физикавий тушунчаларни қуйидагича гуруҳлаш мумкин:
а) ҳар бир  лаборатория машғулотларини кўрсатиш давомида очиб бериладиган асосий тушунча, назария, қонунлар ва ҳодисалар;
б) физиканинг бошқа бўлимларидан маълум бўлган, ушбу тажриба мазмунини очишда хизмат қилувчи ёрдамчи тушунча, ҳодиса, қонуният ва назариялар.
Маълумки, аксарият физика қонунларини асословчи лаборатория машғулотларининг мазмуни ва ахборотининг ҳажми тахлил қилинмаган. Биз бу имконни лаборатория машғулотларининг илмий-ўқув мазмундорлик харитасини тузиш орқали амалга оширдик. Бунда эксперимент орқали кириб келадиган тушунчалар  тахлили амалга оширилди, яъни улар икки гуруҳга асосий ва ёрдамчи тушунчаларга ажратилди. Мақсад тажрибанинг назарий ва тажрибавий томонларини объектив боғлаш ва мустаҳкам ўзлаштирилишига эришиш кўзда тутилди.
Юртимиз учун юқори малакали мутахассислар тайёрлаш вазифасини амалга оширишда мухим ўрин тутувчи тадбирлар ичида ўқитишнинг юқори самарали технологияларини яратиш, ҳамда таълимга жорий қилиш ҳал қилувчи аҳамиятга эгадир.
Бу борада муаммоли ўқитиш катта имкониятларга эгадир. Муаммоли ўқитишнинг моҳияти шундаки, бунда ўқитувчи бирор муаммони ҳал этадиган вазиятни вужудга келтиради, ўқувчилар одатда бу ишонч ва мустақилликни ғоят юқори имтиёз тарзида қабул қилган ҳолда, аудитория жамоаси биргаликда юқори кўтаринкиликда ижодий изланишга ва илмий муаммони ечишга киришади. Ушбу жараёнда ўқитувчининг роли лаборатория машғулотларини фаол кўрсатиш ва ўринли саволлар қўйиш орқали жамоанинг фикрлашини ўзининг услубий мақсади томон йўналтириб туришдан иборат бўлади.
Лаборатория машғулотларини қандай усулда кўрсатиш ўқитувчига боғлиқ бўлиб, тингловчиларнинг билим савиясига қараб, усуллардан  маълум бири қўлланилади.
 Дарсда муаммоли вазиятни вужудга келтириш мураккаб дидактик вазифа ҳисобланади. Ҳар бир физика дарси муаммоли бўлавермайди ва шундай бўлиши шарт ҳам эмас. Муаммоли ҳарактердаги дарсларни алоҳида ажратиш учун ўқитувчи ўқув мавзусини мукаммал билишидан ташқари уни пухта таҳлил қила олиши ҳам зарур. Дастур мавзусини мантиқий таҳлил қилиш бу мавзудаги муаммоли вазиятларни ажратиб кўрсатишга ва қўйилган муаммони ҳал қилиш юзасидан ўқувчилар бажарадиган ишларнинг бутун боришини олдиндан аниқлаб қўйиш учун энг яхши имкон берадиган услубий воситаларни белгилаб олишга ёрдам беради. 
Муаммоли ўқитиш юзасидан кейинги йилларда олиб борилган тадқиқотларда унинг қуйидаги тахминий босқичлари келтирилган:
1) муаммоли вазиятни вужудга келтириш ва уни таҳлил қилиш; 
2) муаммонинг таърифи (қўйилиши); 
3) муаммони хал қилиш йўлларини излаш жараёни (эски билимларни такрорлаш ва фаразларни танлаш ҳамда уларнинг далил исботларини келтириш);
4) муаммонинг ҳал қилиниши; 
5) тўгри ҳал қилинганлигини текшириб кўриш.
Ушбу диссертацияда ўрта махсус ўқув юртларида ўтиладиган физиканинг «Электродинамика» бўлимига оид лаборатория машғулотлари такомиллаштирилди, ҳамда уларнинг илмий-ўқув мазмундорлигини аниқлаш ва муаммоли ўқитиш дастури ишлаб чиқилди.
Муаммоли дарснинг биринчи босқичи ўқувчиларда қўйилган муаммога қизиқиш уйготадиган, шу муаммонинг билимлар тизимини эгаллашдаги аҳамиятини кўрсатиб берадиган тарзда ташкил қилинади. Қизиқиш эса, ўз навбатида, ўқувчиларда янги билимларни эгаллашга эхтиёжи-ўқувчиларнинг фаол ўқув фаолиятининг зарурий шартидир. Фақат мана шундай эхтиёжгина уларга дарс жараёнида қўйилган муаммоларни ҳал қилиш имконини беради.
Муаммоли дарснинг биринчи босқичи ўқитувчи учун муҳим бўлган яна бир вазифани-ўқувчилар ўз олдиларига қўйилган вазифаларни илгари олган билимлар асосида ҳал қилишлари мумкинлигини хисобга олишни ҳам тақозо қилади. Бундан ташқари дарснинг мазкур босқичида ўқитувчининг вазифаси муаммони таърифлашда ўқувчиларга ёрдамлашишдан ва уларнинг фаоллигини ошириш учун ўқув мавзуси устида ишлаш усулларини, ҳамда ақлий фаолияти усулларини тўғри танлашга йўналтиришдан иборат.
Ўқитувчи томонидан ўқувчилар йўлга солиб турилганда  улар вужудга келган муаммоли вазиятни синчковлик билан таҳлил қиладилар, билиш вазифасини аниқлайдилар, ўз билимлари ва хаётий тажрибаларини ана шу вазифани ҳал қилишга сафарбар этадилар ва ўрганилаётган жараён ёки ҳодисани диққат билан кўздан кечирадилар.
 Муаммоли дарснинг шундан кейинги босқичлари муаммони ҳал қилиш устида ўқувчиларнинг мустақил иш олиб боришидан иборат бўлади. Ўз-ўзидан равшанки, уларнинг бутун фаолияти ўқитувчининг назорати остида бўлади. Ўқувчилар ташқи ҳаракатлардан ҳаёлий (ақлий) ҳаракатларга ўтадилар, бу эса, уларга тўгри хулосалар чиқариш, янги тушунчани вужудга келтириш ва кейинчалик уни амалий фаолиятда қўллаш имконини беради.
Изланиш ишлари жараёнида умумий муаммо кўпинча бир қатор шундай вазифаларга ажратилади. Уларнинг ҳар бири ўқувчиларни жараён ёки ҳодисанинг мухим белгисини кузатишга ундайди, ёхуд ўрганилаётган мавзунинг мухим ва мухим бўлмаган белгиларини аниқлаш имконини беради. Ана шу бутун иш жараёнида таққослаш, таҳлил қилиш, синтезлаш, абстракциялаш, умумлаштириш каби фикрий амаллар кенг қўлланилади.
Муаммоли дарснинг боришини ўқитувчи шундай ташкил қиладики, натижада унинг ҳамма босқичларида ўқувчиларнинг топшириқни ҳал қилиш, қўйилган мақсадга эришиш йўлида мустақил изланишлари учун зарур шароит вужудга келиши лозим.
Ўқув вазифаларини ўқувчилар мустақил бажариши, билимларни мустақил эгаллаши-муаммоли ўқитишнинг энг муҳим белгиларидан биридир. Муаммоли ўқитиш соҳасидаги барча йирик асарларнинг муаллифлари мана шу белгини алоҳида қайд қиладилар 13,14,29,32,34,.                        
Дарсда ўқувчиларнинг мустақил ишлашини ташкил қилиш  ўқитувчининг энг қийин вазифаларидан бири ҳисобланади. Бунинг маъноси шундан иборатки, ўқитувчи ўқувчиларнинг ишларига раҳбарлик қилади, зарур пайтларда уларга ёрдамлашади. Бироқ, кўп ҳолларда педагогнинг ортиқча фаоллик кўрсатаётганини кузатамиз, дарснинг вазифаларини унинг ўзи ўртага қўяди ва уларни ҳал қилиш йўлларини ҳам ўзи кўрсатиб беради. Бундай ҳолларда ўқувчиларнинг фаоллиги чекланиб қолади ва қўйилган масалаларни ечишга эхтиёж сусаяди.
Лаборатория машғулотларининг муаммоли кўрсатиш ўқувчиларни илмий тадқиқотга жалб қилиш, ҳамда ўзлигини намойиш этиш имконини яратади. Бу усул муаммоли вазиятни яратиш орқали амалга оширилиб, бевосита тажрибанинг самараси саволнинг хусусиятига боғлиқдир. Бу борада қайта хотирлашга асосланган саволлар муаммоли бўла олмайди, балки ўрганилиши кўзда тутилган ва ҳали талабаларга номаълум бўлган билимларга алоқадор саволлар муаммоли хисобланади. Мадомики шундай экан, номаълумни қидириш ўқувчиларни илмий мунозарага, аудитория жамоасини жонланишига ва адабиётлар билан батартиб ишлашга чорлайди. Ўқувчиларда ҳар бир ҳодисага мантиқий ёндошув кўникмасини ҳосил қилиш билан бирга, уларни ижодий ва мустақил фикрлаш қобилиятларини ўстиради.
Қуйида академик лицейларда физиканинг «Электродинамика» бўлимини ўқитишда ўқувчиларга ҳавола этиладиган лаборатория машғулотлар такомиллаштирилди ва муаммоли ўқитиш дастури ишлаб чиқилди.
Олий ва ўрта  махсус ўқув юртлар физика курсларида магнетизмни ўқитишга нисбатан кам ўрин берилган. Иккинчи томондан, дарсликда келтирилган моддаларнинг магнетик хоссалари хақидаги ахборот физиканинг хозирги кун ҳолатини тўла қамраб олмаган. Шуларни назарга олган холда, ушбу диссертацияда муаммоли ўқитиш асосида модданинг магнетик хоссаларига оид мавзуларнинг мазмунини кенгайтириш имкони кўрсатилади.   

  
Модданинг магнетик хоссалари 
Муаммоли ўқитиш асосида ўқувчиларнинг фикрлаш қобилиятини ривожлантириш масаласи ётганлигини назарда тутиб, «Модданинг магнитик хоссалари» мавзусини кенгайтирувчи қуйидаги маълумотлар танланади:
1.Тарихий маълумотлар.
2.Модданинг магнит тузилишига оид қўшимча материаллар.
3.Намойиш экспериментлари.
4.Магнитлар ва қайта магнитлаш жараёнини тавсифловчи график.
5.Қизиқарли масалалар.
Дарсликларда магнетизм ва модданинг магнетик хоссаларига оид ғояларнинг юзага келиши ва ривожланиши ҳақидаги маълумотлар етарли ёритилмаган. Тарихий маълумотлар савол, жавоблар асосида бериб борилиб, магнетизмга оид билимлар секин-аста шакллантирилади.
Ўқувчиларнинг фикрлаш қобилиятини ривожлантириш мақсадида ишлатиладиган қатор мисоллар келтирамиз. Аввало, бу эрамиздан олдинги III асргача бўлган даврда Хитойлар томонидан компас ишлатишга доир маълумотлардир. Хитойлар темирни ўзига тортувчи табиий магнитни «мехрибон она» деб атаганлар. Магнетиклар хақидаги дастлабки маълумотлар Макуали Перегриннинг «Магнетиклар ҳақида рисола» (1269 йил)  китобида баён қилиниб, унда биринчи марта иккита магнит қутби ҳақида гапирилади (Перегрин шимолий ва жанубий магнитик қутб атамаларини киритади), уларни механик йўл билан ажратиб бўлмаслиги баён қилинади. Шундан сўнг, Гильбертнинг «Магнит, магнитик жисмлар ва катта магнит - Ер хақида» (1660 й.) Ҳамда бошқа ишлари хақида ахборот берилади. Гильбертнинг Ер магнитизми устидаги тажрибавий кузатишлари хикоя қилинади. У катта магнитдан шар ясайди.  Бу шар Ер майдонида ўзини худди магнетик стрелка каби тутишини кўрсатади. Гильберт магнетик индукция ҳодисасини кузатди, темирни ва пўлатни магнитлаш йўлларини топади. Энг муҳими, Гильберт электромагнетик ҳодисаларини ўрганишга асос солади ва шундан сўнг, бу соҳа жадал ривожлана бошланди.
Физика тарихига оид шу каби маълумотлар ўқувчилар диққатини бу соҳага тортади ва уларни аста-секин хозирги замон магнетизми илмини ўзлаштиришга тайёрлайди.
Модданинг магнетик тузилиши хақида дастлабки назарий билимлар ва квант механик тасаввурлар муайян савияда ўқитилмоги лозим. Бу келгусида магнитланиш, қайта магнитланиш жараёнларини,  қиздирганда модда магнетизмининг йўқолиши ва бошқа механизмлари чуқурроқ ўрганишга асос бўлади. 
Юқорида айтилганлар қуйидагича амалга оширилиши мумкин. Биринчидан, тарихий маълумотлар ўқувчилар онгини кенгайтиради. Шу маълумотларга, ҳамда ўқувчиларнинг Электродинамика, электромагнетик индукцияга оид билимларига таяниб, уларга кундалик хаётдан маълум бўлган темир таёқчанинг магнитга тортилиши намойиш қилинади. Бунда ўқувчилар олдига: таёқча ва магнит бирдай материалдан таркиб топганлигига қарамасдан таёқча бошқа таёқчаларни тортмайди, магнит эса, уни  нима учун тортади? деган савол қўйилади. Бу савол ўқувчилар учун муаммо, чунки улар магнетик тузилиш бўйича маълумотга эга эмаслар, шунинг учун улар: 
а) таёқча қандай материал;
б) магнит тортишиш кучларига эга;
в) магнитнинг тортишиш кучи таёқчаникидан катта ва х.
 каби жавоб берадилар. Шундан сўнг ўқувчилар олдига қуйидаги савол қўйилади: «Нима учун магнитга тортилган таёқча ўз навбатида янги таёқчаларни, бошқа металл буюмларни ўзига тортади?» Бу савол ўқувчиларда қизиқиш уйғотади. Энди жавоблар анчагина мантиқли ва асосланган бўла боради. Жавоблар ичида энг тўғрироғи: «Магнит таёқчани ўзига тортгандан кейин, таёқча ўз навбатида магнитланиб қолади ва янги буюмларни торта бошлайди». Бу эса навбатдаги  саволни келтириб чиқаради:  «Таёқча қандай тарзда магнитланади, темирнинг магнитланиши нима таъсир қилди, умуман, магнитланганлик холати нима?» Бу савол ўқувчиларнинг фикрлаш қобилиятларини тўла фаоллаштиради. Муаммоли вазият юзага келади.
Вужудга келган вазиятдан фойдаланиб, ўқувчиларда магнетизм назариясига оид билимларнинг қай даражада эканлиги қайд қилинади, шундай билим ҳосил қилингандан кейингина улар бу муаммони ечишлари мумкинлиги тўғрисида хулоса чиқарилади. Шу ҳолатдан келиб чиқиб, ўқувчиларга модданинг магнитик тузилиши хақида қўшимча маълумотлар берилади.

Аввало, диамагнетик, парамагнетик ва ферромагнетик моддалар хақида маълумот берилади. Умумий шаклда атомларнинг тузилиш назарияси берилади. Атом ядроси атрофида айланувчи электрон қандайдир орбитал магнетик моментга эга бўлган ёпиқ токка эквивалент эканлиги қайд қилинади. Ундан ташқари электрон ўз ўқи атрофида айланиб, уни тақрибан ўққа нисбатан ёки спин моментга (Рс) эга деса бўлади. Атомнинг тўла магнетик моменти орбитал Рорб ва Рспин спин магнетик моментлар йигиндисидан ташкил топади. . Модданинг магнит хоссалари атомларнинг магнетик моментларига боғлиқ бўлади. Агар Ра  0 бўлса, модда диамагнетик, аксинча, Ра  0 бўлса, модда парамагнитик бўлади. Ферромагнетикларда компенсацияланмаган спин моментлари мавжуд бўлганлиги сабабли улар диамагнетик ва парамагнетиклардан фарқ қилади. 
Демак, ўқувчилар учун янги бўлган «Магнетик момент» ва  «спин»  тушунчалари  киритилади. Магнетик моментларни  кичик стрелкалар билан белгилаш қабул қилинади, ҳамда металдаги магнетик моментларни бир-бирлари билан таъсирлашаётган магнитчалар каби тасаввур қилиш мумкинлиги қайд қилинади. 
Стрелкаларнинг параллел жойлашган холи ферромагнетик металда ўз-ўзидан магнитланган соҳалар-доменларни ифодалашини эслатилади.
Умуман олганда, ушбу ҳолда йигинди магнитик момент нолга тенг. Бироқ бу метални ташқи магнит майдонга жойлаштирилса, барча доменларнинг магнетик моментлари магнит майдон чизиқлари бўйлаб жойлашиб олади ва металл бу ҳолда магнитланиб қолади.

Бу мавзуни ўқитиш жараёнида «Магнетик сингдирувчанлик ()», «магнит қабулчанлик», «магнитланганлик вектори » каби тушунчалар киритилади. Магнитланганлик вектори (М)нинг магнит индукция (Н) билан богланиши тушунтирилади. Мана шу қисқача назарий материал  қўйилган муаммони ечиш имконини беради.
Энди «Металл таёқча қандай қилиб магнитланиб қолади?» деган саволга ўқувчилар анча илмий ва тўлиқ жавоб берадилар. Доимий магнитнинг металл таёқчага таъсирини муҳокама қилиш жараёнида унинг магнетик майдони бир жинсли эмаслиги очилади. Яна  муаммоли вазият юзага келади. Унда ўқувчилар электромагнит моддаларнинг тузилиши ва ишлашини, унинг муайян соҳасида бир жинсли магнит майдон ҳосил бўлишини билиб оладилар.
Магнитланиш жараёнининг бундан кейинги муҳокамалари ўқувчиларга «қолдиқ магнитланганлик нима?» ва «магнетик гистерезис нима?» эканлигини тушуниб олишларига имкони беради.
Тўғри токли ўтказгичнинг магнит майдони
Тўғри токли ўтказгичнинг магнит майдонини тажрибада кўрсатиш учун органик шиша олиб унинг марказини тешиб ўтказгич жойлаштирамиз ва органик шишага темир кукунларини сепамиз (3.1-расм). Кукун устига эса бир хил узоқликда магнит стрелкаларини жойлаштирамиз. Ўтказгичдан ток ўтказсак магнит стрелкалари бир хил йўналишда жойлашиб қолади.
Нима учун ток йўналиши магнит стрелкаларини бир хил йўналишига олиб келди? Муаммоли вазият вужудга келади. Тингловчини ток йўналишини ўзгартирсак стрелкаларда қандай ўзгариш юз беради деб савол берилиб тажриба шу туришда тўхтатилиб турилади.  Ҳар хил мунозара илгари сурилади. Билимли, мавзуларни яхши кузатиб турган ўқувчи тўғри жавобни беради, яъни, ток йўналиши ўзгариши магнит стрелкалари 1800 га бурилиб қолишини айтади. Шунда хақиқатдан шундай ҳодиса юз беришини тажриба орқали 
	
	ўқитувчи кўрсатиб тасдиқлайди. Энди ток кучини ўзгартирсак ўтказгич атрофида хосил бўлган магнит майдон ўзгарадими?-деган савол берилади ва ўқувчилар лар билан мавзу мустахкамланади. Тўғри 


                  3.1-расм             токнинг магнит майдони ўтказгичга тик жойлашган концентрик айланалардан иборат. Бу токнинг магнит майдонининг индукция чизиқлари ўнг парма қоидасидан аниқланади: агар парманинг илгариланма ҳаракати ўтказгичдаги токнинг йўналишига мос келса, парма дастасининг айланиш йўналиши магнит майдони индукцияси чизигининг йўналишини кўрсатади. Фойдаланиш мумкин бўлган иккинчи қоида чап қўл қоидасидир(3.2-расм).
	
	    Агар чап қўлимизни магнит майдоннинг ўтказгич кўндаланг кесимининг узунлигига тик йўналган ташкил этувчиси кафтга кирадиган, тўртта бармоғимизни эса ток бўйлаб йўналадиган қилиб 


                   3.2-расм                           жойлаштирсак, у вақтда чет томонга қайрилган бошбармоқ кучнинг йўналишини кўрсатади.  
Токларнинг ўзаро таъсири
Иккита мустаҳкам халқасимон ўтказгич олиб, уларни тик  ҳолда маҳкамлаймиз. Агар ўтказгичлардан бир хил йўналишдаги ток ўтказилса, уларни бир-бирига тортилаётганини кўрамиз. Нима учун бир хил йўналишдаги токлар бир-бирини тортади? Агар галтаклардан қарама-қарши йўналишдаги  токлар  ўтказилса, улар бир-бирини итаради.                   
Нима учун қарама-қарши йўналган токлар бир-биридан итарилади?
Бир йўналишдаги токлар тортишади, қарама-қарши йўналишдаги токлар эса бир-биридан итарилади. Демак, токли ўтказгичлар бир-биридан бирор масофада жойлашганда улар орасида ўзаро таъсир юз беради. Бу таъсирни улар орасида электр майдон бўлиши билан тушунтириш мумкин эмас, чунки ўтказгичлар орқали ток ўтганда улар амалда нейтрал бўлиб қолади. Бу шуни билдирадики, ҳар қандай токли ўтказгич атрофида электр майдондан фарқли магнит майдон мавжуд бўлади.
Турли токлар магнит майдони қўшилганда бир-бирини кучайтириши ва сусайтириши мумкин. Агар иккита бир хил ғалтакни бир-бирига боғлаб, уларда қарама-қарши йўналишдаги ток ҳосил қилсак уларнинг умумий майдони шунчалик кучсиз бўладики, учинчи токли ғалтакка сезиларли таъсир кўрсатмайди.
Нима учун бураб ҳосил қилинган шнур атрофида магнит майдон бўлмайди?
Агар боғланган ғалтакларда бир хил йўналишдаги токлар ҳосил қилинса, уларнинг учинчи ғалтакка таъсири сезиларли кучаяди. Демак, бир хил йўналишдаги токларнинг магнит майдонини қўшиб магнит майдонни кучайтириш, қарама-қарши йўналишдаги токлар  эса, магнит майдонини сусайтириш мумкин.
Агар галтакларни ўқлари бир тўгри чизиқда ётмайдиган қилиб жойлаштирилса қандай ҳодиса юз беради?
Бу ҳолатда, уларга ток уланганда галтаклар шундай буриладики, бунда улардаги токлар бир хил йўналишда оқа бошлайди ва сўнгра ғалтаклар бир-бирига тортилади. Натижада атроф фазода магнит майдон кучаяди.
Параллел токларнинг ўзаро таъсири
 Электростатик майдон ўзига киритилган зарядли жисмларга таъсир қилувчи кучлар орқали намоён бўлади. Магнит майдон эса шу майдонга киритилган токли ўтказгичларга таъсир қилувчи кучлар орқали намоён бўлади.
	Юқоридаги фикримизни тажриба мохиятини очиш учун иккита параллел токли ўтказгич оламиз ва улардан бир хил йўналишдаги ток ўтказамиз, ўтказгичлар ўзаро тортишади(2.3-расм).
1. Нима учун ўтказгичлардан бир хил 
	
              3.3-расм


йўналишда ток ўтказсак ўтказгичлар торитишади?
2. Агар ток йўналишини қарама-қарши томонга ўзгартирсак қандай ҳодиса юз беради?
3. Магнит майдонни токка таъсири ўтказгичнинг шаклига, ўтказгич майдонидаги вазиятига ва ундаги ток йўналишига боғлиқми? каби саволлар берилиб, ўқувчиларни фаолиятини фаоллаштиришга эришибгина қолмай, электр ва магнит ҳодисалар табиатига қизиқишини орттиришимиз мумкин.
Биринчи ва иккинчи саволларга ўқувчилар қийналмай жавоб топишлари мумкин. Уларнинг фикрларини тўғриларини аниқлаб ўқитувчи тажрибани давом эттиради ва ўқувчи ўз фикрини қанчалик тўғрилигини кўз олдида тажриба қайта кўрсатилиб ўқитувчи томонидан асосланади. Бунинг учун ўтказгичлардаги ток йўналишларини қарама-қарши томонга ўзгартирсак, ўтказгичлар бир-бирини итаради. Демак бу фактни қуйидагича исботлаймиз: токларнинг ҳар бири ўз атрофидаги фазода магнит майдон ҳосил қилади ва бу майдон иккинчи токка таъсир қилади. Учинчи саволга келсак ўқувчилар  бу саволга ўз фикри ва билим доираси бўйича жавоб излайдилар.  [17]
Магнит майдоннинг ҳарактерлаш учун ва оқаётган ток ўтказгич шаклига, ўтказгичнинг майдондаги вазиятига ва ундаги токнинг йўналишига қараб турлича бўлишини ифодалаш керак. Бунинг учун токли рамка оламиз ва уни таъсирини сезиш учун ингичка ипга осиб қўямиз ва ток оқаётган симлар ёнига жойлаштириб, рамкани маълум бурчакка бурилганини кўрамиз. Агар ток йўналиши ўзгартирилса рамка 1800 га бурилади. Бу эса ўқувчилар ўртасида муаммоли вазиятни вужудга келтиради.
1. Нима учун токли рамка магнит майдонида маълум тарзда бурилади?
2. Токли рамкага таъсир этувчи кучни аниқлаш мумкинми?
3. Рамкани ориентирланишига қараб магнит майдон йўналишини аниқлаш мумкинми?
4. Агар рамка ва токли ўтказгич орасидаги масофа ўзгартирилса, рамкага таъсир этувчи куч қандай ҳолатда бўлади?
Бу саволлар тажрибани синчковлик билан кузатиб турган ўқувчини диққатини кўпроқ жалб қилиб, тажриба бўйича юзага келган муаммоли вазият назарий саволлар жавоби орқали ўз ифодасини топади.
Шундай қилиб кичик рамка ток оқаётган симлар ёнига жойлаштирилса, маълум тарзда сурилишини кўрсатади. Бу магнит майдон рамкага ориентирловчи таъсир кўрсатишини ифодалайди. Рамканинг ориентирланишига қараб магнит майдони йўналишини ҳарактерлаш учун фойдаланилади.
Магнит майдон йўналишини ҳарактерлаш учун рамка текислигига нормал ўтказамиз. Нормалнинг мусбат йўналиши деб нормал нинг учидан қараганимизда рамкадаги ток соат стрелкаси ҳаракатига тескари йўналган ҳолатда бўлса, шу йўналишга айтамиз. Рамкани бурилишига қараб магнит майдон йўналишинии аниқлашимиз мумкин (3.4-расм).
	
	Рамканинг қанчалик бурилганини кўриб ориентирловчи куч яъни жуфт куч катталигини ўлчаш мумкин.
Тажрибадан маълумки жуфт куч моменти магнит майдон вужудга келтираётган токлар кучига, ва-


 3.4-расм      зиятига ва рамканинг хоссаларига (ўлчовлари, ориентирланиши, ундан оқаётган ток кучи) боғлиқ. Рамкага ўтказилган нормал майдонга тик йўналганда жуфт куч моменти максимал қийматга эришади. Рамкага таъсир этувчи куч моменти шу рамка турган жойдаги Н майдон кучланганлигига мутаносиб бўлади. Рамканинг магнит моменти Р бўлади. Энди ўқувчилар фаоллигини ва олган билимларини текшириш учун қуйидаги муаммоли саволларни уларга ҳавола қиламиз.
1. Магнит майдон электростатик майдондан нимаси билан фарқ қилади?
2. Агар ток ўтаётган симни иккига букласак рамка қандай ҳолатга келади?
3. Хонада ўтирган кишига лаборант зарядланган ўтказгич олиб келди. Магнит майдон кимда хосил бўлади? Электр майдончи?
4. Сим рамка шакли ўзгартирилса (тўртбурчак, доира, эллипс ва...)  магнит моментига қандай таъсир қилади?
Юқоридаги савол-жавоблар мазмунига кўра ўқувчиларнинг билимини ўқувчи илмий тафаккурини, фикрлаш қобилиятларини фаоллигини қай даражада эканлигини  аниқланади Шунингдек, мавзуни ўқув мазмундорлигига қараб мавзу баёнидаги илмий ахборотлар ва физик тушунчалар миқдори кенгайтирилади. [20]
Моддаларни магнитлаш ва қиздириш билан магнитсизлаш
Дастлаб мавжуд билимлар мустахкамланади. Магнит майдони электр майдони асосидир, электр магнит майдони силжиши туфайли мавжуд бўладиган ва фазода махсус турдаги кучлар кўринишда намоён бўлади. Бу кучларни магнитларга таъсиридан осон пайқаш мумкин, бироқ улар моҳияти жихатидан фақат ҳаракатдаги электр зарядга таъсир қилувчи кучлардир. Бу ҳодисани мохиятини тушунтириш учун қуйидаги тажрибадан фойдаланамиз. Бунинг учун ғалтак, ток манбаи, калитдан иборат занжир тузамиз. Стерженни ғалтак ичига жойлаштирамиз ва калитни улаймиз ва темир кукунларига яқинлаштирсак, (стержен)  темир кукунларини ўзига тортганини кўрамиз.
-Нима учун? Бу ерда муаммоли вазият вужудга келади ва ўқувчилар ўртасида бахс мунозара бошланади.  Ва ниҳоят тўғри жавоб айтилади. Чунки, магнитларнинг хоссалари бу руда бўлакларининг бир-бирини тортиши, уларнинг темирни, пўлатни тортиши ва магнетиклар сепган темир, пўлат буюмлар магнит хоссаларини сақлайди. Муаммоли вазиятни чуқурлаштириш учун темир буюмни газ горелкасига қисқич орқали оловга тутилса, у магнит  хоссасини йўқотади.
-Нима учун темир буюм магнит хоссасини йўқотади?
Бу ҳодиса ўқувчилар диққатини ўзига жалб қилади ва бу муаммони ечишни қидирадилар ва тўғри жавобда тўхтайдилар.
 Чунки ҳар бир модда юқори ҳароратда ўз магнетик хоссасини йўқотади. Масалан, темир 7600 гача.
Темир кукунларини ўзига тортган магнетикни (стержен) болға билан қаттиқ зарба берилса, қандай қодиса юз беради?
Моддаларга қаттиқ зарба берилса ёки қиздирилса, магнетик хоссаларини йўқотади.
Ўқувчилар билимини мустахкамлаш учун топшириқлар берилади.
1. Магнит қутбларида магнит стрелка қандай жойланади?
2. Агар ток ўтаётган ўтказгични  иккига букланса магнит майдон ҳосил бўладими? - каби саволлар ўқувчини мустақил фикрлашга ва назарияни амалиёт билан боғлашга ўргатади. [17]
Магнит қутбларининг таъсирини ўрганиш.
Мавзу ўқувчилар билимини фаоллаштиришдан бошланади.
1.Магнит майдонининг токка таъсири нималарга боғлиқ?
2.Хонада ўтирган кишига лаборант зарядланган ўтказгич олиб келди магнит майдони кимда ҳосил бўлади? Электр майдоничи?
3.Магнит қутблари нима?
Бу каби саволлар ўқувчиларнинг аввалги олган билимларини мустаҳкамлабгина қолмай, уларни мустақил фикр юритишга ундайди. Саволлар ўқувчини борган сари фикрини фаоллашишига ва чуқурроқ ўйлантиришга ундайди. Назарияни яхши билган ўқувчи бир зумда аниқ жавобни ифода эта бошлайди. Магнит майдонининг токка таъсири албатта ток йўналишига боғлиқлигини тажриба орқали тушунтирсак, ингичга ипга осилган сим рамка ток оқаётган ўтказгич ёнига жойлаштирилса ва ўтказгичдан ток ўтказилса, сим рамка маълум тарзда, яъни магнит майдони рамкага ориентирланувчи таъсир кўрсатади. Бунда рамканинг бурилиши ток йўналишига боглиқ.
Зарядланган ўтказгич ушлаб турган одамда электр майдон, хонада ўтирган одамга магнит майдон бўлади.
Магнит қутбларини аниқлаш учун эса қуйидаги тажрибани кўриб ўтамиз.  
Битта тўгри магнитни тарозининг бир томонига осиб, иккинчи томонига тош қўйилади ва шайинлар мувозанат холига келтирилади. Магнит қўйилган палланинг остига иккинчи магнитнинг худди шундай қутби келтирилса, ўзаро  итаришиш кучлари туфайли тарозининг мувозанати бузилади(2.5-расм).
1. Нима учун қўшимча магнит тарози мувозанатини бузади?
2. Энди шу магнит бор палла тагига қарама-қарши қутбли магнит жойлаштирилса қандай ўзгариш юз беради?
3. Шу магнитни бор тарози палласини тагига шундай қутбли битта, қарама-қарши қутбли битта магнит жойланса тарозида қандай ўзгариш юз беради? 


3.5-расм
Магнит қўйилган паллани остига иккинчи магнитнинг худди шундай қутби келтирилса ўзаро итарилса ўзаро итаришиш кучлари туфайли тарозининг мувозанати бузилади. Уларни қайтадан мувозанат холатга келгунча қўйилади. Итаришиш кучи магнит осилган паллага қўйилган тошлар оғирлигига тенгдир.
Тарози марказига магнит стрелкаси жойлаштирилса бу холатларда стрелка қандай вазиятда бўлиши мумкин?
А. ўзгаради.
Б. Ўзгармайди.
В. Ҳеч қандай ҳодиса юз бермайди.
Г. Мувозанатдан чиқади.
Темирни магнитланишини кузатиш.
Дастлаб магнит майдони ва унинг асосий хоссалари тўғрисида маълумот берилади. Магнит майдони электр майдони мавжуд бўлганида ва бунда электр майдон силжиганда вужудга келади. Масалан, ток ўтаётган ўтказгич ҳар доим магнит майдони билан ўралган.
Магнит майдони электр майдони ҳаракатидан бунёд бўлади. Агар электр майдони силжиса, электр майдони силжиган ана шу соҳада ҳар доим магнит майдони пайдо бўлади. Электр майдони кучланганлиги ўзгарганда ҳам ҳар доим магнит майдони пайдо бўлади. Тингловчига назарияни асослаш мақсадида қуйидаги тажрибани кўриб чиқамиз:
Ток манбаи, изоляцияланган ингичка симлар, темир стержен (мих), темир кукуни олинади. ғалтак ичига темир ўзак (мих) тушуриб калитни улаймиз. Калитни узиб металл стреженни чиқариб оламиз ва унинг магнетик хоссасини текширамиз.
Қандай ҳодиса юз беради?
Ўқувчиларга муаммоли савол ўртага ташланади. Албатта ўқувчилар турли мулохазалар билан дарсдаги фаолликлари ошади. Ўқувчиларга осонлик учун органик шиша устидаги сепилган темир кукунларига ўзакни яқинлаштириб охиста чертсак, магнитланган темир кукунининг магнит куч чизиқлари бўйлаб жойлашишини кўрсатади. Энди михни қиздириб темир кукунларига яқинлаштирсак, ҳеч қандай ҳодиса юз бермайди. 
Нима учун? Ўзак нега магнитсизланиб қолди?
Ўқувчилар диққати муаммони ечишга таянади ва турли мулоҳазалар илгари сурилади. Улар ёрдамида аниқ жавобга тўхталади: модда кучли қиздирилганда (темир 7700 Сгача) қолдиқ магнитланиш қобилиятини йўқотади (жадвал асосида). 
Бундан ташқари яна қандай қилиб қолдиқ магнит хоссасини йўқотиш мумкин?
Қолдиқ магнитни чайқатилганда, тебратилганда ҳам қолдиқ магнит камаяди, чунки элементар магнитлар орасида ишқаланиш кучи сусаяди. [19]
Ер магнит майдон кучланганлигининг горизонтал
 ташкил этувчисини аниқлаш.
Мавзу ўқувчиларни фаоллаштирувчи саволлар орқали бошланади. 
1. Магнит майдон нима?
2. Магнит қутбларини қандай аниқлаш мумкин?
3. Ернинг қайси жойларида магнит майдони кучли бўлади?
Бу саволларга ўқувчилар олдинги билимларига таянган ҳолда ўз жавобларини баён этадилар. Биринчи ва иккинчи саволларга қийналмай мавҳумликка аниқлик киритадилар, учинчи савол эса бироз бахс-мунозарални юзага келтиради. Шу вақтдан фойдаланиб ўқитувчи янги мавзуни шу саволга боғлайди.
Тангенс-гальванометр, амперметр, калит, реостат, калит ва ўзгармас ток манбаидан иборат занжир йиғилади.
Стрелка ориентиридан бўшатилади ва тангенц гальвонометр шундай ўрнатиладики, стрелка магнит меридианида жойлашсин. Бунда стрелканинг бир учи 00, иккинчи учи 1800 ни кўрсатади, занжир ток манбаига уланади ва реостат ёрдамида ток берилганда, стрелканинг ҳар икки учи оғади. Бу ерда муаммоли вазият вужудга келади ва ўқувчилар диққатига саволлар ҳавола этилади.
1.Нима учун тангенс гальвонометр ғалтагига ток берилгандан сўнг стрелка огади?
2.Тангенс гальвонометр стрелкаси магнит меридиани йўналишида ўрнатилишини қандай зарурияти бор?
3. Реостатдан ток миқдори ошиб борса магнит стрелкаларида қандай ўзгариш юз беради? –каби саволларга ўқувчилар жавоб қидира бошлайдилар ва ниҳоят бахс мунозаралардан сўнг аниқ жавобга тўхтайдилар. Бу ерда ўқитувчининг вазифаси йўналтирувчи, қонун ва гипотезаларни илгари сурган холда асословчи вазифасини бажаради. Магнит стрелкасига ер магнит майдони кучланганлигининг горизонтал ташкил этувчиси (Н0) Ҳамда сим ўрамидан ўтаётган электр токнинг магнит майдони (Н)  таъсир қилиши билан уни бирор бурчакка буради (3.6-расм).
Реостатдан бирданига ток миқдорини нол ҳолатига олиб келсак қандай ўзгариш юз беради?
Саволларга тўгри жавоб топилиб, аниқлик киритилгандан сўнг энди тажриба олдидан олдин ўқувчиларга савол берилади ва муаммоли вазият вужудга келтирилади. Тажриба кўрсатиб бўлгандан сўнг ўқувчи билимини текшириш учун саволлар берилади.
1. Тангенс гальвонометр қандай тузилган ва нима учун қўлланилади?
2. Био-Савар-Лаплас қонуни нимани ифодалайди?
3. Ер магнит майдон кучланганлигининг горизонтал ташкил этувчиси деб нимага айтилади? 
4. Тангенс гальвонометр доимийси нималарга боглиқ?
Диаметри етарлича катта бўлган ғалтакнинг марказига эркин айлана олувчи магнит стрелкаси жойлашган асбоб тангенс-гальвонометр дейилади. Био-Савар-Лаплас қонунига асосан тўғри ток магнит майдонининг индукцияси ток кучига тўғри пропорционал ва ўтказгичдан шу нуқтагача бўлган 
	

n-ўрамлар сони, r-айланма ўтказгичнинг радиуси. 

масофага тескари пропорционал. Доиравий ток учун (бизнинг хол учун)

Бу формуладан                              ICtg          
С-тангенс-гальванометр доимийси деб аталади. 
Ферромагнетикнинг магнитланиш эгри чизиғи. 
(Гистерезис сиртмоғи)
	Ферромагнетик жисмларнинг магнитланиши ва қайта магнитланишини қуйидаги қурилмада ва осцилограф ёрдамида гистерезис сиртмоғини намойиш қиламиз.
	Ғалтак олиб, унинг ичига пўлат ўзак жойлаштирамиз (трансформатор). Ғалтакдаги ток кучини реостат билан кўпайтириб, ғалтакдаги магнит майдон кучланганлигини оширамиз, бунинг натижасида пўлат ўзакдаги магнит индукцияси ортади. Н ва В орасидаги боғланиш ОА эгри чизиқ билан ифодаланади. Агар Н ни янада ортирсак, энди В ошмайди, чунки эгри чизиқ деярли горизонтал бўйлаб қолган. Эгри чизиқнинг бу охирги қисми ўзакнинг тўйинишига, яъни унинг барча элементар магнитларнинг (доменларнинг) ташқи майдон бўйлаб йўналган ҳолатига тўҳри келади. Энди майдон кучланганлигини нолгача камайтирамиз. Бунда магнит индукцияси ҳам камаяди, бироқ у нолга тушиб қолмайди. Кузатиб турган ўқувчиларда: Нима учун бундай ҳолат юз берди? Н0 бўлса, В0  эмас, деган муаммоли вазият вужудга келади. Маъруза жараёнида бу муаммо очилиб борилади. Н ва В орасидаги боғланиш АБ эгри чизиқ билан ифодаланади. ОБ кесма қолдиқ магнит индукцияни ифодалайди. Тўйиниш юз берганда барча молекуляр токлар майдон бўйлаб жойлашади, шунинг учун ташқи майдоннинг янада ошириш(3.7-расм) билан бу токлар ҳосил қилган майдон бошқа ўзгармай қолади. Б нуқтада колдиқ магнитланиш сақланиб қолади. Унинг тўла магнитланиши учун Нд Нк кучланганлиги қарама-қарши ташқи майдон ҳосил қилиш зарур. Бу  Нк катталик коэффициенти (тўхтатувчи) куч деб аталади. Қарама-қарши майдонни яна кучайтиришда ферромагнетик қайта магнитлана бошлайди (ДЕ чизиқ) ва Е нуқта тўйинишгача магнитланади. Сўнгра ферромагне тикни яна магнитлаш (ЕFК чизик) ва қайтадан магнитлаш мумкин. Лаборатория машғулотни кузатиш натижасида ўқувчиларда навбатдаги муаммоли вазият вужудга келади. Нима учун В магнитланиш ўзгаришини магнитловчи майдон Н кучланганлик ўзгаришидан орқада қолади? Кескин мунозаралар натижасида қуйидаги хулосага келинди. Вмагнитланиш ўзгаришининг магнитловчи  магнит Н майдон кучланганлиги  ўзгаришларидан бундай орқада қолиш ҳодисаси магнит  гистерезис деб, берк эгри чизиқ эса гистерезис
	
	


       3. 7-расм                                                3. 8-расм
сиртмоғи деб аталади (3. 8-расм). Турли хил ферромагнетикларнинг гистерезис эгри чизиғининг сиртмоғининг шакли турлича бўлади.  Техникада ишлатиш учун турли хилдаги гисторезислар керак бўлади.
Баркгаузен сакровларини намойиш қилиш.
Баркгаузен самарасининг намойиши ўқувчиларга пўлат намунанинг магнитланиши ва магнитсизланиши сакраш ҳарактерида эканлигини кўрсатади ва шу билан бирга ферромагнетикларнинг доменли тузилишини тасдиқлайди.
	Бу ҳодисани кўргазмали қилиб кўрсатиш учун Баркгаузен томонидан ўтказилган тажрибани ўқувчиларга ҳавола қиламиз.
	Бунинг учун ингичка симдан ясалган унча катта бўлмаган   
1 ғалтакни 3 карнайи бўлган 2 кучайтиргичнинг кириш мосламасига уланади. Ғалтакнинг ичига 4 юмшоқ пўлат сим ўрнаштирилади. Ғалтакдан 50-80 см масофада 5 магнит жойлаштирилади ва уни аста–секин ғалтакка томон суриб борилади. Бунда карнайда ўсиб борувчи шовқин, шитир-шитир ва баъзан чирсиллаш эшитилади. Магнит узоқлаштирилганда ҳам худди шу хол кузатилади (3. 9-расм).

3. 9-расм
Ушбу ҳолда ўқувчиларга қуйидаги савол билан мурожаат қиламиз. Нима учун магнитни ғалтакка яқинлаштирганимизда ёки узоқлаштирганимизда ўсиб борувчи шовқин, шитир-шитир эшитилади ва магнит ғалтакка яқин ҳолда жойлаштирилганда эса                               
шовқин йўқолади.
	Бундай лаборатория машғулотни ўқувчилар зўр қизиқиш билан кузатадилар. Аммо қўйилган муаммоли саволга жавоб бера олмайдилар. Шунинг учун бу тажрибани ўзимиз тушинтиришга ҳаракат қиламиз ва Баркгаузен самараси нима эканлигига тўхталиб ўтамиз. [18]
	Ўз-ўзидан магнитланган соҳаларнинг мавжудлигини заиф майдонларда магнитланиш эгри чизиғининг сакраб-сакраб ўзгаришини ҳам тасдиқлайди. Ташқи майдон аста–секин  ўса борганда, магнитланиш эгри чизиғининг кескин ўсадиган соҳасида ферромагнитнинг магнитланиши сакраб-сакраб ўсади.
Ушбу тавсифномани ўқувчиларга тушунтирамиз. Ғалтакка магнитни яқинлаштирганимизда, ўзак сакраб магнитлана бошлайди. Бу жараён 3. 10-расмни 1 даги “а” холатига тўғри келади. Магнитланишни максимал қиймати 2 ҳолатга тўғри келиб сакровлар тўхтайди. Магнитни ғалтакдан узоқлаштирганимизда магнитсизланиш жараёни юз бериб, у 10-расмдаги “в” чизиғига тўғри келади. Ўқувчилар учун кўрсатилган тажриба ва тавсифномалар янги физик ҳодиса ва жараёнларни очиб беришга хизмат қилади (2. 10-расм).
Ташқи майдон йўқотилганда ферромагнитлар бутунлай магнитсизланмайди, балки қолдиқ магнит индукциясини сақлайди, чунки иссиқлик ҳаракати-доменларни тезда орентир-

сизлай олмайди. Шу сабабли магнит гистерезиси ҳосил бўлади. Ферромагнетикни қиздириш ва силкитиш ҳам магнитсизлашга ёрдам беради.
Ферромагнетиклар техникада кенг қўлланилади. Улардан магнит экранлар тасвирини ва товушни ёзиб олиш ленталар, турли асбоб ва механизмлар учун электромагнетик ўзаклар тайёрлашда фойдаланилади.
Магнитсизланишнинг ҳароратга боғлиқлиги.
Ўқувчиларни фикрлаш қобилиятларини фаоллаштириш  учун қуйидаги лаборатория машғулотсини намойиш этамиз. Кучли магнит қутби яқинида нихром симга осилган пўлат мих ёки никелни газ горелкаси алангасида қиздириш орқали кўрсатамиз . Мих ёки никел магнит қутбларига тортилган холда ундан 2-3 мм масофада тутиб турилиши керак. Мих тахминан 7530 (Кюри нуқтаси)(жадвал асосида) ҳароратгача қиздирилганда, унинг ферромагнетик хусусиятини йўқотади ва магнитдан ажралиб кетади. Агар алангани олиб, уни совитсак, мих яна магнитга тортилиб қолишини кўрамиз(3.11-расм). Ўқувчиларни фикрлаш қобилиятини фаоллаштириш учун қуйидаги муаммоли саволлар қўямиз: 
-Нима учун мих қиздирилганда магнитдан ажралади? Қандай ҳодиса юз беради? 
- Нима учун мих совигандан сўнг у яна магнитга тортилади? (3.11-расм) [17]
	Ҳамма ўқувчилар зўр қизиқиш билан бу муаммоли вазиятни ечишга қизиқадилар. Ўқувчилар билан бўлган қизгин мунозаралар натижасида, ҳар хил жавобларини умумлаштириб холда қуйидаги хулосаларга келинади.
	Ферромагнитларнинг муҳим хусусияти шундан иборатки, ҳар бир ферромагнетик учун Кюри нуқтаси деб аталувчи аниқ ҳароратда улар ўзларининг магнит хоссаларини йуқотади. Масалан, тоза темир учун бу ҳарорат 7890 С, никел учун 3550С, Кюри нуқтасидан юқори ҳароратда ферромагнетик оддий парамагнетикка айланади. 	Ферромагнетикнинг бундай хусусиятларига сабаб нима?-деган муаммоли савол туғилади. Сабаб шуки, уларда ўз-ўзидан тўйинишгача магнитланган кичик соҳалар бўлади, бу соҳалар доменлар деб аталади.
Ферромагнетикларда доменларнинг мавжудлиги тўгррисидаги гипотезани 1907 йили француз олими П.Вейсс илгари сурди. 1935 йили П.Ландау ва Е.Лифшиц назарий исботланган, Н.Акулов ва М.Дектяр эса тажриба аниқлаган. Доменлар кўплаб миллиард атомларни бирлаштиради. Алохида до                               
менлардаги магнит майдонларнинг йўналишлари бир хил эмас, шунинг учун ташқи магнит майдон бўлмаганда ёки ферромагнетик Кюри нуқтасидаги бу ҳаракатда ферромагнетик магнитланмаган бўлади. Ташқи магнит майдон таъсирида доменлар бир-бирини кучайтирадиган бўлиб қайта орентацияланади.
                                                3. 11-расм      
	Барча доменлардаги магнит майдонлар ташқи магнит майдон бўйлаб йўналганда магнит майдон энг кўп кучаяди, бунда ферромагнетик тўйинишгача магнитланади.
	Демак, муаммоли ўқитишнинг самарадорлиги шундаки, лаборатория машғулотлардан фаол фойдаланиш орқали ўрганилаётган мавзуни чуқур англаб олишга имкон яратади. [19]
Диамагнетикнинг магнит хоссалари.
	Маъруза намойиш экспериментини кўрсатиш билан бошланади. Агар ипга осилган висмут стерженчани кучли магнит майдонига киритсак, у ўзининг учлари билан магнитнинг қутбларидан итарилиб куч чизиқларига тик жойлашади. Ўқувчиларнинг кўз ўнгида муаммоли вазият вужудга келади(3.12-расм).
-Нима учун электромагнит уланганда, висмут магнит индукция чизиқларига тик жойлашади?
 Кескин бахс мунозаралар натижасида қуйидаги хулосага келадилар. Магнит майдонига кирган диамагнит моддалар ўзининг учларида майдонини сусайтиради. Диамагнит модда ичида магнит майдони унинг ташқарисидагидан янада заифроқдир.
Диамагнетизм ҳодисаси қуйидагича иборат. Диамагнетик атомларида электронлар ядро атрофида турли йўналишларда ҳаракатланади, аксарият бир-бирига қарама-қарши йўналишда ҳаракатланади(3.13-расм). Бунинг натижасида электронлар майдонларининг магнит қутблари нейтраллашади. 

3. 12-расм
Ташқи магнит майдони диамагнетикнинг атомларининг электронларига таъсир қилиб, улардан баъзиларининг ҳаракат йўналишини ўзгартиради ва ўзи ҳам уларнинг акс таъсирига дуч келади. Натижада диамагнетик бир мунча магнитланади, бироқ унинг магнит майдони ташқи магнит майдонига қарама-3. 13-расм          
қарши йўналган бўлади, шунинг учун диамагнетик ўзи турган майдонни сусайтиради.
Парамагнетикнинг магнит хоссалари.
	Магнит сингдирувчанлиги вакуумнинг магнит сингдирувчанлигидан озгина катта бўлган моддалар парамагнит моддалар дейилади. Парамагнит моддалар жумласига алюминий, платина, натрий, хром, марганец, темир тузларининг эритмалари, кислород, ҳаво ва бошқалар киради.
	Агар ипга осилган алюминий стерженчани кучли магнитнинг қутблари орасидаги магнит майдонига киритсак, бу стерженчанинг узун ўқи  майдоннинг куч чизиқлари йўналишида жойлашишини намойиш эксперименти орқали ўқувчиларга кўрсатамиз(3.14-расм). Ўқувчилар бу ҳодисани кузатиш натижасида, нима учун магнит майдонда ипга осилган алюминий магнит индукцияси чизиқлари бўйлаб жойлашиб қолади? Бу муаммо маъруза жараёнида ечиб борилади.

                                      3. 14-расм
Барча парамагнит моддалар магнит майдонига тушганига стержен учларида магнит майдонини ўз магнетизми ҳисобига бироз кучайтиради. Бунинг сабаби, парамагнит моддаларнинг атомларида ядролар атрофида ҳаракатланаётган электронларнинг ўз магнит майдони бўлади. Бундай электронларнинг магнит майдонлари жуда заиф, бироқ улар орбиталарининг фазода ўзига хос жойлашиши туфайли магнит майдонлари бир-бирларини қисман кучайтиради ва атомнинг магнит майдони маълум даражада сезиладиган заиф қутбларга эга бўлади. Ташқи майдон таъсирида бундай атомлардан жуда заиф магнитчалар тарзидаги маржонлар юзага келади. Бунинг натижасида атомларнинг умумий магнит майдони парамагнетикни магнитлаётган ташқи майдон бўйлаб йўналади, оқибатда ташқи майдон стерженнинг учларида кучаяди ва унинг ён томонларида сусаяди. [17]
Токнинг магнит майдони
Молекуляр токлар мавжудлиги хақидаги Ампер гипотезаси атом ва молекулаларнинг тузилиши хақидаги тушунчаларга мос келади. Атом мураккаб электрик тизим эканлиги, электронлар эса унинг таркибий қисми эканлиги бизга маълум. Биз ўқувчиларга моддада магнит ва магнит моментлар ҳисобига молекуляр токлар мавжуд бўлишини Эйнштейн ва Де-Гаазлар тасдиқлаган тажриба орқали намойиш этамиз(3.15-расм). Бунинг учун ўқувчилар диққатини фаоллаштирувчи қуйидаги саволларни берилиши  ўринли.
1.Магнит майдон асосини нима ташкил қилади?
2.Иккита бир хил стержен берилган бўлиб, улардан бири магнитланган. Бу стерженлардан бошқа ҳеч нарсадан фойдаланмаган ҳолда уларнинг қайси бири магнитланган эканини аниқланг.
3. Магнетикларнинг қандай турлари мавжуд?
 Бу саволларнинг жавоблари ўқувчининг фақат билим даражасини текшириб қолмай, уларни мустақил фикрлашга ва физика фанини ҳаётга қўллай билишга ўргатади. Ўқитувчи бу вазиятда фаоллаштирувчи саволлар орқали ўтилган мавзуни  мустаҳкамлашга  эришишга ҳаракат қилиши лозим. Ўқувчилар ўз фикрларини ифода эта бошлайдилар. Ўқитувчи тўгри жавобни аниқлаши ўз навбатида бу жавоблар мазмунига кўра  муаммоли саволлар орқали фикрларни мустаҳкамлаши лозим. Магнит майдонини асосини ифода этиш, бироз электростатикани эслаш ва физик терминларни ўқувчи онгида мустахкамланишига сабаб бўлади. Магнит майдон майдонга киритилган токли ўтказгичларга таъсир қилувчи кучлар орқали намоён бўлади. Масалан; бир хил йўналишдаги токлар оқаётган параллел ўтказгич ўзаро тортишади. Токларнинг ҳар бири атрофида фазода магнит майдон ҳосил қилади.
Иккита бир хил стерженнинг бирининг учлари навбат билан иккинчисининг ўрта чизиғига яқинлаштирилади. Агар стерженлар тортишса, у холда яқинлаштирилган стержен магнитланган бўлади.
Магнетиклар деб, магнит майдонга таъсир кўрсата оладиган моддаларга айтилади. Бир хил ташқи магнит майдонда турли моддаларнинг магнитланиш жадаллиги ва ҳарактери бир-биридан фарқ қилиб, улар диамагнит, парамагнит ва ферромагнит моддаларга бўлинади.
Демак моддаларнинг (сув, водород, кварц, кумуш, мис ва б.) уларда ички токларнинг магнит майдони ташқи магнит майдонга қарама-қарши йўналган бўлади. Парамагнит (алюминий, кислород, хаво ва б.) ва ферромагнит (темир, кобальт, никел ва б.) моддаларда элементар токларнинг магнит моментлари ташқи магнит майдон йўналишида бўлади. Шунингдек магнетиклар тўғрисида тушунча берилганда ферромагнетикларни электротехникада кенг кўламда фойдаланишни  ўқувчиларга батафсил сўзлаб бериш муҳим аҳамиятга эга.
Парамагнит моддаларнинг хусусиятларини очиб беришда юқорида айтиб ўтилган тажрибани ўқувчилар диққатига ҳавола этамиз. Бунинг учун парамагнит моддадан ясалган стерженни ташқи магнит майдонга киритиб магнитлаганимизда модда молекулаларининг магнит моментлари бурилиб майдон бўлиб жойлашади. Бунинг натижасида механик моментларнинг йўналиши ҳам ўзгаради. Бу тажриба бўйича стержен тик турган соленоиднинг ўқи бўйлаб ингичка ипга осиб қўйилади.  Соленоид тинч ҳолатда  турганда унинг ток йўналишини ўзгартирамиз, натижада стержен қайта магнитланади ва айлантирувчи импульс олган стержен қарама-қарши томонга бурилади, унинг бурили
	
	шини ипга махкамланган кўзгу орқали қайтаётган ёруғлик нури ёрдамида яққол намоён бўлади. Бу ҳодиса ўқувчиларга механик ҳодисаларни ва гидроскопик самарани эслатади. Бу ерда  муаммоли вазият вужудга келади:
1. Нима учун саленоиддаги токнинг йўналиши 

	  3.15-расм
	ўзгартирилиши билан стержен бурилади?


2. Стерженнинг қандай ҳолатидан магнит майдон ҳосил қилиш мумкин?
3. Стерженни катта бурчакка буриш учун нима қилиш керак?
Бу муаммоларни ечиш жараёнида ўқитувчи ток йўналишини ўзгартиради. Натижада стержен 1800 га бурилади. Бу эса ўқувчини фикрлашга ундайди. Турли жавоблар ўқувчилар ўртасида баҳс-мунозара, аудитория фикрини тинглашга ва ҳурмат қилиш кўникмаларини шакллантиради. Стерженнинг бурилишига сабаб ток йўналишининг ўзгартирилишидир. Энди стержен қайта магнитланади ва бурилади. Стерженни каттароқ бурчакка буриш учун резонанс тамойилидан фойдаланилади. Саленоиддаги ток  йўналишининг ўзгариши даври ипга осилган стерженнинг хусусий тебраниш даврига тенг қилиб олинади.[20]
Мейсснер самараси.
Ўта ўтказувчанлик ҳодисаси топилгандан сўнг ундаги содир бўладиган турли хил физик хоссалар чуқур ўрганила бошланди. Ана шундай физик хоссаларнинг асосийларидан  бири кучсиз магнит майдонининг ўтаўтказувчан жисм 





ҳажмига кирмаслиги бўлиб, бу ҳодиса 1933 йилда немис физиклари В. Мейсснер ва Р.Оксенфельдлар томонидан топилган. Бу ҳодисани яхшироқ тасаввур қилишимиз учун бир неча мисоллар келтирамиз. Масалан, ўтаўтказувчан бўлган материални олиб, уни магнит майдонига ўрнатсак, магнит майдонининг куч чизиқлари унинг ичига кирмайди, яъни материални айланиб ўтади. Буни қуйидаги тажриба орқали яққол кўриш мумкин. 
 






3.  16-расм                                                       3.  17-расм
Магнит халқа ва ўта ўтказувчан материални олиб уларни бир-бирининг устига қўйилади.  3. 16-расмда кўрсатилганидек, ўта ўтказгич ва магнит бир-бирига тегиб турибди. Нормал ҳолатда бўлгани учун магнит билан ўта ўтказгич ўзаро таъсирланмайди. Энди ўта ўтказгичнинг ҳароратини пасайтириб, уни ўтказувчан ҳолатга келтирамиз. Шунда у магнит билан ўзаро таъсирланиб, магнитдан маълум бир баландликка кўтарилади ва муаллақ ҳолда туради (3.17-расм). Бу кўрсатилган тажриба ўқувчиларни хайратга солади. Уларнинг кўз ўнгида муаммоли вазият вужудга келади. 
-Нима учун нормал ҳолатда ўзаро таъсирлашмай маълум ҳароратгача совитилганда улар доимий магнитга ўхшаб таъсирлашади? 
-Нима учун ўтаўтказгич магнит хоссага эга бўлиб қолади? Ўтаўтказгичдан ток ўтаётганга ўхшайдими? деган қатор муаммоли саволлар қўйилиши мумкин. Тажриба қайта кўрсатилиб, қўйилган муаммолар маъруза жараёнида очиб борилади.
Ўқувчиларга яна бир муаммоли вазиятни вужудга келтириш мумкин. Ўтаўтказгич билан магнит ўзаро таъсирлашиши мумкинми? деган саволнинг қўйилиши ўқувчиларнинг ижодий фикрлаш қобилиятларини ривожлантиради, натижада ўзаро ижодий бахс асосида, улар ўзаро таъсирлашиши мумкин деган хулосага келинади. Илгари сурилган ғоялар тўғри эканлигини кўрсатилган тажриба тасдиқлаб беради. Ўта ўтказувчан ҳолат қанча давом этса, муаллақ ҳолат ҳам  шунча давом этаверади. Шунга ўхшаш магнит ҳам ўта ўтказувчан ҳолдаги материал билан ўзаро таъсирланиб, ундан маълум бир баландликка кўтарилиши мумкин. 
Фақатгина ўта ўтказувчиларга боғлиқ бўлган бу ҳодиса Мейсснер-Оксенффельд эффекти, кўпинча Мейсснер эффекти деб юритилади. Бу ҳодиса ўтаўтказувчиларнинг магнит билан ўзаро таъсири махсулидир.
Ўта ўтказувчанлик ҳодисаси узоқ давом этган илмий изланишлардан сўнг  1957 йилда, яъни аниқлангандан 46 йилдан сўнг назарий асосга эга бўлди. Бу жаҳоншумул назария бир-бирлари билан боғланмаган ҳолда Ж.Бардин, В.Купер, Ж.Шриффер (АҚШ) ва Н.Н.Боголюбов (Россия)  томонидан яратилди. Бу назарияни муаллифлар фамилиясининг бош ҳарфларидан ташкил топган қисқача БКШ назарияси деб аталади. Шундай қилиб, БКШ назарияси нима деган муаммоли савол  келиб чиқади.
Маълумки ўтказгичдаги электр токининг оқими ўтказувчан электронларнинг тартибли ҳаракати натижасида содир бўлади. БКШ назарияси ўтказувчан электронларнинг иккита-иккитадан бўлиб жуфтлашишига асосланган. Жуфтланиш электронларнинг кристалл панжара тебраниш тўлқинлари (фононлар) орқали ўзаро таъсири натижасида содир бўлади. Бу электрон жуфтларининг импульслари йиғиндиси нолга тенг. Электронлар жуфтланганда уларнинг умумий энергияси камайишини биринчи бўлиб Л.Купер кўрсатган. Шунинг учун бу электрон жуфтлар Купер жуфтлари деб ҳам аталади.
Ана шу Купер жуфтлари орқали Ж.Бардин, Л.Купер ва Д.Шрифферлар ўта ўтказувчанлик ҳодисасини  тушунтира оладиган назария яратганликлари учун 1972 йилдаги физика соҳаси бўйича халқаро Нобель мукофотига сазовор бўлдилар.
Моддаларнинг ўта ўтказувчанлиги уларнинг ўта ўтказувчанлик ҳолатига ўтиш ҳарорати (критик ҳарорат -Тк) Майсснер эффектининг бажарилиши ва Купер жуфтларининг ажратувчи энергияси билан аниқланади. Ўта ўтказувчанликни белгиловчи асосий катталик  бу  уларнинг критик ҳароратидир. 
Биламизки, ўтказгичдан ток ўтаётганда унинг электр қаршилиги нолдан фарқ қилади. Шунинг учун ҳам ундан иссиқлик ажралиб чиқишга сарф бўлади. Демак, ўтказгичдан ток ўтаётганда унинг анчагина қисми иссиқлик ажралиб чиқишига сарф бўлади. Ўта ўтказгичнинг қаршилиги эса нолга тенг. Ўтаўтказгичда қаршилик бўлмагани учун улар ҳеч қандай сарфсиз ток ўтказа олади. Лекин бу токнинг ҳам маълум бир чегаравий қиймати бор, у критик ток деб қабул қилинган. Ўта ўтказгичнинг имкониятлари ҳақида тўла тасаввур хосил қилиш учун битта мисол келтирмоқчимиз. Мис ва олтин энг яхши ўтказгич хисобланади. Бироқ, ўта ўтказувчан материалларнинг имкониятлари шу қадар каттаки, уларнинг олдида мис ва олтин ҳеч нарсага ярамайди деб дадил айтишимиз мумкин. Нима учун? Шунинг учунки ўтаўтказгич учун критик ток (Iк)нинг қиймати  ўша энг яхши ўтказгичлар бўлган мис ва олтиндан минг, хатто миллион марта каттароқдир.
Ўта ўтказгичдан ток ўтганда унинг атрофида магнит майдони ҳосил бўлади. (Ампер қонуни). Демак, қанча катта ток ўтса, шунчалик катта магнит майдони ҳосил бўлади.
Ўтаўтказгичга таъсир қилувчи магнит майдоннинг ҳам чегаравий қиймати бор, уни  ўта ўтказгични нормал ҳолатга келтирувчи критик магнит майдон (Нк) деб аталади.
Ўта ўтказгичларнинг  критик ҳарорати-ундан ўтаётган ток Iк ва магнит майдони Нк ларга  мутаносибдир. Бу ҳарорат Ткни юқорига кўтариш бу демак Iк ва Нк нинг қийматларини ҳам кўтаришга олиб келади.
Ўтаўтказгичларда Тк ни кўтариш, яъни юқори ҳароратли ўтаўтказгичлар (ЮТЎЎ) яратиш учун жаҳоннинг кўпгина олимлари лабораторияларда кенг миқёсда илмий текшириш ишларини олиб бормоқдалар. 1986 йилгача юқори ҳароратли ўтаўтказгич ниобий германий бирикмаси асосида эди. Бу бирикма учун  Тк  23,2 К га тенгдир.
Агар ўтаўтказувчанлик 75 йил давомида 19 К га, яъни ҳар бир йилда 0,25 К га ошган бўлса, 1986йилга келиб ўтаўтказувчанлик соҳасида кескин ўзгариш содир бўлди. ЮТЎЎ критик ҳарорати Тк 100 К бўлган металлокерамик ўтаўтказгичлар олинди. Буни жахон олимлари физика соҳасидаги атом физикасидан кейинги жахоншумул ихтиро деб атамоқдалар. Металлокерамик ўтаўтказгичларнинг яратилиш тарихига қисқача тўхталиб ўтамиз.
Швейцариянинг Цюрих шаҳридаги IBM фирмасининг филиали лабораториянинг физик олимлари Георг Бернорс ва Алекс Мюллер 1983 йили ўтаўтказгичлар олиш учун анъанавий металлар ўрнига уларнинг оксидларидан, яъни металл оксидларидан фойдаланишга эътибор беришди. Узоқ давом этган изланишдан сўнг 1986 йил январида лантал-барий мис-кислород бирикмаси асосида ҳарорати  Тк  13 К га тенг бўлган ўтаўтказгич олинди. Шу йилнинг апрель ойида 35 К ва декабрь ойида юқоридаги материал учун баъзи технологик ўзгаришлар киритиш йўли билан Тк ҳарорати 45 К гача кўтарилди. Баъзи олимлар Тк нинг бундай кескин кўтарилишига ишончсизлик билан қарашди. Бироқ кўпгина олимларда бу эришилган муваффақият катта қизиқиш уйготди. Токио университетининг мутахассис олимлари бу материалларни ҳар томонлама ўрганишга киришишди. Улардан сўнг ўтаўтказгичлар Хитой, АҚШ ва бутун жахон физикларининг қизиқишларини кучайтирди. Иттирий-барий-мис-кислород бирикмаси асосида олинган юқори ҳароратли ўтаўтказгичнинг Тк ҳарорати 100 К га  кўтарилди. Бу муваффақиятга 1987 йил февраль ойида Хъюстон университети мутахассис физиклари Пол Чу бошчилигидаги лабораторияда эришилди. Бу ютуқнинг жахонда қандай баҳоланганлигини Г.Бернорс ва А.Мюллерларнинг 1987 йил физика соҳаси бўйича Нобель мукофотига сазовор бўлишидан билса бўлади. Улар бу мукофот билан ЮТЎЎ керамикани тажрибада  кузатганликлари учун тақдирландилар.
Ўзбекистон Миллий Университетида Ҳам 1987 йил май ойидан бошлаб юқори ҳароратли ўта ўтказгичлар соҳаси бўйича  илмий тадқиқот ишлари олиб борилмоқда. Хозирги вақтда лабораторияда ЮТЎЎ материаллар ва уларнинг физик хоссаларини ҳар томонлама ўрганилмоқда.
Охирги олинган хабарларга кўра таллий-барий-кальций-мис-кислород элементларидан ташкил топган 125 К ҳароратда тўла ўтаўтказувчан холатга ўтувчи бирикма олинди. Хозирги кунда олинган ЮТЎЎ ларда критик температура 285 К бўлган материаллар Ҳам олинди, лекин булар турғун эмас яъни термоцикл давомида уларнинг ҳарорати Тк кескин камаяди. Бу олинган натижалар шуни кўрсатадики, яқин орада критик ҳарорати хона ҳароратига яқин ва ундан юқори критик ҳароратга эга бўлган ЮТЎЎ олинади. Бу соҳада эришилган бугунги муваффақият ўта ўтказувчанлик хақидаги фаннинг келажаги порлоқ эканлигини кўрсатади.
Маълумки, жахонда ишлаб чиқилган электр энергиянинг 30-40 фоизи атмосферани иситиш учун сарфланади, яъни электр токи узатилаётганда ўтказгичдан Жоуль иссиқлиги ажралиб чиқади. Агар шу электр тармоқлари ўта ўтказгичдан бўлса бу сарф ўз-ўзидан барҳам топади. Ишлаб чиқарилган электр энергия эса тўлигича истеъмолчига етиб боради. Агар ўтаўтказгичнинг идеал диамагнит хоссаси, яъни мейсснер эффектидан фойдалансак, у ҳолда биз юқори тезлик (400-500км с) билан ҳаракатланадиган бўғинлари мойланмайдиган ҳаракат транспортига эга бўламиз. Бундай тажрибадаги поездлар хозирги вақтда Японияда, ГРФ ва АҚШ да ҳаракат қилмоқда.
Ўтаўтказгичларни микроэнергетикада ҳам кенг қўллаш мумкин. Ўтаўтказгиянинг яна бир ажойиб амалий тадбиқи бу уларда Жозефсон ҳодисасининг ва электронларнинг тунелланиш ҳодисасини бажарилишидир. Электронларнинг тунелланиш ҳодисасини кузатганликлари ва назарий асосланганлари учун И.Гиавер ва Б.Д.Жозефон (АҚШ) 1973 йилда физика соҳасида Нобель мукофотига сазовор бўлдилар.
Жозефсон токи магнит майдонига, ўта юқори частотали электромагнит нурланишга жуда сезгирдир. Ўта ўтказгичларнинг бу хоссаларидан фойдаланиб ҳар хил мақсадларга мўлжалланган детекторлар ясаш ва электрон хисоблаш машиналари элементларида кенг қўллаш мумкин.
Юқорида келтирилган мисоллар ўқувчиларда ўта ўтказувчан материалларнинг қўллаш соҳаси кенглигини улар онгига сингдиради. Демак, юқори ҳароратли ўтаўтказгичлар XXI аср ўтказгичлари эканлигини ва уларнинг фан, техника ва ҳалқ хўжалигидаги аҳамияти чексиз деган хулосага келсак бўлади.
Электромагнитик индукция ҳодисаси
Физиканинг электромагнит ҳодисасидан маълумки, электр токи ва унинг атрофида магнит майдони ҳар доим бир вақтда мавжуд бўлиши асосида фаоллаштирувчи саволларни қўйиш билан маърузани давом эттирамиз.
1.Магнит майдони нима?
2.Магнетиклар деб нимага айтилади?
3.Магнит қутби деб нимага айтилади?
Иккита доимий магнит оламиз магнитларни қўшни қутбларга биттадан мих яқинлаштирамиз. Михлар магнитга тортилади. Агар магнитларни турли ишорали қутблари бир-бирига теккунча яқинлаштирилса нима бўлади?
Ўқувчи 1,2,3-саволларга қийналмай олган билимлари асосида тушунтиришга ҳаракат қилади. Ўқитувчи бу ҳолатда йўналтирувчи роль ўйнайди ва 4-саволга келганда муаммоли вазият юзага келади, чунки ўқувчиларнинг барчаси ўз фикрини ифода эта бошлайди. Турли гипотеза ва қонуниятлар билан ўз фикрларини асослашга ҳаракат қиладилар. Ўқувчиларнинг баъзилари тажрибаларга асосланиб ҳар хил қутблар тортишишини эслайдилар ва магнит майдони кучаяди деб ўз фикрларини ифода этадилар, баъзи синчковлари эса магнит ўртасидаги нейтрал чизиқ борлигини, бу эса михларга таъсир қилишини ва михлар тушиб кетишини кўрсатадилар. Ўқитувчи бу вазиятдан фойдаланиб, тажрибани ўқувчилар кўз ўнгида намойиш этади, бу эса муаммоли вазиятга барҳам беради ва саволнинг жавобини амалий тажриба орқали исботлайди ва аниқ жавобга: икки магнитнинг қўшилишидан ҳосил бўлган катта магнитнинг ўртасида нейтрал чизиқ бўлгани учун михлар тушиб кетади. Қутблар темир буюмнинг энг кучли тортишиш қобилиятига эга. Нейтрал чизиқ эса бу буюмларни тортишиш хоссасига эга эмас деган жавобга келадилар. Электромагнетик индукция ҳодисасини тажрибалар асосида баён этиш мақсадга мувофиқдир.
1-тажриба Гальванометр билан уланган соленоид оламиз ва

унинг ичига магнитни киритамиз. Магнитни ҳаракатлантирганимизда гальванометр стрелкаси оғади. Агар магнит тўхтатилса, гальванометр стрелкаси нол вазиятни кўрсатади(3.18-расм). 
Нима учун магнитни ҳаракати тўхтатилса индукцион ток ҳосил бўлмайди?
Индукцион ток доимо магнит индукция чизиқларини ўзгартирилиб турилгандагина ҳосил бўлади. Агар соленоидни магнитга нисбатан ҳаракатлантирсак занжирда ток ҳосил бўладими? деган навбатдаги савол келиб чиқади.
2-тажриба. Энди соленоидга токли  ғалтакни туширамиз, ток яна ҳосил бўлади. Энди тажрибани кузатиб турган ўқувчиларга мунозара тарзида кўрсатамиз. Соленоидни ғалтакка, ғалтакни соленоидга нисбатан ҳаракатлантирамиз. Гальвонометр токни кўрасади. 
Нима учун? ғалтак ва соленоид бир-бирига силжиганда  нима ўзгаради, индукцион ток хосил бўладими?
3-тажриба. Энди 2- ва 3-тажрибани кетма-кет кўрсата туриб шу занжирга қандай ўзгариш киритсак, индукцион ток ҳосил бўлади? деган муаммоли савол қўямиз.
Энди А ғалтакни В соленоид ичига тушуриб қўямиз, ток ҳосил бўлмайди, лекин занжирни узиб-улаш вақтида индукцион ток ҳосил бўлади. А ғалтакдаги токни R реостат ёрдамида ошириш ёки камайтиришда ҳам худди шундай ҳодиса юз беради.
Демак, магнит индукция чизиқлари ўзгартирилган барча ҳолларда индукция токи ҳосил бўлар экан.
4-тажриба. Бирламчи ғалтакни ўзгарувчан ток занжирига улаймиз, иккиламчи ғалтакни чўғланма лампа билан улаймиз. Бирламчи ғалтакдан ўзгарувчан ток оқиб турганда, лампа узлуксиз ёнади.
Нима учун лампа ёнди, ўзгармас токка уласак қандай ҳодиса юз беради?
Фарадей ток ва магнит майдони орасидаги узвий боғланишни билган холда юқоридаги тажрибаларни ўтказиб электромагнит индукция ҳодисасини кашф этди. Магнит майдоннинг ўзгариши натижасида берк ўтказгичда электр токи ҳосил бўлиши электромагнит индукция ҳодисаси дейилади. Электромагнит индукциянинг кашф этилиши исталган қувватдаги электр энергия ҳосил қилишини ва саноатда фойдаланиш имконини берди.
Айланма токнинг магнит майдони
Мавзу мавжуд билимларни фаоллаштиришдан бошланади.
1. Магнит майдони деб нимага айтилади?
2. Магнит қутбларида магнит стрелкаси қандай жойлашади?
3. Троллейбус линиясининг хаводаги икки сими ўзаро қандай таъсирлашади, тортиладими ёки итаришадими?
Бу саволларнинг жавобини ўқитувчи ўқувчилардан мустақил фикрлаш орқали баён қилишга эришса, назарий билимларни табиий физикавий жараён талқинига қўллаш, ўзлаштиришнинг юқори босқичга кўтарилганини билдиради.
Қисқа бахс мунозарадан сўнг, айланма токнинг магнит майдонини қуйидаги тажрибада органик шишадан халқасимон (3.19-расм) Ўтказгич ўтказиб, картон устига пўлат қипиқларини сепган ҳолда намойиш қиламиз. Пўлат кукунлари магнит майдонга тушганда магнитланиб, магнит индукция чизиқлари бўйлаб жойлалашади ва пўлат кукуни кичик магнит стрелкасига айланади. Агар ток йўналишини ўзгартирсак, пўлат кукунларининг жойлашувида қандай ўзгариш юз беради?
	
	Магнит стрелкалари ток йўналиши бурилади. Бу йўналишни парма ўзгариши билан 1800 га -қоидаси орқали тушунтирилади. Парма учини ток ўтаётган халқа марказига қўйиб, унинг дастасини ток йўналишида бурасак(3.19-расм), у холда парма учининг илгариланма ҳаракати
	


              3.19-расм                           йўналишини кўрсатади. Бу лаборатория машғулотни ўқувчиларга кўрсатиб бўлгач қуйидаги муаммоли саволлар билан уларнинг олган билимларини баҳолаш  ва дарсга фаоллигини ошириш мумкин.
1.Токнинг йўналиши маълум бўлса, магнит индукция векторини аниқлаш мумкинми?
2. Магнит индукция чизиқларининг боши ва охирини қандай аниқлаш мумкин?
3. Индукция чизиқларининг йўналиши қандай аниқланади?
4. Фазода магнит индукция чизиқлари учрашадими, кесишадими?
5. Токли ўтказгичнинг ҳароратини оширсак, магнит майдон кучланганлигига қандай таъсир қилади?
Шу каби саволлар муаммоли вазиятни вужудга келтиради ва ўқувчини муаммо ечими томон йўналтиради. Саволларни бу тарзда кетма-кет бериш, ҳодисанинг талқини асосида ўтилган мавзу қанчалик ўзлаштирилганини адолатли баҳолаш имконини беради.
Яхлит ўтказгичларда индукцион ток.
Ўтказгичларда индукцион ток хосил бўлиши бизга маълум, энди уни массив ўтказгичлар орқали текшириб кўрайлик. Бунинг учун ўқувчи билим даражасини текшириб кўрамиз. Уларга саволлар берамиз.

1. Электромагнит индукция ҳодисасини ким кашф этган?
2. Индукцион ток қачон хосил бўлади?
3. Томсон галтагини эсланг ва уюрмавий токнинг таъсирида моддалардаги содир бўладиган ўзгаришларни тушунтиринг.
Юқоридаги саволлар қўйилиши жараёнида тарихий манбаларни баъзида келтириб ўтиш ва бу ҳодисанинг кашф этилиши билан боғлиқ воқеалар ўқувчилар ижодий қобилиятини ўстиришда катта аҳамияти бор. Ўқувчи бу саволларга иккиланмай юқори кайфиятда ўз фикрини баён қилади, яъни «Электромагнит индукция» ҳодисасини 1831 йилда М.Фарадей томонидан кашф этилганлиги ва уни бу ҳодисани очиб беришда ўтказган тажрибасини эслайдилар, бу тажриба орқали иккинчи саволнинг ҳам жавоби ўз навбатида биринчи савол жавобининг хулосаларида баён этилади. Фарадей тажрибаларини эслагандан сўнг бу тажрибаларнинг барчасида индукцион ток магнит оқими ўзгартирилган пайтда ҳосил бўлиши таъкидланади. Индукцион ток ҳосил қилишни энг қизиқарли, ўқувчи фикрини юқори даражада фаоллаштирувчи тажрибалардан бири Томсон ғалтаги билан қилинган тажриба эсланади (3.20-расм). Ўқувчилар ўртасида ғалтакка жойлаштирилган лампочкани магнит майдон кучли томонга киритиш билан  равшан ёниши, алюминий халқанинг қизиши ва хатто индукцион ток орқали сув қайнаш ҳодисалари намойиш этилади. Юқоридаги савол ва жавоблар  муаммони юзага келтирмайди, лекин ўқувчиларни фаоллаштиради, ўқув маълумотни ўзлаштириш даражасини кўтаради 
	
	ва фикрлаш қобилиятини ўстиради. Ўқитувчиларнинг вазифалари юқоридагиларни ўқувчига баён қилиш жараёнида муаммоли саволлар орқали фикрларини ўз услубий йўналиши томон йўналтиришдан иборат. Энди шу моддалар билан боғлиқ индукцион токни хосил бўлишини яхлит ўказгичлар орқали амалга ошириш мумкинлигини 


   3. 20-расм      кўрсатилади. Ўзгарувчан магнит майдонда яхлит ўтказгич жойлаштирилганда ҳам электромагнит индукция ҳодисаси рўй беради.
Агар электромагнит ўрами бўйлаб ўзгарувчан ток юборилса ва унинг қутблари орасидаги ўзгарувчан магнит майдонга юпқа мум қатлами    қопланган                                                                                                                        қалин алюминий диск жойлаштирилса 1-2 минут ичида мум эриб кетади.
-Нима учун мум қатлами эриб кетади? Агар галтакка ўзгармас ток уланса қандай ҳодиса юз беради?
Бу савол ўқувчиларни фикрлашга ундайли. Демак, тажриба яхлит алюмий дискда индукцион ток хосил бўлишини ва у дискни қизитишини кўрсатади. Агар дискни билинар-билинмас қилиб кесик ҳолатда жойлаштирсак, ҳеч қандай ҳодиса юз бермайди. Бу холат муаммоли вазиятни вужудга келтиради.
Нима учун очиқ ўтказгичларда индукцион ток хосил бўлмайди?
Энди алюминий диск оламиз ва уни йўл-йўл қилиб кесиб, мум суртиб ўзгарувчан магнит майдонга киритилса, мум эримайди.
Нима учун магнит майдонда ўзгариш юз бермайди?
Агар ўзгарувчан магнит майдонга концентрик айланалардан иборат диск киритилса, у деярли яхлит диск каби қизийди.
Нима учун индукцион ток берк ўтказгичда хосил бўлади? У бажарган иш қандай?
Яхлит ўтказгичлардагина уюрмавий ток хосил бўлади ва буни биринчи бўлиб Фуко аниқлаган, шунинг учун Фуко токи дейилади. Бу тажриба ўқувчини индукцион токнинг кўринмас қирраларини очишда ва электромагнит индукция ҳодисасининг катта қисми қайта эсланиб мустахкамланишини кўрсатади. Шундай қилиб юқоридаги тажриба ўқувчиларни фақат ақлий фикрлашини фаоллаштириб қолмасдан уларга индукцион токнинг табиатини чуқурроқ тасаввур қилишларига ёрдам беради. 
Уюрмавий токлар .
      Юмшоқ ферромагнитдан ясалган ўзагининг учи чиқиб турган ғалтак оламиз ва ўзак устига метал буюм қўямиз. Агар ғалтакни ўзгарувчан ток занжирига уласак, буюм тез ва кучли қизийди.
Нима учун буюм қизийди?
Агар буюмни алюминий халқа билан алмаштирсак ва яна тармоққа уласак, халқани ушлаб турилса кучли қизийди. Ушлаб турилмаса у тармоққа уланган захоти  ўзакдан сакраб чиқиб кетади. 
Нима учун халқа сакраб чиқиб кетади?
Бу ҳодиса ўқувчиларни яна ҳам хушёрроқ бўлишга ундайди, улар яна ҳам қизиқиш билан турли хил жавоблар асосида бу ҳодисани тушунтиришга киришадилар. Ўқитувчи эса ўқувчиларнинг жавобларини эшитиб тўгри жавобни асослайди
Ўзгарувчан магнит майдони ўзак атрофида электр майдон хосил қилади, шунинг учун киши танаси ва халқа кучли қизийди, яъни кучли индукцион ток хосил бўлади. Киши танасининг ва халқани қаршилиги кичик шу сабабли қизийди. Халқадаги хосил бўлган индукцион ток ғалтакдаги токка қарама қарши йўналган бўлади. Бундай токлар бир-биридан итарилади. Шу сабабли ҳам халқа сакраб чиқиб кетади. Энди ўқувчиларни дарсга сезгирлигини ва билимини текшириш ҳам муаммоли вазиятни вужудга келтириш учун бир томонида кесик жойи бор халқани ўзакка жойлаб (албатта ўқувчиларга кесик жойини кўрсатмай) ток манбаига улаймиз. Ҳеч қандай ҳодиса юз бермайди. Нима учун?
 	Ўқувчиларга савол берилади ва кичик танаффус сақланади.Улар турли хил жавоблар билан бу жумбоқни ечишга ҳаракат қилишади ва синчков, билимли ўқувчи индукцион ток фақат берк занжирда хосил бўлишини айтади ва бу муаммони ечади.
Ўзгарувчан магнит майдонига жойлашган яхлит металл жисмларда, индукцион ток хосил бўлиб, унинг ичида туташувчи индукцион токлар уюрмавий токлар дейилади
Уюрмавий токларни хосил қилишда сарфланган энергия янада ва ўзакнинг ички энергиясига айланади, яъни уларни қизитиш учун кетади. Бу ҳодисани ферритлар орқали кузатсак, ҳеч қандай ҳодиса юз бермайди, бу эса ўқувчилар ўртасида чуқурроқ муаммони келтириб чиқаради. Бу эса ўқувчини                                                                                                            фанга қизиқишини ва сезгирлигини оширади. У мустақил фикрларини намоён қилиш орқали бу муаммони ечишга киришади, ўқитувчи эса тўғи жавоб сари етаклайди. Ферритлар жуда катта солиштирма қаршиликка эга бўлгани учун уларда уюрмавий токлар деярли хосил бўлмайди, бу эса энергия сарфини камайтиради. Демак, индукцион ток модда таркибига боғлиқ экан
Тебрангич тебраниши ва сўнишини уюрмавий ток ёрдамида намойиш    қилиш

Машғулот мавжуд билимларни фаоллаштиришдан бошланади, бунинг учун қуйидаги саволлар берилади.
1. Магнит майдон мавжуд бўлиши учун қандай шартлар зарур?
2. Магнит оқими қачон ўзгаради?
3. Био-Савар-Лаплас қонуни нимани ифодалайди?
Ўқувчилар саволларга берган жавобларга аниқлик киритиш  жавоблардаги камчиликларни бартараф қилиш учун  магнит оқими ўзгаришини намоён этувчи лаборатория машғулотлар эсланади. Магнит майдони тўғрисидаги билимлар мустахкамлангандан сўнг тингловчи хукмига ўзгарувчан магнит майдонига жойлашган яхлит металл жисмларда хосил бўладиган ва бу токлар туташувчи токлар уюрмавий токлар экани эслатиб ўтилади.
Агар уюрмавий ток жисмнинг магнит майдонидаги ҳаракати натижасида юзага келса, Ленц қонунига кўра бу ток жисм ҳаракатини тормозлаши керак. Уюрмавий токларнинг тормозловчи таъсирини қуйидаги тажриба ёрдамида кўрсатиш мумкин.
Яхлит ўтказгичларда бир бўлак яхлит алюминий ёки мисдан қилинган маятник олайлик, уни кучли электромагнит қутблари орасида ҳаракатга келтирайлик. Электромагнитга ток берилмаганда, маятник анчагина вақт давомида тебраниб туради. Электромагнит ғалтакларига ток уланганда маятник дархол тўхтаб қолади. Бу ерда муаммоли вазият вужудга келади.
-Нима таъсирида пластинка тўхтаб қолади? Ёки нима учун пластинка худди суюқ суюқликка ўралашиб қолгандай туюлади (3.21-расм)?
Агар алюминий ва мисдан қилинган, тароқсимон кесиклари бор пластинкани  маятникка жойлаштириб ўзгарувчан ток бер
	
	 сак, у жуда заиф тормозланади.
-Нима учун суст тормозланади? У нима учун бирданига тўхтаб қолмайди?
Бу муаммо барча ўқувчиларнинг диққатини ўзига жалб қилади. Мустақил жавоб излаш учун жимжитлик 


    3. 21-расм           пайдо бўлади. Яхлит маятникнинг кучли тормозланишига, Ленц қонунига мувофиқ, маятникдаги уюрма токлар сабаб бўлади. Унда кесиклар бўлиши уюрма токларнинг анча камайишига сабаб бўлади ва шунинг учун  бу холда маятник суст тормозланади. 





Умумий хулосалар
Республикамиз кенг кўламли ислохотларни амалга оширар экан, кадрлар салохиятини кўтариш долзарб масалага айланди. Ҳар бир соҳа мутахассиси юксак малакали, чуқур билимли ҳамда шу соҳанинг чинакам ижодкори бўлиши лозимдир. Ёшларимизда мустақил фикр юритиш кўникмаларини хосил қилиш, интеллектуал қобилиятларини жадал ўстириш ва илм-фан сўқмоқлари бўйлаб мустақил одимлашга эркин мунозара мухитини яратиш катта аҳамият касб этади. Бўлғуси мутахассис салохиятини меъёрловчи фан дастурларини тузишда илмий фикрлаш, мустақил мулохаза юритиш ва ўз фикрларини эркин баён этиш қобилиятларини шакллантирувчи фаол ўқитиш жараёнига технологияларининг ишлаб чиқилиши ва ўқувга жорий қилинишини тақозо этади. Ўқувчиларни мустақил фикрлашга ўргатишда физика дарсининг имконияти катта. Бу борада маърузани қайси усулда ўқувчиларга етказилиши ўқувчининг бошқалар фикрига қизиқишини уйғотиш ва хурмат қилиш хиссини тарбиялашга интилишини ортиради. Физика тажрибага асосланган аниқ табиий фан бўлгани учун уни юқори савияда, чуқурлаштирилиб ўтилиши ўқувчиларни мустақил физик экспрементлар ўтказишини тақозо этади, бу эса уларнинг назарий билимларини амалда қўллаш кўникмаларини ва физик асбоблар билан ишлаш малакаларини шакллантиради. Физика дарси қизиқарли бўлишида муаммоли ўқитиш методи талай афзалликларга эга бўлиб, ўқувчилар фаоллигини  ва мулохаза қобилиятини оширади.
-Лаборатория машғулотларини муаммоли ўқитиш дастурларини тузиш, мавзунинг ўқув мазмундорлик ҳаритасини ишлаб-чиқиш, асосий ва ёрдамчи тушунчаларни гуруҳлаб мазмунини таҳлил қилиш асосида ўқувчиларнинг билим даражасини баҳолаш ҳамда ўқувчи мустақил фаолиятида ўзини-ўзи баҳолаш  мумкин деб ҳисоблайдик.
-Намойиш экспериментларининг  бундай илмий-услубий мазмундорлик тузилмасини яратиш, тушунчалар ва атамалар орасидаги боғланишини аниқлаш орқали ўқувчилар орасида асбоб-ускуналарга нисбатан кўникмалар хосил қилиш таълим самарадорлигини оширишда муҳим омил,  деб хисобладик.
-Таклиф қилган услубимиз мазмунида физиканинг «Электродинамика» бўлимидаги лаборатория машғулотларни муаммоли кўрсатиш дастури, унинг илмий–ўқув мазмундорлигини аниқлаш, лаборатория машғулотни қамраб олган барча тушунчалар таҳлили остида ўқувчиларни билим даражасини ошириш, мутахассиснинг салохиятини кўтариш ва педагогик ташхис яъни ўқувчилар билимини  ўз вақтида адолатли баҳолаш ётади.
-Биз олиб борган педагогик тажриба натижаларининг сифат ва миқдор жихатдан таҳлили, физика курсининг «Электродинамика» бўлимини ўқитишнинг самарали томонларини кенгайтиришда мухим роль ўйнайди деб хисобладик. 
Бундай услубий ёндошиш академик лицей, касб-хунар коллежларида ва олий ўқув юртларида, бўлгусида улар қайси мутахассис сохиблари бўлишларидан қатъий назар, келажак иш фаолиятларида ва хаётлари учун зарур эканлигини ишончли далиллар билан исботлаш билан бирга келгусида ўз мустақил фикрига эга инсон бўлиб камол топишда катта аҳамият касб этади.
Таклиф қилинган услуб ўқитишнинг ривожида ўқувчиларни  рухий педагогик хусусиятини берилаётган ахборотни хотирада сақлаш ва хаётга татбиқ этиш имкониятларни очиб беради.
Экспериментнинг дидактик имкониятини кўрсатувчи ушбу ўқитиш дастури келажакда юксак малакали мутахассислар тайёрлашда қўлланилиши мумкин.

